CELEX: 52014PC0005
Language: da
Date: 2014-02-11
Title: Forslag til EUROPA-PARLAMENTETS OG RÅDETS FORORDNING om zootekniske og genealogiske betingelser for handel med og import til Unionen af avlsdyr og reproduktionsmateriale herfra

|
			
		
		
		52014PC0005
		
			Forslag til EUROPA-PARLAMENTETS OG RÅDETS FORORDNING om zootekniske og genealogiske betingelser for handel med og import til Unionen af avlsdyr og reproduktionsmateriale herfra /* COM/2014/05 final - 2014/0032 (COD) */
			
				
		
		
			
			   	BEGRUNDELSE
1.           BAGGRUND FOR FORSLAGET
Unionens zootekniske lovgivning har til formål at
fremme den frie handel med avlsdyr og genetisk materiale herfra under
hensyntagen til avlsprogrammers bæredygtighed og bevarelse af genetiske
ressourcer.
Unionens zootekniske lovgivning består i dag af
fire artsspecifikke (vertikale) basisretsakter, som indeholder de grundlæggende
principper vedrørende avlskvæg og avlssvin, ‑får, ‑geder og ‑dyr
af hestefamilien. De pågældende rådsdirektiver udgør retsgrundlaget for Kommissionens
vedtagelse af mere detaljerede foranstaltninger vedrørende:
–              
godkendelse eller anerkendelse og listeopførelse af
avlsorganisationer, avlerforeninger og private virksomheder
–              
registrering og klassificering af dyr i stambøger
og, for så vidt angår hybridavlssvin, i registre
–              
individafprøvning og avlsværdivurdering
–              
indholdet og formatet af zootekniske certifikater
for avlsdyr og sæd, æg og embryoner herfra. 
Der er imidlertid fastsat tilsvarende tekniske
krav vedrørende accept af avlsdyr til avl ved tre rådsdirektiver og en
kommissionsbeslutning.
Dertil kommer, at der ikke er vedtaget
gennemførelsesforanstaltninger til Rådets direktiv 91/174/EØF vedrørende
principperne for handel med racerene avlsdyr af andre arter.
Der er ved et horisontalt direktiv - suppleret af
gennemførelsesforanstaltninger - fastsat bestemmelser om import af avlsdyr og
reproduktionsmateriale herfra fra tredjelande.
Endelig er der ved en særlig rådsbeslutning
fastsat bestemmelser om udpegelse af et referencecenter for kvægavl.
Det foreliggende forslag består af tolv kapitler
og fem tekniske bilag.
I forslagets kapitel I-VIII kombineres
bestemmelserne i Rådets direktiv 2009/157/EF (kvæg), 88/661/EØF (racerene
avlssvin og hybridavlssvin), 89/361/EØF (får og geder), 90/427/EØF (dyr af hestefamilien),
91/174/EØF (andre dyr) og 94/28/EF (import), jf. sammenligningstabellen.
Kapitel III indeholder først og fremmest
bestemmelser vedrørende forholdet mellem avlere og raceforeninger og bilæggelse
af tvister, under hensyntagen til de nuværende procedurer, som er fastlagt ved
Kommissionens beslutning 92/354/EØF.
Kapitel IV inkorporerer især bestemmelserne om
accept af avlsdyr til avlsbrug og kunstig inseminering, som i dag er indeholdt
i Rådets direktiv 87/328/EØF (kvæg), 90/118/EØF (racerene svin) og 90/119/EØF
(hybridavlssvin), jf. sammenligningstabellen, men også i Kommissionens
beslutning 90/257/EØF (får og geder).
I kapitel V, som omhandler individafprøvning, er
navnlig bestemmelserne i Rådets beslutning 96/463/EF vedrørende udpegelse af
referenceorganet for metoder til afprøvning af racerent kvæg indarbejdet.
Med kapitel IX og X etableres et retsgrundlag for
gennemførelse af offentlig kontrol på det zootekniske område og samarbejde
mellem de kompetente myndigheder, under hensyntagen til de almindelige
principper, der gælder for sådan kontrol. Disse bestemmelser er medtaget med
henblik på den nye dyresundhedslovgivning og et forslag til forordning om
offentlig kontrol og andre officielle aktiviteter. Som følge af disse
lovgivningsinitiativer vil lovgivningen om kontrol af dyr og
reproduktionsmateriale herfra i forbindelse med samhandel inden for Unionen
(Rådets direktiv 90/425/EØF) og for så vidt angår import fra tredjelande
(Rådets direktiv 91/496/EØF) samt om samarbejde mellem de kompetente myndigheder
(Rådets direktiv 89/608/EØF) ikke længere omfatte zootekniske aspekter. Den
foreslåede tekst lægger sig tæt op ad forslaget til en ny forordning om
offentlig kontrol for så vidt angår især dennes afsnit II om offentlig kontrol,
afsnit IV om administrativ bistand, afsnit VI om Kommissionens kontrol og
afsnit VII om håndhævelsesforanstaltninger.
Kapitel XI afspejler Lissabontraktatens
ikrafttræden, som forudsætter, at bemyndigelsesbestemmelserne i Unionens
zootekniske basisretsakter bringes i overensstemmelse med artikel 290 og 291 i
traktaten om Den Europæiske Unions funktionsmåde (TEUF). Det er i dette øjemed
nødvendigt for hver enkelt foranstaltning, der skal vedtages med beføjelser,
som udspringer af basisretsakten, at fastlægge de nødvendige delegerede
beføjelser, jf. artikel 290 i TEUF, eller gennemførelsesbeføjelser, jf. artikel
291 i TEUF.
Kapitel XII indeholder afsluttende bestemmelser om
ophævelse af retsakter samt datoer for ikrafttræden og anvendelse.
Bilag I (detaljerede kriterier vedrørende
anerkendelse af raceforeninger og godkendelse af avlsprogrammer) indeholder de
forskrifter, der i dag er fastsat i bilagene til Kommissionens beslutning
84/247/EØF (kvæg), 89/501/EØF (racerene avlssvin), 89/504/EØF (hybridavlssvin),
90/257/EØF (får og geder) og 92/353/EØF (dyr af hestefamilien).
Bilag II (detaljerede kriterier vedrørende
stambogsføring af avlsdyr) indeholder de forskrifter, der i dag er fastsat i
Kommissionens beslutning 84/419/EØF (kvæg), 89/502/EØF (racerene avlssvin),
89/505/EØF (hybridavlssvin), 90/255/EØF (får og geder) og 96/78/EF (dyr af
hestefamilien).
Bilag III (detaljerede kriterier vedrørende
individafprøvning og avlsværdivurdering) indeholder de forskrifter, der i dag
er fastsat i Kommissionens beslutning 2006/427/EF (kvæg), 89/507/EØF (racerene
avlssvin og hybridavlssvin) og 90/256/EØF (får og geder).
Bilag IV (EU-referencecentres opgaver og
funktioner) afspejler bilag II til Rådets beslutning 96/463/EF.
Bilag V (zootekniske certifikater) indeholder de
principielle informationskrav, der i dag er fastsat i bilagene til
Kommissionens beslutning 2005/379/EF (kvæg), 89/503/EØF (racerene avlssvin),
89/506/EØF (hybridavlssvin), 90/258/EØF (får og geder), 96/79/EF (dyr af
hestefamilien), 96/509/EF (import af sæd fra racerent avlskvæg og racerene
avlssvin, ‑får og ‑geder) og 96/510/EF (import af avlsdyr, sæd, æg
og embryoner).
2.           RESULTAT AF HØRINGER AF
INTERESSEREDE PARTER OG KONSEKVENSANALYSER
De grundlæggende principper og vigtigste
bestemmelser i Unionens zootekniske lovgivning har vist sig at være
hensigtsmæssige og i tilstrækkelig grad tilpasset den tekniske udvikling inden
for husdyravl, og de er af samme grund bibeholdt i forslaget. Eftersom Unionens
nuværende zootekniske lovgivning i sin nuværende udformning er vertikalt opbygget
efter de enkelte arter, er de næsten identiske bestemmelser dog blevet
strømlinet og formuleret mere præcist og konsekvent i en forordning med det
formål at undgå hindringer for handelen i forbindelse med omsætning i national
ret.
Kommissionen har i løbet af de seneste tyve år
løbende drøftet zootekniske spørgsmål med medlemsstaterne på møder i Den
Stående Zootekniske Komité, og man har i fællesskab udviklet lovgivningen.
Godkendte raceforeningers aktiviteter på tværs af grænserne har hele tiden
været et kontroversielt emne, idet visse medlemsstater har påpeget de indbyrdes
forskelle på de enkelte medlemsstaters gennemførelse af grunddirektiverne i
national lovgivning. Denne situation forblev uændret indtil det sidste møde i
den zootekniske arbejdsgruppe i februar 2012, hvor hovedindholdet, strukturen
og de nye elementer i forslaget blev fremlagt og drøftet.
Kommissionen har tillige måttet tage sig af en
række problemer påpeget af avlere, raceforeninger og kompetente myndigheder,
som er opstået, fordi medlemsstaternes kompetente myndigheder har fortolket
gældende bestemmelser forskelligt. Kommissionen er sig derfor behovene i
avlssektoren og blandt de tilsynsførende kompetente myndigheder fuldt bevidst.
De foreslåede bestemmelser om offentlig kontrol på
det zootekniske område er, med de nødvendige tilpasninger, fuldt ud i
overensstemmelse med dem, Kommissionen - efter omfattende høringer af
interesseparterne - tog med i sit forslag til en forordning vedrørende
offentlig kontrol og officielle aktiviteter på veterinærområdet.
3.           JURIDISKE ASPEKTER AF
FORSLAGET
Med den foreslåede forordning fastlægges i én,
samlet lovramme principperne for anerkendelse og listeopførelse af
avlsorganisationer, avlerforeninger og private virksomheder, godkendelse af
disses avlsprogrammer, stambogsføring af dyr og klassificering af dem efter
meritter, registrering af hybridavlssvin i registre, individafprøvning og
avlsværdivurdering samt indholdet af zootekniske certifikater for avlsdyr og
sæd, æg og embryoner herfra.
Ved forordningen fastsættes der desuden
bestemmelser om import fra tredjelande af avlsdyr og sæd, æg og embryoner
herfra og om udpegelse af referencecentre for husdyravl.
Forordningen indeholder forskrifter om offentlig
kontrol og zooteknisk kontrol og om bilæggelse af tvister i tilfælde, hvor den
zootekniske kontrol afslører manglende overholdelse af zootekniske krav.
De regler, der foreslås her, afspejler imidlertid
bestemmelserne i Kommissionens forslag til en ny forordning om offentlig
kontrol, som p.t. behandles i Europa-Parlamentet og Rådet. For at undgå
uoverensstemmelser mellem de to tekster og for at sikre en harmoniseret tilgang
til kontrol vil Kommissionen nøje følge udviklingen i drøftelserne om de to
tekster, og den vil i rimelig tid fremsætte de nødvendige forslag med henblik
på at sikre, at bestemmelserne om offentlig kontrol på det zootekniske område
indarbejdes i den kommende forordning om offentlig kontrol.
Den foreslåede forordning udgør retsgrundlaget for
vedtagelse af delegerede foranstaltninger og gennemførelsesforanstaltninger,
jf. artikel 290 og 291 i traktaten om Den Europæiske Unions funktionsmåde.
4.           VIRKNINGER FOR BUDGETTET 
Ingen.
5.           FAKULTATIVE ELEMENTER 
Ingen.
2014/0032 (COD)
Forslag til
EUROPA-PARLAMENTETS OG RÅDETS FORORDNING
om zootekniske og genealogiske betingelser
for handel med og import til Unionen af avlsdyr og reproduktionsmateriale
herfra 
(EØS-relevant tekst)
EUROPA-PARLAMENTET OG RÅDET FOR DEN
EUROPÆISKE UNION HAR -
under henvisning til traktaten om Den
Europæiske Unions funktionsmåde, særlig artikel 42 og artikel 43, stk. 2,
under henvisning til forslag fra
Europa-Kommissionen[1],
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[2],
under henvisning til udtalelse fra
Regionsudvalget[3],
efter den almindelige lovgivningsprocedure, og
ud fra følgende betragtninger:
(1)       Avl af kvæg, svin, får, geder
og dyr af hestefamilien og i mindre omfang avl af dyr af andre arter spiller en
vigtig rolle i Unionens landbrug og er en indtægtskilde for
landbrugsbefolkningen. Avl af dyr af de pågældende arter fremmes bedst ved at
sikre, at der anvendes racerene avlsdyr eller hybridavlssvin af høj,
registreret genetisk kvalitet.
(2)       Medlemsstaterne har således
altid som led i deres landbrugspolitik bestræbt sig på - i nogle tilfælde via
offentlige investeringer - at fremme produktion af husdyr med særlige genetiske
karakteristika, der opfylder de fastlagte ydelsesnormer. Indbyrdes forskellige
normer kan skabe tekniske hindringer for handel med og import til Unionen af
avlsdyr og reproduktionsmateriale herfra.
(3)       Rådets direktiv 88/661/EØF af
19. december 1988 om zootekniske normer for avlssvin[4], Rådets direktiv
89/361/EØF af 30. maj 1989 om racerene avlsfår og -geder[5], Rådets direktiv
90/427/EØF af 26. juni 1990 om zootekniske og genealogiske betingelser for
samhandelen inden for Fællesskabet med enhovede dyr[6], Rådets direktiv
91/174/EØF af 25. marts 1991 om de zootekniske og genealogiske betingelser for
handel med racerene dyr og om ændring af direktiv 77/504/EØF og 90/425/EØF[7], Rådets direktiv
94/28/EF af 23. juni 1994 om principperne for de zootekniske og genealogiske
betingelser for import af dyr og deres sæd, æg og embryoner fra tredjelande og
om ændring af direktiv 77/504/EØF om racerent aviskvæg[8] og Rådets direktiv
2009/157/EF af 30. november 2009 om racerent avlskvæg[9] udgør lovrammen for
EU-lovgivningen om avl af racerent avlskvæg og racerene avlssvin, -får, -geder
og ‑dyr af hestefamilien samt hybridavlssvin. Disse direktiver har til
formål at udvikle husdyravl i Unionen og samtidig regulere handelen med og
importen til Unionen af avlsdyr og reproduktionsmateriale herfra og derved
opretholde konkurrenceevnen for sektoren for avlsdyr og reproduktionsmateriale
herfra i Unionen.
(4)       Rådets direktiv 87/328/EØF af
18. juni 1987 om godkendelse af racerent avlskvæg til avlsbrug[10], Rådets direktiv
90/118/EØF af 5. marts 1990 om godkendelse af racerene avlssvin til avlsbrug[11] og Rådets direktiv 90/119/EØF
af 5. marts 1990 om godkendelse af hybridavlssvin til avlsbrug[12] blev vedtaget for at
forhindre, at nationale bestemmelser vedrørende accept af avlskvæg og -svin til
avlsbrug samt produktion og anvendelse af sæd, oocytter og embryoner fra disse
dyr forbyder eller begrænser samhandelen inden for Unionen eller lægger
hindringer i vejen herfor, hvad enten der er tale om naturlig bedækning,
kunstig inseminering eller opsamling af sæd, oocytter eller embryoner.
(5)       Efter at have hørt
medlemsstaterne i Den Stående Zootekniske Komité, som blev oprettet ved Rådets afgørelse 77/505/EØF af 25. juli 1977 om oprettelse af en
stående komité for husdyravl[13],
vedtog Kommissionen på grundlag af de i betragtning 3 nævnte direktiver en
række beslutninger om artsspecifikke kriterier for godkendelse eller
anerkendelse af avlsorganisationer og avlerforeninger (i det følgende benævnt
"raceforeninger"), stambogsføring af avlsdyr, accept af racerene
avlsfår og ‑geder til avl og kunstig inseminering, individafprøvning og
avlsværdivurdering af avlskvæg, ‑svin, ‑får og –geder samt
udstedelse af afstamningscertifikater til brug ved handel med avlsdyr og
reproduktionsmateriale herfra.
(6)       Kommissionen fastlagde også
en liste over avlsenheder i tredjelande samt standardafstamningscertifikater
til brug ved import til Unionen af avlsdyr og sæd, æg og embryoner herfra.
(7)       EU-lovgivningen om husdyravl
har også bidraget til bevarelsen af dyregenetiske ressourcer, beskyttelsen af
den genetiske biodiversitet og til fremstillingen af traditionelle regionale
kvalitetsprodukter, som er afhængige af lokale husdyrracers specifikke arvelige
karakteristika.
(8)       Direktiv 88/661/EØF,
89/361/EØF, 90/427/EØF, 91/174/EØF, 94/28/EF og 2009/157/EF svarer stort set
til hinanden i opbygning og indhold. Flere af disse direktiver er blevet ændret
med tiden. Af hensyn til enkeltheden og sammenhængen i EU-lovgivningen bør de i
direktiverne fastsatte EU-bestemmelser strømlines.
(9)       Kommissionen har i de sidste
20 år måttet reagere på et betydeligt antal klager fra avlere og
avlsorganisationer vedrørende gennemførelsen af direktiverne i national ret og
fortolkningen af EU-retten om husdyravl i forskellige medlemsstater. For at
sikre en ensartet anvendelse af EU-bestemmelserne om avlsdyr og for at undgå
hindringer for handelen med avlsdyr og reproduktionsmateriale herfra som følge
af indbyrdes forskelle mellem de nationale bestemmelser til gennemførelse af
direktiver bør EU-lovgivningen om zootekniske og genealogiske betingelser for
handel med og import til Unionen af avlsdyr og reproduktionsmateriale herfra
fastsættes ved en forordning.
(10)     Erfaringen har desuden vist,
at det for at lette anvendelsen af bestemmelserne i nævnte direktiver er
nødvendigt at formulere en række bestemmelser mere præcist og at sikre en ensartet
terminologi. Af hensyn til klarheden og sammenhængen i EU-lovgivningen bør der
ligeledes fastlægges flere definitioner.
(11)     Termen "race" bør
dog fortsat være et ikke nærmere fastsat juridisk begreb, der gør det muligt
for raceforeninger at beskrive den gruppe dyr af tilstrækkelig genetisk
ensartethed, som de anser for at adskille sig fra andre dyr af den pågældende
art, og at stambogsføre dem, med angivelse af deres kendte slægtninge i
opstigende linje, med henblik på at reproducere deres arvelige karakteristika
ved hjælp af reproduktion, udveksling og udvælgelse inden for rammerne af et
nærmere fastlagt avlsprogram.
(12)     Der bør ved denne forordning
fastsættes bestemmelser om handel med og import til Unionen af avlsdyr og
reproduktionsmateriale herfra med henblik på at fremme bæredygtige
avlsprogrammer til forbedring af racer og bevare den genetiske biodiversitet
for husdyr.
(13)     Denne forordnings bestemmelser
om racerene avlsdyr bør derfor sigte mod at sikre adgang til handel på grundlag
af fælles principper for anerkendelse af raceforeninger, der beskæftiger sig
med racer, og for godkendelse af deres respektive avlsprogrammer. Der bør ved
denne forordning ligeledes fastsættes kriterier for indførelse af racerene
avlsdyr i de forskellige klasser i stambøgers hovedafsnit, regler for
individafprøvning og avlsværdivurdering og kriterier for accept af avlsdyr til
avl samt indholdet af de zootekniske certifikater.
(14)     Tilsvarende bør denne
forordnings bestemmelser om hybridavlssvin sigte mod at give adgang til handel
baseret på fælles principper for anerkendelse af avlsforetagender, der
beskæftiger sig med forskellige krydsninger af hybridavlssvin, og godkendelse
af deres respektive avlsprogrammer. Der bør ved forordningen ligeledes
fastsættes kriterier for indførelse af hybridavlssvin i avlsregistres
hovedafsnit, bestemmelser om individafprøvning og avlsværdivurdering samt
kriterier for accept af hybridavlssvin til avl, ligesom det bør fastlægges,
hvad de zootekniske certifikater skal indeholde.
(15)     Målet for denne forordning,
dvs. at sikre en harmoniseret tilgang til handel med og import til Unionen af
avlsdyr og reproduktionsmateriale herfra og den fornødne offentlige kontrol med
de avlsprogrammer, der gennemføres af raceforeninger og avlsforetagender, kan
ikke i tilstrækkelig grad opfyldes af medlemsstaterne på nationalt plan og kan
derfor på grund af dens virkninger, kompleksitet samt tværnationale og
internationale karakter bedre nås på EU-plan; Unionen kan derfor træffe
foranstaltninger i overensstemmelse med nærhedsprincippet, jf. artikel 5 i
traktaten om Den Europæiske Union. Da anvendelsesområdet for denne forordning
er begrænset til det, der er nødvendigt for at nå dens mål, er den desuden i
overensstemmelse med proportionalitetsprincippet i artikel 5, stk. 4, i nævnte
traktat.
(16)     Kvaliteten af de tjenester,
der tilbydes af raceforeninger og avlsforetagender, og den måde, de vurderer og
klassificerer dyr på, har indvirkning på værdien af avlsdyr på markedet. I
overensstemmelse hermed bør der fastsættes bestemmelser om anerkendelse af
raceforeninger og avlsforetagender på grundlag af harmoniserede EU-kriterier og
tilsyn hermed fra medlemsstaternes kompetente myndigheders side for at sikre,
at myndighederne ikke fastsætter regler, der giver indbyrdes forskellige
avlsprogrammer og -normer og derved skaber tekniske hindringer for samhandelen
inden for Unionen.
(17)     Der bør ved denne forordning
fastlægges procedurer, som svarer til dem, der er fastlagt ved direktiv
88/661/EØF, 89/361/EØF, 90/427/EØF, 91/174/EØF, 94/28/EF og 2009/157/EF, for
listeopførelse af anerkendte raceforeninger og avlsforetagender, herunder
ajourføring, videresendelse og offentliggørelse af listerne.
(18)     Den ret, en raceforening eller
et avlsforetagende, der opfylder de fastlagte kriterier, har til at blive
anerkendt, er et grundlæggende princip i Unionens zootekniske lovgivning. Den
kompetente myndighed bør ikke længere kunne henvise til beskyttelse af en
eksisterende anerkendt raceforenings økonomiske aktivitet som begrundelse for
at afslå en ansøgning om anerkendelse af yderligere en raceforening for den
samme race. Det samme gælder godkendelse af geografisk udvidelse af et
avlsprogram, der gennemføres med den samme race eller med avlsdyr, der kan
hentes fra den eksisterende raceforenings avlspopulation. Den kompetente
myndighed bør dog have hjemmel i lovgivningen til at afslå en ansøgning om
anerkendelse eller godkendelse, hvis der bevisligt er risiko for, at en sådan
anerkendelse eller godkendelse ville udgøre en fare for bevarelsen af en
sjælden race eller beskyttelsen af den genetiske mangfoldighed. 
(19)     Eftersom bevarelse af sjældne
arter forudsætter, at der oprettes og anerkendes raceforeninger med et
begrænset antal avlsdyr i deres stambøger, bør antallet af stambogsførte avlsdyr
generelt ikke være et afgørende kriterium for anerkendelse af en raceforening
eller godkendelse af dennes avlsprogram, så meget desto mere som anerkendelsen
gives i nationalt regi, mens egnede avlsdyr kan være blevet stambogsført i
andre medlemsstater eller tredjelande.
(20)     Raceforeninger og
avlsforetagender, der er anerkendt i én medlemsstat, bør have mulighed for at
gennemføre deres godkendte avlsprogram i en eller flere andre medlemsstater,
således at man sikrer den bedst mulige udnyttelse af avlsdyr af høj genetisk
værdi som en vigtig produktionsfaktor i Unionen. Til dette formål bør en enkel
anmeldelsesprocedure sikre, at den anden medlemsstats kompetente myndighed er
orienteret om den påtænkte aktivitet.
(21)     Med henblik på at forebygge
fremtidige konflikter mellem raceforeninger, der ønsker at udbyde deres
tjenester til avlere, og myndigheder, der afslår ansøgninger om anerkendelse af
nye raceforeninger, som konkurrerer med eksisterende foreninger, har det været
nødvendigt at holde den formelle anerkendelse af raceforeningen eller
avlsorganisationen adskilt fra godkendelsen af det påtænkte avlsprogram.
(22)     En række klager, som
Kommissionen har behandlet i løbet af de seneste år, lader slutte, at der ved
denne forordning bør fastsættes klare bestemmelser om forholdet mellem den
raceforening, der opretter en datterstambog for en bestemt race af racerene
avlsdyr af hestefamilien, og den raceforening, der gør gældende, at den har
oprettet den oprindelige stambog for den pågældende race.
(23)     Beføjelsen til at vedtage
delegerede retsakter bør tillægges Kommissionen for så vidt angår ændring af
bilag I med henblik på at tilpasse kriterierne for anerkendelse af
raceforeninger og avlsorganisationer og for godkendelse af avlsprogrammer i
overensstemmelse med udviklingen i sektoren for husdyravl.
(24)     Det er nødvendigt at præcisere
forholdet mellem avlerne og raceforeninger og avlsforetagender, først og
fremmest for at sikre deres ret til medlemskab af raceforeninger og
avlsforetagender og deres ret til at deltage i avlsprogrammet i det geografiske
område, som programmet gennemføres i. Raceforeninger bør have regler, der
forhindrer forskelsbehandling af avlere på grundlag af disses oprindelse,
ligesom de skal levere et vist minimum af tjenesteydelser.
(25)     De erfaringer, der er gjort,
navnlig med anvendelsen af direktiv 90/427/EØF og i mindre grad direktiv
89/361/EØF og 2009/157/EF, viser, at der er behov for mere præcise
bestemmelser, som gør det muligt effektivt at løse uoverensstemmelser mellem
avlere på den ene side og raceforeninger på den anden på grundlag af klare
vedtægter og veldefinerede rettigheder og forpligtelser for medlemmerne. Dette
opnås bedst, hvis uoverensstemmelserne løses inden for retssystemet i den
medlemsstat, hvor de opstår. Kommissionen bør kun inddrages i tvister, der
opstår mellem sådanne enheder beliggende i forskellige medlemsstater, og som
ikke kan bilægges effektivt med retssystemerne i de medlemsstater, hvor de
opstår.
(26)     Raceforeninger, der opretter
og fører stambøger for racerent avlskvæg og racerene avlssvin, -får, -geder og
-dyr af hestefamilien, og avlsforetagender, der opretter og fører avlsregistre
for hybridavlssvin, bør i deres stambøger/avlsregistre indføre avlsdyr uden at
forskelsbehandle på grundlag af dyrenes oprindelsesmedlemsstat eller ejere og,
når det er fastsat i avlsprogrammet, klassificere de pågældende dyr efter deres
meritter.
(27)     Raceforeninger bør også have
mulighed for at oprette supplerende afsnit med henblik på i deres avlsprogram
at opgradere dyr, der ikke opfylder kriterierne for racerene avlsdyr af den
pågældende race.
(28)     Raceforeninger, der fører
stambøger for bestemte racerene avlsdyr af hestefamilien, bør dog have mulighed
for fortsat at fastsætte kriterier for indførelse i disse stambøger af racerene
dyr af hestefamilien på grundlag af behovet for at regulere optagelsen af
sådanne dyr af hestefamilien, i det omfang disse avles efter kunstige
reproduktionsmetoder.
(29)     Med undtagelse af dyr af
hestefamilien identificeres racerene avlsdyr, der stambogsføres, i
overensstemmelse med EU-dyresundhedsbestemmelserne om identifikation. For så
vidt angår racerene avlsdyr af hestefamilien forestår raceforeningerne også
identifikationen af de heste og æsler, de indfører i eller registrerer med
henblik på indførelse i deres stambøger, ligesom de udsteder
identitetsdokumenter (pas). De leverer således en tjenesteydelse ikke blot til
avlerne, men også til den kompetente myndighed, der er ansvarlig for at
identificere og registrere husdyr. Dette system har imidlertid medført en
knopskydning af pasudstedende organer, hvilket har vist sig at vanskeliggøre
den offentlige kontrol af overholdelsen af EU-lovgivningen om fødevarehygiejne
og veterinærmedicin i tilfælde, hvor væsentlige oplysninger ikke har været
umiddelbart tilgængelige for de kompetente veterinærmyndigheder, f.eks. hvor
der ikke har fandtes en central database, hvor man ikke har anvendt fælles høje
normer for kvaliteten af identifikationsdokumenter, og hvor der ikke er blevet
ført officielt tilsyn. Det er derfor nødvendigt at kræve, at også racerene
avlsdyr af hestefamilien indføres i deres respektive stambøger i
overensstemmelse med deres dyresundhedsmæssige identifikation, samtidig med at
de kompetente veterinærmyndigheder gives mulighed for på visse betingelser at
overlade udstedelsen af officielle identifikationsdokumenter for racerene
avlsdyr af hestefamilien til anerkendte raceforeninger.
(30)     Med det formål at sikre, at
betingelserne for indførelse i stambøger for racerene avlsdyr samt registrering
af hybridavlssvin i avlsregistre kan tilpasses i overensstemmelse med
udviklingen i sektoren for husdyravl, bør beføjelsen til at vedtage delegerede
retsakter tillægges Kommissionen for så vidt angår ændring af bilag II i
overensstemmelse hermed.
(31)     Accept af avlsdyr til
avlsbrug, naturlig bedækning eller assisteret reproduktion bør reguleres på
EU-plan for at undgå handelshindringer, især i tilfælde, hvor sådanne avlsdyr
er blevet underkastet individafprøvning eller avlsværdivurdering i
overensstemmelse med denne forordning, navnlig bestemmelserne i bilag III.
(32)     Mens bestemmelserne om
individafprøvning og avlsværdivurdering er fastlagt på EU-plan for avlskvæg,
-svin, -får og –geder, der testes for et begrænset antal egenskaber, har de
forskelligartede krav vedrørende forskellige racer, anvendelser og udvælgelse
af racerene avlsdyr af hestefamilien hidtil forhindret en harmonisering af dem.
I stedet er racespecifikke regler for individafprøvning og avlsværdivurdering i
dag fastsat i den oprindelige stambog for racen.
(33)     Kommissionen bør tildeles
beføjelser til at fastsætte betingelser for individafprøvning og
avlsværdivurdering også for racerene avlsdyr af hestefamilien og til at ændre
de nuværende betingelser i bilag III for at tage hensyn til den tekniske og
videnskabelige udvikling eller udviklingen i de juridiske rammer, som påvirker
afprøvningerne, såsom Rådets forordning (EF) nr. 1234/2007 af 22. oktober 2007
om en fælles markedsordning for landbrugsprodukter og om særlige bestemmelser
for visse landbrugsprodukter[14], eller til efter anmodning fra medlemsstaterne at indføje betingelser
for individafprøvning og avlsværdivurdering af racerene avlsdyr af
hestefamilien.
(34)     Individafprøvning og
avlsværdivurdering kan foretages af institutioner udpeget af raceforeningen
eller avlsforetagendet. De udpegede institutioner skal samarbejde med Unionens
referencecentre, som er udpeget af Kommissionen. Kommissionen bør derfor
tildeles beføjelser til at vedtage gennemførelsesretsakter om udpegelse af
EU-referencecentre, og Kommissionen bør tildeles de nødvendige beføjelser til
at vedtage delegerede retsakter, som beskriver deres opgaver og funktioner, om
nødvendigt ved ændring af bilag IV. Referencecentrene er berettigede til
EU-tilskud i henhold til Rådets beslutning 2009/470/EF af 25. maj 2009 om visse
udgifter på veterinærområdet[15].
For så vidt angår racerent avlskvæg bistår Interbull Centre - det
EU-referenceorgan, der er udpeget ved Rådets beslutning 96/463/EF af 23. juli
1996 om udpegelse af det referenceorgan, som skal deltage i arbejdet med at
gøre prøvemetoderne og vurderingen af prøveresultaterne ensartede for racerent
avlskvægs vedkommende[16]
- i dag ved individafprøvninger og avlsværdivurderinger, der foretages af en
raceforening.
(35)     Eftersom der ved denne
forordning udelukkende fastsættes nærmere bestemmelser om avl af kvæg, svin,
får, geder og dyr af hestefamilien, er det nødvendigt at tillægge Kommissionen
beføjelsen til at vedtage delegerede retsakter for så vidt angår anerkendelse
af raceforeninger, godkendelse af avlsprogrammer, stambogsføring af avlsdyr,
individafprøvning og avlsværdivurdering samt accept til avl og til at vedtage
gennemførelsesretsakter om de zootekniske certifikater til brug ved handel med
og import til Unionen af avlsdyr og reproduktionsmateriale herfra af andre
arter, i det omfang det er nødvendigt for at fjerne handelshindringer.
(36)     Import af avlsdyr og
reproduktionsmateriale herfra er af afgørende betydning for europæisk landbrug.
Import af avlsdyr og reproduktionsmateriale herfra bør derfor ske på
betingelser, der er i nøje overensstemmelse med reglerne for samhandel mellem
medlemsstaterne. Avlsdyr og reproduktionsmateriale herfra bør dog kun kunne
indføres i hovedafsnittet i en stambog eller et avlsregister i Unionen, hvis den
offentlige kontrol, der gennemføres i eksporttredjelandet, sikrer den samme
grad af sikkerhed vedrørende oplysninger om afstamning og resultaterne af
individafprøvning og avlsværdivurdering som i Unionen. Dertil kommer, at
avlsenheder i tredjelande ud fra et princip om gensidighed bør acceptere
avlsdyr og reproduktionsmateriale herfra fra den/det pågældende raceforening
eller avlsforetagende, der er anerkendt i Unionen.
(37)     I henhold til Rådets
forordning (EØF) nr. 2658/87 af 23. juli 1987 om told- og statistiknomenklaturen
og Den Fælles Toldtarif[17]
skal Kommissionen opstille en varenomenklatur, nemlig "den kombinerede
nomenklatur", eller "KN" i forkortet form, som på en og samme
tid opfylder kravene i den fælles toldtarif, statistikken over Fællesskabets udenrigshandel
og andre EU-politikker vedrørende import og eksport af varer. Bilag I til
nævnte forordning indeholder en liste over KN-koder for racerent avlskvæg og
racerene avlssvin, -får, -geder og -dyr af hestefamilien samt for tyresæd, og
det fremgår af bilaget, at dette/denne/disse er undtaget fra de bundne
afgiftssatser. I så fald skal de pågældende dyr og reproduktionsmateriale
herfra ledsages af det relevante zootekniske certifikat, som attesterer deres
klassificering som racerene avlsdyr eller reproduktionsmateriale herfra.
(38)     Ved indførsel til Unionen
underkastes avlsdyr og reproduktionsmateriale herfra veterinærkontrol i henhold
til Rådets direktiv 91/496/EØF af 15. juli 1991 om fastsættelse af principperne
for tilrettelæggelse af veterinærkontrollen for dyr, der føres ind i
Fællesskabet fra tredjelande, og om ændring af direktiv 89/662/EØF, 90/425/EØF
og 90/675/EØF[18]
og Rådets direktiv 97/78/EF af 18. december 1997 om fastsættelse af
principperne for tilrettelæggelse af veterinærkontrollen for tredjelandsprodukter,
der føres ind i Fællesskabet[19].
De pågældende produkter bør tillige skulle underkastes den nødvendige
zootekniske kontrol som foreskrevet ved denne forordning.
(39)     Kommissionen vedtog et forslag
til Europa-Parlamentets og Rådets forordning om offentlig kontrol og andre
officielle aktiviteter med henblik på anvendelsen af fødevare- og
foderstoflovgivningen og reglerne for dyresundhed og dyrevelfærd,
plantesundhed, planteformeringsmateriale og plantebeskyttelsesmidler og om
ændring af forordning (EF) nr. 999/2001, (EF) nr. 1829/2003, (EF) nr.
1831/2003, (EF) nr. 1/2005, (EF) nr. 396/2005, (EF) nr. 834/2007, (EF) nr.
1099/2009, (EF) nr. 1069/2009, (EF) nr. 1107/2009, (EU) nr. 1151/2012 og (EU)
nr. […]/2013 samt direktiv 98/58/EF, 1999/74/EF, 2007/43/EF, 2008/119/EF,
2008/120/EF og 2009/128/EF (forordningen om offentlig kontrol)[20]. Nævnte forordning har
til formål at ophæve Europa-Parlamentets og Rådets forordning (EF) nr. 882/2004
af 29. april 2004 om offentlig kontrol med henblik på verifikation af, at
foderstof- og fødevarelovgivningen samt dyresundheds- og
dyrevelfærdsbestemmelserne overholdes[21],
og Rådets direktiv 90/425/EØF af 26. juni 1990 om veterinærkontrol og
zooteknisk kontrol i samhandelen med visse levende dyr og produkter inden for Fællesskabet
med henblik på gennemførelse af det indre marked[22] samt direktiv
91/496/EØF og 97/78/EF og at indarbejde visse af bestemmelserne i nævnte
retsakter i den nye forordning med de nødvendige tilpasninger. Det er
imidlertid ikke hensigten, at forordningens anvendelsesområde skal omfatte de
zootekniske og genealogiske betingelser for handel med og import til Unionen af
avlsdyr og reproduktionsmateriale herfra. Det er derfor nødvendigt at fastsætte
bestemmelser om offentlig kontrol og andre officielle aktiviteter vedrørende
avlsdyr og reproduktionsmateriale herfra ved nærværende forordning.
(40)     For at sikre en effektiv
anvendelse af denne forordnings EU-bestemmelser om avlsdyr og
reproduktionsmateriale herfra er det nødvendigt, at medlemsstaternes kompetente
myndigheder samarbejder og yder hinanden administrativ bistand, i det omfang
det er nødvendigt. I overensstemmelse hermed bør der ved denne forordning
fastsættes almindelige bestemmelser om administrativ bistand og samarbejde
svarende til dem, der er fastsat i afsnit IV i Europa-Parlamentets og Rådets
forordning (EF) nr. 882/2004, med de nødvendige tilpasninger.
(41)     I tilfælde, hvor offentlig
kontrol i medlemsstaterne eller kontrol med import til Unionen af avlsdyr og
reproduktionsmateriale herfra har afsløret manglende overholdelse af de ved
denne forordning fastsatte zootekniske og genealogiske krav vedrørende sådan
import, som kan forventes at ville forstyrre handelen med avlsdyr og
reproduktionsmateriale herfra i Unionen, bør Kommissionen ved denne forordning
tildeles beføjelser til at vedtage særforanstaltninger, der begrænser følgerne
af den manglende overholdelse.
(42)     Medlemsstaternes kompetente
myndigheder bør ligeledes have de nødvendige beføjelser til at håndhæve de
zootekniske og genealogiske EU-bestemmelser for avlsdyr, der fastsættes ved
denne forordning, herunder vedrørende suspension af godkendelsen af et
avlsprogram eller tilbagekaldelse af anerkendelsen af en raceforening eller et
avlsforetagende i tilfælde af manglende overholdelse af denne forordnings
zootekniske og genealogiske bestemmelser.
(43)     Kommissionen bør foretage den
fornødne kontrol i medlemsstaterne, navnlig i lyset af resultaterne af den
offentlige kontrol, der gennemføres i medlemsstaterne med henblik på at sikre
anvendelsen af denne forordnings zootekniske og genealogiske bestemmelser i
alle medlemsstaterne.
(44)     Med henblik på fastlæggelse af
lister over tredjelande, hvorfra import til Unionen af avlsdyr og sæd, oocytter
og embryoner herfra er tilladt, fastsættelse af betingelserne for sådan import
og tilvejebringelse af oplysninger om anvendelsen af bilaterale aftaler bør
Kommissionen - i det omfang alvorlige overtrædelser af betingelser for sådan
import fastsat ved denne forordning tilsiger det - have beføjelser til at
gennemføre den relevante kontrol i tredjelande på Unionens vegne.
(45)     Eftersom direktiv 88/661/EØF,
89/361/EØF, 90/427/EØF, 94/28/EF og 2009/157/EF skal ophæves ved og afløses af
denne forordning, er det også nødvendigt at ophæve de kommissionsretsakter, der
er vedtaget i henhold til disse direktiver, og lade dem afløse af enten
delegerede retsakter eller gennemførelsesretsakter vedtaget i henhold til denne
forordning. Beføjelsen til at vedtage de relevante delegerede retsakter og
gennemførelsesretsakter bør derfor tillægges Kommissionen.
(46)     Med det formål at sikre en
korrekt anvendelse af denne forordning og med henblik på at supplere den eller
ændre bilag I-V til den bør beføjelsen til at vedtage retsakter delegeres til
Kommissionen i overensstemmelse med artikel 290 i traktaten om Den Europæiske
Unions funktionsmåde for så vidt angår de procedurer og kriterier, der
anvendes, og de betingelser, der skal være opfyldt ved anerkendelse af
raceforeninger og avlsforetagender, godkendelse af avlsprogrammer, indførelse
af dyr i stambøger og avlsregistre, accept af avlsdyr til avl, naturlig
reproduktion og assisteret reproduktion, gennemførelse af individafprøvning og
avlsværdivurdering, fastlæggelse af zootekniske og genealogiske betingelser for
handel med og import fra tredjelande af avlsdyr og reproduktionsmateriale
herfra samt fastlæggelse af referencecentrenes opgaver og funktioner. 
(47)     Beføjelsen til at vedtage
retsakter i overensstemmelse med traktatens artikel 290 for så vidt angår
handel med og import til Unionen af racerene avlsdyr og reproduktionsmateriale
herfra af andre arter end kvæg, svin, får, geder og dyr af hestefamilien bør
delegeres til Kommissionen med henblik på at gøre det muligt for
medlemsstaterne at reagere på forstyrrelser i handelen, men også, hvilket er
langt vigtigere, at reagere i situationer, hvor en sjælden race er tæt på at
blive udryddet, eller hvor beskyttelsen af den genetiske mangfoldighed er i
fare.
(48)     Det er navnlig vigtigt, at
Kommissionen gennemfører relevante høringer under sit forberedende arbejde,
herunder på ekspertniveau. Kommissionen bør i forbindelse med forberedelsen og
udarbejdelsen af delegerede retsakter sørge for samtidig, rettidig og
hensigtsmæssig fremsendelse af relevante dokumenter til Europa-Parlamentet og
Rådet.
(49)     Med henblik på at sikre
ensartede betingelser for gennemførelsen af denne forordnings bestemmelser om
listeopførelse af raceforeninger og avlsforetagender, udpegelse af
referencecentre med henblik på at sikre, at individafprøvning og metoder til
avlsværdivurdering af avlsdyr anvendes ensartet, og de zootekniske
certifikater, der ledsager avlsdyr og reproduktionsmateriale herfra, samt visse
bestemmelser om gennemførelse af offentlig kontrol bør Kommissionen tildeles
gennemførelsesbeføjelser. Disse beføjelser bør udøves i overensstemmelse med
Europa-Parlamentets og Rådets forordning (EU) nr. 182/2011 af 16. februar 2011
om de generelle regler og principper for, hvordan medlemsstaterne skal
kontrollere Kommissionens udøvelse af gennemførelsesbeføjelser[23].
(50)     Bestemmelserne i Rådets
direktiv 87/328/EØF, 88/661/EØF, 89/361/EØF, 90/118/EØF, 90/119/EØF,
90/427/EØF, 91/174/EØF, 94/28/EF og 2009/157/EF samt Rådets beslutning
96/463/EF skal afløses af bestemmelserne i denne forordning og i Kommissionens
delegerede retsakter og gennemførelsesretsakter vedtaget i henhold til denne
forordning. Nævnte retsakter bør derfor ophæves.
(51)     Kommissionens beslutning
84/247/EØF af 27. april 1984 om fastlæggelse af kriterier for anerkendelse af
avlsforeninger og -organisationer, der fører eller opretter stambøger for
racerent avlskvæg[24],
Kommissionens beslutning 84/419/EØF af 19. juli 1984 om fastsættelse af
kriterier for indførelse af kvæg i stambøger[25],
Kommissionens beslutning 2006/427/EF af 20. juni 2006 om fastsættelse af
metoder til individprøver og til vurdering af kvægets genetiske værdi[26], Kommissionens
beslutning 89/501/EØF af 18. juli 1989 om fastsættelse af kriterier for
godkendelse af og tilsyn med avlsforeninger og -organisationer, der fører eller
opretter stambøger for racerene avlssvin[27],
Kommissionens beslutning 89/502/EØF af 18. juli 1989 om fastlæggelse af
kriterier for indførelse af racerene avlssvin i stambøger[28], Kommissionens
beslutning 89/504/EØF af 18. juli 1989 om fastsættelse af kriterier for anerkendelse
af og tilsyn med avlsforeninger, -organisationer og private virksomheder, der
fører eller opretter registre for hybridavlssvin[29], Kommissionens
beslutning 89/505/EØF af 18. juli 1989 om fastsættelse af kriterier for
indførelse af hybridavlssvin i registre[30],
Kommissionens beslutning 89/507/EØF af 18. juli 1989 om fastsættelse af metoder
til individprøver og til vurdering af racerene avlssvins og hybridavlssvins
genetiske værdi[31],
Kommissionens beslutning 90/254/EØF af 10. maj 1990 om fastlæggelse af kriterier
for anerkendelse af avlsforeninger og -organisationer, der fører eller opretter
stambøger for racerene avlsfår og -geder[32],
Kommissionens beslutning 90/255/EØF af 10. maj 1990 om fastlæggelse af
kriterier for indførelse af racerene avlsfår og -geder i stambøger[33], Kommissionens
beslutning 90/256/EØF af 10. maj 1990 om fastlæggelse af metoder til
individprøver og til vurdering af racerene avlsfårs og -geders genetiske værdi[34], Kommissionens
beslutning 90/257/EØF af 10. maj 1990 om fastlæggelse af kriterier for
godkendelse af racerene avlsfår og -geder til avl og anvendelse af deres sæd,
æg og embryoner[35],
Kommissionens beslutning 92/353/EØF af 11. juni 1992 om kriterierne for
godkendelse eller anerkendelse af organisationer og foreninger, der fører eller
opretter stambøger for registrerede enhovede dyr[36], og Kommissionens
beslutning 96/78/EF af 10. januar 1996 om kriterierne for indførelse og
registrering af avlshovdyr i stambøger[37]
blev vedtaget i henhold til de i betragtning 46 nævnte basisretsakter med artsspecifikke
kriterier for godkendelse eller anerkendelse af raceforeninger og
avlsforetagender, stambogsføring af avlsdyr, accept til avl og kunstig
inseminering samt individafprøvning og avlsværdivurdering. Denne forordning
indeholder bestemmelser, som erstatter dem, der er fastsat i ovennævnte
kommissionsretsakter.
(52)     Ved denne forordning
fastsættes der bestemmelser svarende til dem, der er fastsat ved Kommissionens
beslutning 92/354/EØF af 11. juni 1992 om visse regler for samordning mellem
organisationer og foreninger, der fører eller opretter stambøger for
registrerede enhovede dyr[38].
(53)     Kommissionens beslutning
89/503/EØF af 18. juli 1989 om certifikatet for racerene avlssvin, deres sæd,
æg og embryoner[39],
Kommissionens beslutning 89/506/EØF af 18. juli 1989 om certifikatet for
hybridavlssvin, deres sæd, æg og embryoner[40],
Kommissionens beslutning 90/258/EØF af 10. maj 1990 om det zootekniske
certifikat for racerene avlsfår og ‑geder, deres sæd, æg og embryoner[41], Kommissionens
beslutning 96/79/EF af 12. januar 1996 om zootekniske certifikater for sæd, æg
og embryoner fra registrerede hovdyr[42],
Kommissionens beslutning 2005/379/EF af 17. maj 2005 om afstamningscertifikater
og oplysninger vedrørende racerent avlskvæg samt sæd, æg og embryoner heraf[43], Kommissionens
forordning (EF) nr. 504/2008 af 6. juni 2008 om gennemførelse af Rådets
direktiv 90/426/EØF og 90/427/EØF for så vidt angår metoder til identifikation
af enhovede dyr[44]
og Kommissionen beslutning 96/509/EF af 18. juli 1996 om zootekniske og genealogiske
betingelser ved indførsel af sæd fra visse dyr[45]
blev vedtaget i henhold til de i betragtning 45 nævnte basisretsakter.
(54)     For at sikre retlig klarhed og
for at undgå overlapninger bør ophævelsen af Rådets retsakter først træde i
kraft, når Kommissionens beslutninger om artsspecifikke kriterier for
godkendelse eller anerkendelse af raceforeninger og avlsforetagender,
stambogsføring af avlsdyr, accept til avl og kunstig inseminering samt
individafprøvning og avlsværdivurdering, som er omfattet af denne forordning,
ophæves ved delegerede retsakter, og de zootekniske standardcertifikater til
brug ved handel med avlsdyr og reproduktionsmateriale herfra og ved import til
Unionen af avlsdyr og reproduktionsmateriale herfra fra tredjelande er fastlagt
ved gennemførelsesretsakter. Det er derfor nødvendigt at sikre, at denne
forordning bringes i anvendelse mindst 18 måneder efter den dato, hvorpå den
træder i kraft ‑
VEDTAGET DENNE
FORORDNING:
KAPITEL I
Almindelige bestemmelser
Artikel 1
Genstand og anvendelsesområde
1.           Ved denne forordning fastsættes der:
a)      zootekniske og genealogiske bestemmelser
om handel med og import til Unionen af avlsdyr og sæd, oocytter og embryoner
herfra
b)      bestemmelser om medlemskab og bilæggelse
af tvister for raceforeninger og avlsforetagender
c)      almindelige bestemmelser om gennemførelse
af offentlig kontrol af raceforeninger og avlsforetagender samt de
avlsprogrammer, disse gennemfører med avlsdyr, herunder anvendelse af sæd,
oocytter og embryoner, med henblik på at verificere overholdelsen af de i litra
a) nævnte bestemmelser samt om andre officielle aktiviteter, administrativ
bistand, samarbejde og håndhævelse i medlemsstaterne
d)      almindelige bestemmelser om Kommissionens
kontrol i medlemsstaterne og i tredjelande.
2.           Denne forordning finder ikke
anvendelse på handel med og import til Unionen af avlsdyr eller sæd, æg og
embryoner herfra, som er bestemt til tekniske eller videnskabelige forsøg, der
udføres under den kompetente myndigheds tilsyn.
3.           Indtil der er vedtaget delegerede
foranstaltninger eller gennemførelsesforanstaltninger i henhold til denne
forordning, kan medlemsstaterne fortsat anvende deres nationale zootekniske og
genealogiske bestemmelser om handel med og import til den pågældende
medlemsstat af avlsdyr og sæd, oocytter og embryoner herfra, forudsat at
importbestemmelserne ikke er gunstigere end dem, der gælder for handel inden
for Unionen.
Artikel 2
Definitioner
I denne forordning forstås ved:
a)           "dyr": følgende tamdyr:
i)       kvæg (Bos taurus og Bubalus
bubalis), svin (Sus scrofa), får (Ovis aries) og geder (Capra
hircus)
ii)      dyr af hestefamilien (Equus caballus
og Equus asinus)
iii)     dyr af andre arter end dem, der er nævnt
i nr. i) og ii), for hvilke der er vedtaget delegerede retsakter i henhold til
artikel 35, stk. 1, og artikel 45, stk. 1
b)           "avlsdyr": et racerent
avlsdyr eller et hybridavlssvin
c)           "reproduktionsmateriale":
sæd, oocytter og embryoner, der er opsamlet eller produceret fra avlsdyr med
henblik på assisteret reproduktion
d)           "raceforening": en avlsorganisation
eller avlerforening, der er anerkendt af en medlemsstats kompetente myndighed i
henhold til artikel 4, stk. 2, med hensyn til gennemførelse af et avlsprogram
med racerene avlsdyr, som er indført i den eller de stambøger, den fører eller
opretter
e)           "avlsforetagende": en
avlsorganisation, avlerforening eller privat virksomhed, der er anerkendt af en
medlemsstats kompetente myndighed i henhold til artikel 4, stk. 2, med hensyn
til gennemførelse af et avlsprogram med hybridavlssvin, som er registreret i
det eller de avlsregistre, den fører eller opretter
f)            "avlsenhed": en
avlsorganisation, avlerforening, privat virksomhed, opdrætterorganisation eller
offentlig tjeneste i et tredjeland, som, for så vidt angår racerent avlskvæg og
racerene avlssvin, -får, -geder eller -dyr af hestefamilien eller
hybridavlssvin, er blevet accepteret af en offentlig tjeneste i et tredjeland
med hensyn til import til Unionen af avlsdyr til avl
g)           "kompetent myndighed": en
medlemsstats centrale myndighed og enhver anden myndighed, som er tildelt denne
funktion, med ansvar for:
i)       anerkendelse af raceforeninger og
avlsforetagender samt godkendelse af de avlsprogrammer, disse udfører med
avlsdyr
ii)      tilrettelæggelse af den offentlige
kontrol af raceforeninger og avlsforetagender i overensstemmelse med
bestemmelserne i artikel 46 og i delegerede retsakter vedtaget i henhold til
artikel 52, stk. 1
iii)     ydelse af bistand til andre
medlemsstater og tredjelande i konstaterede tilfælde af manglende overholdelse,
jf. artikel 53, 54, 55 og 56
iv)     tilrettelæggelse af andre officielle
aktiviteter i overensstemmelse med denne forordning
h)           "anerkendelse": formel,
officiel erklæring fra den kompetente myndighed - på grundlag af en evaluering
- om, at en raceforening eller et avlsforetagende opfylder kravene i artikel 4,
stk. 2
i)            "racerent avlsdyr": et
tamdyr
i)       af en af de i litra a), nr. i), nævnte
arter, som er afkom af forældre og nedstammer fra bedsteforældre, der er
indført i hovedafsnittet i en stambog for den samme race, og som selv enten er
indført i en sådan stambogs hovedafsnit eller er registreret og kan indføres
heri i overensstemmelse med artikel 19
ii)      af en af de i litra a), nr. ii), nævnte
arter, som er afkom af forældre, der er indført i hovedafsnittet i en stambog
for den samme race, og som selv enten er indført i en sådan stambogs
hovedafsnit eller er registreret og kan indføres heri i overensstemmelse med
artikel 19
iii)     af en anden art end dem, der er nævnt i
dette litra, nr. i) og ii), for hvilken der er fastsat særlige zootekniske og
genealogiske bestemmelser om handel med og import til Unionen af de pågældende
avlsdyr og reproduktionsmateriale herfra i delegerede retsakter vedtaget i
henhold til henholdsvis artikel 35, stk. 1, og artikel 45, stk. 1 
j)            "hybridavlssvin": et
svin, der er registreret i et avlsregister, og som er fremkommet ved bevidst
krydsning mellem:
i)       racerene avlssvin af forskellige racer
eller linjer
ii)      avlssvin, der selv er resultat af en
krydsning (hybrid) mellem forskellige racer eller linjer
iii)     avlssvin tilhørende en af de i nr. i)
eller ii) nævnte kategorier
k)           "stambog": enhver bog
eller ethvert register, kartotek eller datamedium, som føres af en
raceforening, og hvori racerene avlsdyr, der skal indgå i et avlsprogram,
indføres eller registreres med henblik på indførelse, med nærmere angivelse af
deres slægtninge i opstigende linje og eventuelt deres meritter
l)            "godkendelse": en
tilladelse, som den kompetente myndighed giver en raceforening eller et
avlsforetagende til at gennemføre dennes/dettes avlsprogram, jf. artikel 8,
stk. 1
m)          "hovedafsnit": det afsnit i
en stambog, hvori racerene avlsdyr indføres eller registreres med henblik på
indførelse
n)           "klasse": en horisontal
underopdeling af hovedafsnittet, hvori avlsdyr indføres i overensstemmelse med
deres meritter
o)           "meritter": målbare
arvelige karakteristika ved et avlsdyr
p)           "avlsregister": ethvert
kartotek eller datamedium, som føres af et avlsforetagende, og hvori
hybridavlssvin, der skal indgå i et avlsprogram, registreres, med nærmere angivelse
af deres slægtninge i opstigende linje
q)           "offentlig kontrol": alle
former for kontrol, som den kompetente myndighed eller Kommissionen gennemfører
for at verificere overholdelsen af denne forordnings zootekniske og
genealogiske bestemmelser
r)            "andre officielle
aktiviteter": alle former for aktiviteter, bortset fra offentlig kontrol,
som kompetente myndigheder gennemfører i henhold til denne forordning for at
sikre anvendelsen af forordningens zootekniske og genealogiske bestemmelser
s)            "zooteknisk certifikat":
officielle afstamningscertifikater, officielle attesteringer eller attesterede
handelsdokumenter, som giver oplysninger om afstamning, identifikation og
eventuelt avlsværdivurderingen af avlsdyr eller reproduktionsmateriale herfra,
og som skal ledsage avlsdyr eller reproduktionsmateriale herfra, når de flyttes
fra én medlemsstat til en anden eller importeres til Unionen
t)            "unikt individnummer": en
unik femtencifret alfanumerisk kode med oplysninger om det individuelle dyr af
hestefamilien samt database og land, hvor disse oplysninger første gang er
registreret i overensstemmelse med Universal Equine Life Number
(UELN)-kodesystemet[46],
og som omfatter:
i)       en sekscifret UELN-kompatibel
identifikationskode til den database, der administreres af det pasudstedende
organ, som udstedte identifikationsdokumentet i overensstemmelse med Unionens
dyresundhedslovgivning, efterfulgt af
ii)      et nicifret individuelt
identifikationsnummer, som dyret af hestefamilien er tildelt
u)           "import": det at bringe
avlsdyr og reproduktionsmateriale herfra til et af de i bilag VI opførte
områder 
v)           "zooteknisk kontrol":
dokument- og identitetskontrol af avlsdyr og reproduktionsmateriale herfra, der
importeres til Unionen, som har til formål at verificere overholdelsen af de
zootekniske betingelser i artikel 42 samt zootekniske og genealogiske
bestemmelser fastsat ved delegerede retsakter vedtaget i henhold til artikel
45, stk. 1
w)          "dokumentkontrol":
undersøgelse af officielle certifikater, officielle attesteringer og andre dokumenter,
herunder handelsdokumenter, som skal ledsage sendinger af:
i)       avlsdyr og reproduktionsmateriale
herfra, som importeres til Unionen, jf. artikel 39
ii)      racerene avlsdyr og
reproduktionsmateriale herfra, som importeres til Unionen i medfør af delegerede
retsakter vedtaget i henhold til artikel 45, stk. 1
x)           "identitetskontrol": en
visuel inspektion, der har til formål at verificere, at indholdet og mærkningen
af en sending, herunder mærkerne på dyr, plomber og transportmidler, svarer til
oplysningerne i de zootekniske certifikater, officielle attesteringer og andre
dokumenter, der ledsager den
y)           "manglende overholdelse":
undladelse af at overholde denne forordnings zootekniske og genealogiske
bestemmelser.
Artikel 3
Generelle zootekniske og genealogiske
bestemmelser om handel med og import til Unionen af avlsdyr og
reproduktionsmateriale herfra
Handel med og import til Unionen af avlsdyr og
reproduktionsmateriale herfra må ikke forbydes, begrænses eller hindres under
henvisning til zootekniske eller genealogiske forhold, bortset fra dem, der er
fastsat ved denne forordning.
Avlsdyr og reproduktionsmateriale herfra,
ejere eller avlere af avlsdyr, raceforeninger, avlsforetagender eller
avlsenheder må ikke udsættes for forskelsbehandling på grundlag af deres
oprindelsesland.
KAPITEL II
Anerkendelse af raceforeninger og avlsforetagender i medlemsstaterne og
godkendelse af avlsprogrammer
Afdeling 1
Anerkendelse af raceforeninger og avlsforetagender
Artikel 4
Anerkendelse af raceforeninger
og avlsforetagender
1.           Raceforeninger og avlsforetagender
kan ansøge den kompetente myndighed om at blive anerkendt i henhold til stk. 2.
2.           Den kompetente myndighed anerkender enhver
raceforening og ethvert avlsforetagende, hvorfra den modtager en ansøgning
herom, hvis foreningen/foretagendet opfylder følgende krav:
a)      Den/dets hovedsæde ligger på den medlemsstats område, hvor
den kompetente myndighed er beliggende.
b)      Den/det godtgør i sin ansøgning, at
den/det opfylder kravene i bilag I, del 1.
c)       Den/det specificerer i sin ansøgning:
i)       arten
af dens/dets avlsprogram, som skal tage sigte på:
–              
racens bevarelse eller
–              
forbedring af racen eller krydsningen
ii)      indholdet
af dens/dets avlsprogram og de regler, den/det har fastsat i overensstemmelse
med kravene i bilag I, del 2 samt, hvis der er tale om racerene dyr af
hestefamilien, del 3
iii)     det
geografiske område, hvor den/det har til hensigt at gennemføre sit avlsprogram.

3.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende ændring af betingelserne for anerkendelse af raceforeninger og
avlsforetagender i bilag I, del 1 samt, hvis der er tale om racerene dyr af
hestefamilien, del 3, for at tage hensyn til det brede spektrum af
raceforeninger og avlsforetagender, de berører.
Artikel 5
Undtagelse fra artikel 4, stk.
2, litra b), for så vidt angår anerkendelse af raceforeninger
1.           Uanset artikel 4, stk. 2, litra b),
kan den kompetente myndighed afslå en ansøgning om anerkendelse fra en
raceforening, der opfylder kravene i bilag I, del 1, hvis den pågældende
raceforenings avlsprogram ville udgøre en fare for bevarelsen eller den genetiske
mangfoldighed af racerene avlsdyr, der er indført i eller er registreret og kan
indføres i den stambog, der er oprettet for den pågældende race af en
raceforening, som allerede er anerkendt i den pågældende medlemsstat.
2.           Ved anvendelsen af stk. 1 tager den
kompetente myndighed behørigt hensyn til følgende kriterier:
a)      antallet af raceforeninger, der allerede
er anerkendt for den pågældende race i den medlemsstat, hvor den ansøgende
raceforening er beliggende
b)      størrelsen af populationen af racerene avlsdyr
af den pågældende race i medlemsstaten
c)      eventuelle genetiske input fra andre
raceforeninger for den samme race, som er anerkendt i andre medlemsstater eller
i tredjelande.
Artikel 6
Afslag på ansøgninger om
anerkendelse fra raceforeninger og avlsforetagender
1.           Hvis den kompetente myndighed som
omhandlet i artikel 4 agter at afslå en ansøgning om anerkendelse fra en
raceforening eller et avlsforetagende, begrunder den over for foreningen eller
foretagendet det påtænkte afslag og giver samtidig raceforeningen eller
avlsforetagendet mulighed for at klage over det påtænkte afslag inden for en
frist på 30 dage fra datoen for modtagelse af begrundelsen.
2.           Hvis den kompetente myndighed efter
modtagelse af en klage som omhandlet i stk. 1 fastholder sin beslutning,
begrunder den over for raceforeningen eller avlsforetagendet senest 30 dage
efter datoen for modtagelse af klagen sin beslutning om at afslå en ansøgning
om anerkendelse og underretter samtidig Kommissionen om sin beslutning om at
afslå ansøgningen, idet den begrunder sin beslutning.
Artikel 7
Liste over anerkendte
raceforeninger og avlsforetagender
1.           Medlemsstaterne fastlægger og
ajourfører en liste over raceforeninger og avlsforetagender, som deres
kompetente myndighed har anerkendt i henhold til artikel 4, stk. 2, og gør
listen offentligt tilgængelig.
2.           Den i stk. 1 omhandlede liste skal
indeholde følgende oplysninger:
a)      raceforeningens eller avlsforetagendets
navn, kontaktoplysninger og internetsted
b)      angivelse af, hvilken race eller krydsning
deres avlsprogram er godkendt for
c)      hvis der er tale om racerene avlsdyr af
hestefamilien, navn og kontaktoplysninger for den raceforening, der fører den
oprindelige stambog for racen.
3.           Medlemsstaterne angiver i den i stk.
1 omhandlede liste enhver suspension af godkendelsen af et avlsprogram påbudt i
henhold til artikel 61, stk. 2, litra f).
4.           Medlemsstaterne sletter straks en
raceforening eller et avlsforetagende, hvis anerkendelse er blevet tilbagekaldt
i henhold til artikel 61, stk. 2, litra g), fra den i stk. 1 omhandlede liste.
5.           Kommissionen kan ved hjælp af
gennemførelsesretsakter fastlægge standardformater for de oplysninger,
medlemsstaterne skal give offentligheden om listen over anerkendte
raceforeninger og avlsforetagender, jf. stk. 1.
Disse gennemførelsesretsakter vedtages efter
undersøgelsesproceduren i artikel 72, stk. 2.
Afdeling 2
Godkendelse af avlsprogrammer
Artikel 8
Godkendelse af avlsprogrammer,
der gennemføres af raceforeninger og avlsforetagender
1.           Den kompetente myndighed godkender
avlsprogrammet for en raceforening eller et avlsforetagende, som myndigheden
har anerkendt i henhold til artikel 4, stk. 2, hvis raceforeningen eller
avlsforetagendet indgiver en ansøgning om godkendelse af avlsprogrammet, som
dokumenterer, at kravene i artikel 4, stk. 2, litra c), og i bilag I, del 2
samt, hvis der er tale om racerene dyr af hestefamilien, del 3, er opfyldt.
2.           Den kompetente myndighed som
omhandlet i artikel 4 kan give raceforeninger og avlsforetagender tilladelse
til at outsource den tekniske forvaltning af deres stambog eller avlsregister
og andre specifikke aspekter af deres avlsprogram til tredjemand, forudsat at:
a)      ansvaret over for den kompetente
myndighed for at sikre, at kravene i artikel 4, stk. 2, litra c), er opfyldt,
fortsat ligger hos raceforeningen/avlsforetagendet
b)      der ikke er nogen interessekonflikt
mellem den pågældende tredjemand og de avlere, der deltager i avlsprogrammet,
for så vidt angår disses økonomiske aktiviteter.
3.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende ændring af betingelserne for godkendelse af avlsprogrammer i bilag
I, del 2 samt, hvis der er tale om racerene dyr af hestefamilien, del 3, for at
tage hensyn til det brede spektrum af avlsprogrammer, der gennemføres af
raceforeninger og avlsforetagender.
Artikel 9
Anmeldelse og godkendelse af
avlsprogrammer, der gennemføres i andre medlemsstater end den, hvor
raceforeningen eller avlsforetagendet er anerkendt
1.           Hvis indholdet af et avlsprogram eller det
geografiske område, hvor programmet skal gennemføres, lader formode, at en
raceforening eller et avlsforetagende agter at gennemføre programmet med
avlsdyr, der holdes i en anden medlemsstat, skal den kompetente myndighed som
omhandlet i artikel 8, stk. 1:
a)      give den kompetente myndighed i den
pågældende anden medlemsstat meddelelse mindst 90 kalenderdage før den påtænkte
startdato for avlsprogrammet
b)      sammen med nævnte meddelelse give den
kompetente myndighed som omhandlet i litra a) en kopi af ansøgningen om
godkendelse af avlsprogrammet, jf. artikel 8, stk. 1.
2.           Den
kompetente myndighed som omhandlet i denne artikel, stk. 1, litra a), kan inden
for en frist på 90 dage efter modtagelsen af den i samme litra omhandlede
meddelelse afvise at godkende, at en raceforening, der er anerkendt af den
kompetente myndighed som omhandlet i artikel 8, stk. 1, gennemfører et
avlsprogram på myndighedens område, hvis:
a)      der allerede gennemføres et godkendt
avlsprogram i den pågældende medlemsstat med racerene avlsdyr af den samme race
b)      godkendelse af yderligere et avlsprogram
ville medføre, at populationen af racerene avlsdyr, der er til rådighed i den
pågældende medlemsstat, blev fragmenteret i en sådan grad, at bevarelsen af
eller den genetiske mangfoldighed for den pågældende race ville blive bragt i
fare.
3.           Undlader
den kompetente myndighed som omhandlet i stk. 1, litra a), at svare på den i
samme litra omhandlede meddelelse inden for 90 dage, anses dette for en
godkendelse.
4.           Den kompetente myndighed i den
medlemsstat, hvor raceforeningen eller avlsforetagendet er anerkendt, eller
hvor den/det har indgivet en ansøgning om anerkendelse i henhold til artikel 4,
meddeler hurtigst muligt raceforeningen eller avlsforetagendet resultatet af den
i nærværende artikel, stk. 1, litra a), omhandlede meddelelse.
5.           Hvis den kompetente myndighed som
omhandlet i stk. 1, litra a), agter at afvise at give sin godkendelse i henhold
til stk. 2, underretter den Kommissionen herom og begrunder det.
Kapitel III
Rettigheder og forpligtelser for avlere, raceforeninger og avlsforetagender
Artikel 10
Rettigheder for avlere, der
deltager i avlsprogrammer godkendt i henhold til artikel 8, stk. 1, eller
artikel 9
1.           Hvis en raceforenings eller et
avlsforetagendes regler omfatter bestemmelser om medlemskab, kan avlere ansøge
om:
a)      medlemskab af sådanne raceforeninger
eller avlsforetagender
b)      at deltage i avlsprogrammet inden for
rammerne af det indhold og det geografiske aktivitetsområde, der er godkendt i
henhold til artikel 8, stk. 1, eller artikel 9.
2.           Hvis en raceforenings eller et
avlsforetagendes regler ikke omfatter bestemmelser om medlemskab, kan avlere,
der deltager i et avlsprogram godkendt i henhold til artikel 8, stk. 1, eller
artikel 9, ansøge om:
a)      at få deres racerene avlsdyr indført i
hovedafsnittet i stambogen, som raceforeningen har oprettet for den pågældende
race, jf. artikel 17, stk. 1
b)      at få deres dyr indskrevet i et
supplerende afsnit i stambogen, som raceforeningen har oprettet for den pågældende
race, jf. artikel 17, stk. 3
c)      at få deres hybridavlssvin registreret i
et avlsregister, som et avlsforetagende har oprettet for den pågældende
krydsning, jf. artikel 24
d)      at deltage i individafprøvning og
avlsværdivurdering, jf. artikel 27
e)      at få udstedt et zooteknisk certifikat i
henhold til artikel 33, stk. 1 og 2.
3.           Avlere har ret til at vælge, hvilken
stambog eller hvilket avlsregister de ønsker deres avlsdyr indført eller
registreret i, jf. artikel 19 og 24.
Artikel 11
Rettigheder for avlere, der
anfægter en beslutning truffet af en raceforening
1.           Avlere kan anvende
foranstaltningerne i artikel 13, hvis de mener, at et af følgende uretmæssigt
er blevet afvist af en raceforening:
a)      en ansøgning indgivet i henhold til
artikel 10, stk. 1
b)      en ansøgning om indførelse af et racerent
avlsdyr i en stambogs hovedafsnit, jf. artikel 19
c)      en ansøgning om indskrivning af et dyr i
et supplerende afsnit i en stambog, jf. artikel 20, stk. 3 
d)      accept af et racerent avlsdyr til:
i)       avl, jf. artikel 21, eller
ii)      kunstig inseminering, jf. artikel 23,
stk. 1
e)      accept af et racerent avlsdyr eller sæd
herfra til officiel individafprøvning og avlsværdivurdering, jf. artikel 23,
stk. 2
f)       accept af resultaterne af
individafprøvning og avlsværdivurdering foretaget i henhold til artikel 27.
2.           Avlere kan anvende
foranstaltningerne i artikel 13, hvis de mener, at en raceforening har undladt
at foretage individafprøvning eller avlsværdivurdering i henhold til artikel
27.
Artikel 12
Rettigheder for avlere, der anfægter
en beslutning truffet af et avlsforetagende
1.           Avlere kan anvende
foranstaltningerne i artikel 13, hvis de mener, at et af følgende uretmæssigt
er blevet afvist af et avlsforetagende:
a)      en ansøgning om registrering af et
hybridavlssvin i et avlsregister, jf. artikel 24 
b)      accept af et hybridavlssvin til kunstig
inseminering, jf. artikel 26, stk. 1
c)      accept af et hybridavlssvin eller sæd
herfra til individafprøvning, jf. artikel 26, stk. 2 
d)      accept af resultaterne af
individafprøvning foretaget i henhold til artikel 27.
2.           Avlere kan anvende
foranstaltningerne i artikel 13, hvis de mener, at et avlsforetagende har
undladt at foretage individafprøvning eller avlsværdivurdering i henhold til
artikel 27.
Artikel 13
Foranstaltninger til rådighed
for avlere, der anfægter en beslutning truffet af en raceforening eller et
avlsforetagende
1.           I tilfælde som omhandlet i artikel
11 og 12 kan avlere:
a)      indhente udtalelse fra en uafhængig
ekspert
b)      klage over afvisninger som omhandlet i
artikel 11, stk. 1, og artikel 12, stk. 1, eller over resultaterne af
individafprøvning og avlsværdivurdering som omhandlet i artikel 11, stk. 2, og
artikel 12, stk. 2, inden for en frist på 30 dage fra datoen for modtagelse af
afvisningen eller resultaterne fra raceforeningen eller avlsforetagendet.
2.           Avleren skal i sin klage, jf. stk.
1, litra b), beskrive de faktiske omstændigheder og forhold, om muligt på
grundlag af en udtalelse fra en uafhængig ekspert som omhandlet i stk. 1, litra
a), hvorpå han baserer sin påstand om, at:
a)      afvisningen fra raceforeningen eller
avlsforetagendet ikke er i overensstemmelse med artikel 19, 21, 23, 27, 28, 30
eller 32, eller
b)      resultaterne af individafprøvningen og
avlsværdivurderingen ikke er tilvejebragt i overensstemmelse med artikel 27.
Artikel 14 
Bilæggelse af tvister
1.           Hvis en raceforening eller et
avlsforetagende afviser en klage indgivet af en avler i henhold til artikel 13,
stk. 1, litra b), underretter den/det senest 30 dage fra datoen for dens/dets
beslutning om at afvise klagen avleren og den kompetente myndighed, der
anerkendte raceforeningen eller avlsforetagendet i henhold til artikel 4, stk.
2, herom.
2.           Den kompetente myndighed som
omhandlet i artikel 8, stk. 1, eller artikel 9 kan omstøde raceforeningens
eller avlsforetagendets beslutning, hvis den vurderer, at denne ikke er i
overensstemmelse med artikel 19, 21, 23, 27, 28, 30 eller 32.
3.           Medlemsstaterne sikrer, at der er
mulighed for at klage, og at beslutninger vedrørende klager træffes inden for
en rimelig frist.
Med henblik herpå kan den kompetente myndighed
beslutte at nedsætte en særlig ret med beføjelser til at omstøde
raceforeningers eller avlsforetagenders beslutninger, i tilfælde, hvor retten
vurderer, at raceforeningens eller avlsforetagendets beslutning om at afvise en
klage indgivet af en avler var uberettiget.
Artikel 15
Raceforeningers og
avlsforetagenders rettigheder
1.           Raceforeninger og avlsforetagender
har følgende rettigheder for så vidt angår avlsprogrammer, som de har fået
godkendt i henhold til artikel 8, stk. 1, eller artikel 9:
a)      De kan gennemføre deres avlsprogrammer
inden for rammerne af det i henhold til artikel 4, stk. 2, litra c), fastlagte
indhold og geografiske aktivitetsområde.
b)      De kan fastlægge og gennemføre deres
avlsprogrammer i fuld uafhængighed, dog under tilsyn af den kompetente
myndighed for så vidt angår overensstemmelse med artikel 4, stk. 2.
2.           Raceforeninger eller
avlsforetagender, hvis regler omfatter bestemmelser om medlemskab, har ret til
at:
a)      afslå en ansøgning om medlemskab, hvis de
pågældende avlsdyr ikke er omfattet af det fastlagte indhold af eller
geografiske anvendelsesområde for avlsprogrammet, jf. artikel 4, stk. 2, nr.
ii) og iii)
b)      udelukke en avler fra medlemskab, hvis
den pågældende ikke opfylder sine forpligtelser i henhold til vedtægterne, jf.
bilag I, del 1, punkt 3, litra e).
Artikel 16
Raceforeningers og
avlsforetagenders forpligtelser
1.           Raceforeninger og avlsforetagender,
hvis regler omfatter bestemmelser om medlemskab, fastlægger deres medlemmers
rettigheder og forpligtelser i deres vedtægter, jf. bilag I, del 1, punkt 3,
litra e).
2.           Inden for rammerne af det
avlsprogram, de har fået godkendt i henhold til artikel 8, stk. 1, eller
artikel 9, skal raceforeninger i deres stambøger indføre racerene avlsdyr og avlsforetagender
i deres avlsregistre registrere hybridavlssvin, som holdes på bedrifter inden
for det i henhold til artikel 4, stk. 2, litra c), fastlagte geografiske
aktivitetsområde.
3.           Raceforeninger og avlsforetagender
har det primære ansvar for at forebygge og om nødvendigt bilægge tvister, der
måtte opstå mellem avlere indbyrdes og mellem avlere og raceforeningen eller
avlsforetagendet i forbindelse med gennemførelsen af avlsprogrammer, der er
godkendt i henhold til artikel 8, stk. 1, eller artikel 9, i overensstemmelse
med de regler, der er fastsat af den medlemsstat, hvori tvisten opstår, jf.
artikel 14, stk. 3, samt bestemmelserne i bilag I, del 1, punkt 3.
KAPITEL IV
Indførelse af avlsdyr i stambøger og avlsregistre samt accept til avl, kunstig
inseminering og afprøvning
Afdeling 1
Indførelse af racerene avlsdyr i stambøger, der føres af raceforeninger, og
accept til avl, kunstig inseminering og afprøvning
Artikel 17
Stambøgers opbygning
1.           En stambog skal bestå af et
hovedafsnit, hvori racerene avlsdyr, der opfylder kravene i bilag II, del 1,
kapitel I og II, kan indføres eller registreres med henblik på indførelse.
2.           Raceforeninger kan inddele
hovedafsnittet i flere klasser i overensstemmelse med diverse kriterier eller
procedurer, som raceforeningen fastlægger for indførelse af racerene avlsdyr i
forskellige klasser efter meritter.
Disse kriterier og procedurer kan omfatte krav om,
at det racerene avlsdyr underkastes individafprøvning eller avlsværdivurdering
i overensstemmelse med artikel 27 eller delegerede retsakter vedtaget i henhold
til artikel 28, stk. 1, eller en hvilken som helst anden vurdering, der er
beskrevet i avlsprogrammet som godkendt i henhold til artikel 8, stk. 1, eller
artikel 9 inden indførelsen i en bestemt klasse i hovedafsnittet.
Raceforeninger kan underopdele klasser efter køn
og alder.
3.           Raceforeninger kan, ud over
hovedafsnittet som omhandlet i denne artikel, stk. 1, oprette et eller flere
supplerende afsnit i stambogen for dyr af samme art, der ikke opfylder
kriterierne for indførelse i hovedafsnittet, forudsat at dyrene opfylder
kravene i artikel 20, stk. 1, og raceforeningens regler tillader, at de
pågældende dyrs afkom indføres i hovedafsnittet, jf. bestemmelserne i
a)      bilag II, del 1, kapitel III, punkt 3,
for så vidt angår kvæg, svin, får og geder (hundyr) eller
b)      bilag II, del 1, kapitel III, punkt 4,
for så vidt angår dyr af hestefamilien (han- og hundyr).
4.           Kommissionen tillægges beføjelser
til at vedtage delegerede retsakter i overensstemmelse med artikel 71 vedrørende
ændring af bestemmelserne i bilag II, del 1, kapitel III, punkt 3 og 4, hvorved
det tillades, at afkommet af dyr, der er indskrevet i et supplerende afsnit,
indføres i hovedafsnittet.
Artikel 18
Særlige afsnit i stambogen
1.           Den
kompetente myndighed kan godkende et avlsprogram, der, som undtagelse fra
artikel 17, stk. 2, omfatter krav om indførelse i et særligt afsnit af
stambogen af bestemte racerene avlssvin, -får og -geder, som:
a)      er indført i hovedafsnittet i en stambog
for den pågældende race, som føres af en raceforening i en anden medlemsstat
eller et tredjeland
b)      har særlige karakteristika, som adskiller
dem fra populationen af samme race i den medlemsstat, hvor avlsprogrammet er
godkendt.
2.           En medlemsstat, der agter at gøre
brug af undtagelsesbestemmelsen i stk. 1, underretter på forhånd Kommissionen
og de øvrige medlemsstater herom, idet den begrunder sin beslutning.
Artikel 19
Indførelse af racerene avlsdyr i
hovedafsnittet
1.           En raceforening skal, efter
anmodning fra avlere, indføre ethvert racerent avlsdyr af den race, der er
omfattet af foreningens avlsprogram, og som opfylder kravene bilag II, del 1, i
hovedafsnittet eller registrere det med henblik på indførelse heri.
2.           Raceforeninger må ikke afvise at
indføre et racerent avlsdyr i deres stambøgers hovedafsnit under henvisning
til, at dyret allerede er indført i hovedafsnittet i en stambog for den samme
eller, hvis der er tale om et krydsningsprogram, en anden race, som er oprettet
af en raceforening, der er anerkendt i henhold til artikel 4, stk. 2, i en
anden medlemsstat eller af en avlsenhed i henhold til artikel 36, stk. 1, i et
tredjeland.
3.           Hvis hovedafsnittet er inddelt i
klasser, skal raceforeningen indføre racerene avlsdyr, der opfylder kriterierne
for indførelse i hovedafsnittet, i den klasse, der svarer til de pågældende
racerene avlsdyrs meritter, uden at forskelsbehandle på grund af oprindelse i
en anden medlemsstat eller i et tredjeland.
4.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende ændring af betingelserne for indførelse af racerene avlsdyr i
stambøgers hovedafsnit som fastsat i bilag II, del 1, kapitel I og II.
Artikel 20
Indskrivning af dyr i
supplerende afsnit
1.           En raceforening skal, efter anmodning
fra avlere, indskrive dyr af arter, der er omfattet af foreningens avlsprogram,
og som ikke opfylder kriterierne for indførelse i hovedafsnittet, i det
relevante supplerende afsnit som omhandlet i artikel 17, stk. 3, hvis de
pågældende dyr opfylder betingelserne i bilag II, del 1, kapitel III, punkt 1
og 2. 
2.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende ændring af betingelserne for indskrivning af dyr i supplerende
afsnit i stambøger som fastsat i bilag II, del 1, kapitel III.
Artikel 21
Accept af racerene avlsdyr til
avl
1.           Raceforeninger må ikke af zootekniske eller
genealogiske grunde, bortset fra dem, der følger af anvendelsen af artikel 19,
udelukke anvendelse af racerene avlsdyr, der er indført i deres stambogs
hovedafsnit, til avl, hvor der anvendes følgende reproduktionsteknikker:
a)      naturlig bedækning
b)      opsamling og anvendelse til avlsbrug af
oocytter og embryoner
c)      opsamling af sæd fra avlsdyr, der, hvis
det er relevant, er blevet underkastet individafprøvning og avlsværdivurdering
i overensstemmelse med artikel 27 eller delegerede retsakter vedtaget i henhold
til artikel 28, stk. 1
d)      kunstig inseminering med sæd som
omhandlet i litra c)
e)      in vitro-produktion og anvendelse til
avlsbrug af embryoner produceret fra oocytter som omhandlet i litra b) og
befrugtet med sæd som omhandlet i litra c).
2.           Kommissionen tillægges beføjelser til at
vedtage delegerede retsakter i overensstemmelse med artikel 71 vedrørende
kriterierne for:
a)      raceforeningers accept af racerene
avlsdyr til avl
b)      opsamling og anvendelse af
reproduktionsmateriale fra racerene avlsdyr til avlsbrug.
Artikel 22
Identitetskontrolmetoder
1.           Raceforeninger skal kræve, at racerent
avlskvæg og racerene avlsvæddere og -bukke af malkerace identificeres ved
analyse af deres blodgruppe eller efter en anden hensigtsmæssig metode, der
giver mindst den samme grad af sikkerhed, når de anvendes til:
a)      opsamling af sæd til kunstig inseminering
b)      opsamling af oocytter og embryoner.
2.           Efter anmodning fra en medlemsstat
eller en europæisk sammenslutning af raceforeninger for racerene dyr af den
pågældende art kan Kommissionen ved hjælp af gennemførelsesretsakter godkende
metoder til kontrol af identiteten af racerent avlskvæg og racerene avlsvæddere
og -bukke af malkerace, der giver mindst den samme grad af sikkerhed som
analyse af de pågældende racerene avlsdyrs blodgruppe, under hensyntagen til
tekniske fremskridt og anbefalingerne fra de europæiske referencecentre som
omhandlet i artikel 31.
Disse gennemførelsesretsakter vedtages efter
undersøgelsesproceduren i artikel 72, stk. 2.
Artikel 23
Accept af sæd til kunstig
inseminering og in vitro-fertilisering af oocytter samt af racerene avlsdyr og
reproduktionsmateriale herfra til afprøvning
1.           Raceforeninger må ikke forbyde
anvendelse af sæd til kunstig inseminering af racerene avlshundyr eller in
vitro-fertilisering af oocytter opsamlet fra racerene avlshundyr, hvis sæden er
opsamlet fra racerene donordyr af følgende kategorier af avlsdyr:
a)      kvæg, svin, får og geder, der er
accepteret til opsamling af sæd til kunstig inseminering eller in
vitro-fertilisering af oocytter i en medlemsstat på grundlag af
individafprøvning og avlsværdivurdering, som er foretaget i overensstemmelse med
artikel 27 og bilag III
b)      dyr af hestefamilien, der er accepteret
til opsamling af sæd til kunstig inseminering eller in vitro-fertilisering af
oocytter på grundlag af avlsprogrammet som godkendt i henhold til artikel 8,
stk. 1, eller artikel 9.
2.           Racerene avlsdyr og
reproduktionsmateriale herfra, som er indført i hovedafsnittet i en stambog
oprettet af en raceforening, der er anerkendt i én medlemsstat, skal accepteres
af en raceforening, der gennemfører et avlsprogram med den samme race i en
anden medlemsstat, til individafprøvning og, hvis det er relevant,
avlsværdivurdering, på de samme betingelser og med de samme kvantitative
begrænsninger som dem, der gælder for racerene avlsdyr og
reproduktionsmateriale herfra, som er indført i en stambog oprettet for den
samme race af en raceforening, der er anerkendt i den medlemsstat, hvor
individafprøvningen og avlsværdivurderingen skal foretages i henhold til
artikel 27.
3.           Ved anvendelsen af stk. 1 og 2 skal
reproduktionsmateriale fra racerene avlsdyr som omhandlet i samme stykker
opsamles, behandles og opbevares af en sædopsamlingsstation eller en sædbank
eller af et embryoopsamlings- og produktionshold, der er officielt godkendt til
samhandel med disse produkter inden for Unionen i overensstemmelse med Unionens
dyresundhedslovgivning.
4.           Kommissionen tillægges beføjelser til at
vedtage delegerede retsakter i overensstemmelse med artikel 71 vedrørende
betingelserne for accept af:
a)      racerene avlsdyr af hestefamilien af
visse racer til kunstig inseminering og in vitro-fertilisering af oocytter
b)      racerene avlsdyr af hestefamilien af
visse racer og reproduktionsmateriale herfra til individafprøvning og
avlsværdivurdering.
Afdeling 2
Registrering af hybridavlssvin i avlsregistre, der føres af avlsforetagender, og
accept til avl, kunstig inseminering og afprøvning
Artikel 24
Registrering af hybridavlssvin i
avlsregistre
1.           Avlsforetagender skal, hvis det er
relevant efter anmodning fra deres medlemmer, registrere ethvert hybridavlssvin
af den samme krydsning, som opfylder kravene i bilag II, del 2, i deres
avlsregister.
2.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende ændring af betingelserne for registrering af hybridavlssvin i
avlsregistre som fastsat i bilag II, del 2.
Artikel 25
Accept af hybridavlssvin til avl
1.           Avlsforetagender må ikke af
zootekniske eller genealogiske grunde, bortset fra dem, der følger af
anvendelsen af artikel 27, udelukke anvendelse af hybridavlssvin, der er
registreret i deres avlsregistre, til avl, hvor der anvendes følgende
reproduktionsteknikker:
a)      naturlig bedækning
b)      opsamling og anvendelse til avlsbrug af
oocytter og embryoner
c)      opsamling og anvendelse af sæd fra
avlsdyr, der er blevet underkastet individafprøvning og avlsværdivurdering i
overensstemmelse med artikel 27 eller delegerede retsakter vedtaget i henhold
til artikel 28, stk. 1
d)      kunstig inseminering med sæd som
omhandlet i litra c) 
e)      in vitro-produktion og anvendelse til
avlsbrug af embryoner produceret fra oocytter som omhandlet i litra b) og
befrugtet med sæd som omhandlet i litra c).
2.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende kriterierne for:
a)      avlsforetagenders accept af hybridavlssvin
til avl 
b)      opsamling og anvendelse af sæd, oocytter
og embryoner fra hybridavlssvin til avlsbrug.
Artikel 26
Accept af hybridavlssvin til
kunstig inseminering og afprøvning
1.           Avlsforetagender må ikke forbyde
anvendelse af sæd til kunstig inseminering eller in vitro-fertilisering af
oocytter opsamlet fra hybridavlssøer, hvis sæden er opsamlet fra
donorhybridavlssvin, hvis linje er blevet underkastet individafprøvning og
avlsværdivurdering i overensstemmelse med artikel 27 og bilag III.
2.           Hybridavlsorner og sæd herfra, som
er registreret i et avlsregister oprettet af et avlsforetagende, der er
anerkendt i én medlemsstat, skal accepteres af et avlsforetagende, der
gennemfører et avlsprogram med den samme krydsning i en anden medlemsstat, til
individafprøvning og, hvis det er relevant, avlsværdivurdering, på de samme
betingelser og med de samme kvantitative begrænsninger som dem, der gælder for
hybridavlsorner og sæd herfra, som er registreret i et avlsregister oprettet
for den samme krydsning af et avlsforetagende, der er anerkendt i den
medlemsstat, hvor individafprøvningen og avlsværdivurderingen skal foretages i
henhold til artikel 27.
3.           Ved anvendelsen af stk. 1 og 2 skal
sæd som omhandlet i samme stykker opsamles, behandles og opbevares af en
sædopsamlingsstation eller en sædbank, der er officielt godkendt med hensyn til
samhandel med disse produkter inden for Unionen i overensstemmelse med Unionens
dyresundhedslovgivning.
4.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende betingelserne for accept af hybridavlssvin til kunstig inseminering
og afprøvning.
KAPITEL V
Individafprøvning, avlsværdivurdering og zootekniske certifikater
Artikel 27
Metoder til individafprøvning og
avlsværdivurdering
1.           Hvis det i henhold til et avlsprogram, der er
godkendt i henhold til artikel 8, stk. 1, eller artikel 9, er et krav, at der
foretages individafprøvning og avlsværdivurdering til klassificering af
racerent avlskvæg og racerene avlssvin, -får og -geder i stambøger og til
accept af avlshandyr af disse arter og sæd herfra til avl, skal raceforeninger
sikre, at sådan individafprøvning og avlsværdivurdering foretages i
overensstemmelse med følgende bestemmelser i bilag III:
a)      del 1, for så vidt angår racerent
avlskvæg
b)      del 2, kapitel I, og del 2, kapitel II,
punkt 1, for så vidt angår racerene avlssvin
c)      del 3, for så vidt angår racerene avlsfår
og -geder.
2.           Hvis det i henhold til et
avlsprogram, der er godkendt i henhold til artikel 8, stk. 1, eller artikel 9,
er et krav, at der foretages individafprøvning og avlsværdivurdering til
klassificering af racerene avlsdyr af hestefamilien i stambøger og til accept
af avlshingste og sæd herfra til avl, skal raceforeninger sikre, at sådan
individafprøvning og avlsværdivurdering foretages i overensstemmelse med
følgende bestemmelser i bilag I:
a)      del 2, punkt 1, litra e)
b)      del 3, punkt 1, litra a), nr. i), og
litra b), nr. i), og punkt 2, litra b).
3.           Hvis det i henhold til et
avlsprogram, der er godkendt i henhold til artikel 8, stk. 1, eller artikel 9,
er et krav, at der foretages avlsværdivurdering til klassificering af
hybridavlssvin i avlsregistre og til accept af hybridavlsorner og sæd herfra
til avl, skal avlsforetagender sikre, at avlsværdivurderingen foretages i
overensstemmelse med bilag III, del 2, kapitel II, punkt 2.
Artikel 28
Delegerede beføjelser og
gennemførelsesbeføjelser vedrørende kravene for så vidt angår individafprøvning
og avlsværdivurdering
1.           Kommissionen tillægges beføjelser til at
vedtage delegerede retsakter i overensstemmelse med artikel 71 vedrørende
bestemmelser om individafprøvning og avlsværdivurdering og til om nødvendigt at
ændre bilag III for at tage hensyn til:
a)      videnskabelige fremskridt
b)      udviklingen på det tekniske område
c)      det indre markeds funktion eller
d)      behovet for at beskytte værdifulde
genetiske ressourcer.
2.           På baggrund af udtalelsen fra en
uafhængig ekspert som omhandlet i artikel 13, stk. 1, litra a), kan
Kommissionen ved hjælp af en gennemførelsesretsakt fastsætte ensartede
bestemmelser om individafprøvning og avlsværdivurdering samt om fortolkning af
resultaterne heraf. 
Disse gennemførelsesretsakter vedtages efter
undersøgelsesproceduren i artikel 72, stk. 2.
Artikel 29
Udpegede institutioner med
ansvar for individafprøvning og avlsværdivurdering
1.           Raceforeninger og avlsforetagender
skal, hvis det er nødvendigt for gennemførelsen af deres avlsprogram som
godkendt i henhold til artikel 8, stk. 1, eller artikel 9, udpege en
institution til at foretage individafprøvning og avlsværdivurdering af avlsdyr,
jf. artikel 27.
2.           De i stk. 1 omhandlede institutioner
kan enten:
a)      fungere som specialiserede enheder på en
raceforenings eller et avlsforetagendes ansvar eller
b)      godkendes af den kompetente myndighed,
der har godkendt avlsprogrammet.
3.           Raceforeninger og avlsforetagender
skal føre en ajourført liste over institutioner, som de har udpeget i henhold
til stk. 1, og gøre disse oplysninger offentligt tilgængelige.
Artikel 30
Forpligtelser for institutioner
udpeget i henhold til artikel 29, stk. 1
1.           Institutioner udpeget af raceforeninger eller
avlsforetagender i henhold til artikel 29, stk. 1, skal fremlægge følgende
oplysninger efter anmodning fra den kompetente myndighed:
a)      journaler med alle data om de
individprøvninger, der er foretaget
b)      identiteten på den udpegende raceforening
eller det udpegende avlsforetagende og på den kompetente myndighed som
omhandlet i artikel 29, stk. 2, litra b)
c)      nærmere oplysninger om de anvendte
metoder til registrering af egenskaber
d)      nærmere oplysninger om modellen til
beskrivelse af individafprøvning, som anvendes til analyse af resultaterne af
denne afprøvning
e)      nærmere oplysninger om den anvendte
statistiske metode til analyse af resultaterne af individafprøvning for hver
enkelt evalueret egenskab
f)       nærmere oplysninger om de anvendte
genetiske parametre for hver enkelt evalueret egenskab.
2.           Institutioner udpeget af
raceforeninger eller avlsforetagender i henhold til artikel 29, stk. 1, skal
gøre resultaterne af avlsværdivurderinger af avlsdyr, hvis sæd anvendes til
kunstig inseminering, offentligt tilgængelige og ajourføre dem.
Artikel 31
Udpegelse af EU-referencecentre
1.           Kommissionen udpeger ved hjælp af
gennemførelsesretsakter et EU-referencecenter med ansvar for at samarbejde med
raceforeninger om at gøre metoderne til individafprøvning og avlsværdivurdering
af racerent avlskvæg ensartede.
Disse gennemførelsesretsakter vedtages efter undersøgelsesproceduren
i artikel 72, stk. 2.
2.           Kommissionen kan ved hjælp af
gennemførelsesretsakter udpege EU-referencecentre med ansvar for at harmonisere
metoderne til individafprøvning og avlsværdivurdering af andre racerene avlsdyr
end avlskvæg.
Disse gennemførelsesretsakter vedtages efter
undersøgelsesproceduren i artikel 72, stk. 2.
Artikel 32
Krav til EU-referencecentre og
centrenes opgaver og funktioner
1.           EU-referencecentre udpeget i henhold til
artikel 31 skal:
a)      opfylde kravene i bilag IV, punkt 1
b)      varetage de i bilag IV, punkt 2,
fastsatte opgaver og funktioner
c)      samarbejde med raceforeninger og
institutioner udpeget af raceforeninger i henhold til artikel 29, stk. 1, om at
befordre en ensartet anvendelse af metoder til individafprøvning og avlsværdivurdering
af racerene avlsdyr, jf. artikel 27.
2.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende ændring af:
a)      kravene til EU-referencecentre som
fastsat i bilag IV, punkt 1
b)      EU-referencecentres opgaver og funktioner
som fastsat i bilag IV, punkt 2.
Der tages i delegerede retsakter som omhandlet i
stk. 2 behørigt hensyn til, for hvilken art af racerene avlsdyr metoderne til
individafprøvning og avlsværdivurdering skal gøres ensartede, samt til
videnskabelige og tekniske fremskridt inden for avlsværdivurdering.
3.           Kommissionen kan foretage audit af
EU-referencecentre udpeget i henhold til artikel 31, stk. 1 eller 2, for at
verificere, at:
a)      de opfylder kravene i bilag IV, punkt 1
b)      de varetager deres opgaver og funktioner
som fastsat i bilag IV, punkt 2.
Hvis det i forbindelse med sådanne audit
konstateres, at et EU-referencecenter ikke varetager sine funktioner og opgaver
som fastsat i bilag IV, punkt 2, kan Kommissionen nedsætte EU-tilskuddet, der
ydes i henhold til artikel 31 i Rådets beslutning 2009/470/EF, eller trække
udpegelsen tilbage efter proceduren i artikel 72, stk. 2.
Artikel 33
Udstedelse, indhold og format af
zootekniske certifikater til brug ved samhandel inden for Unionen med avlsdyr
og reproduktionsmateriale herfra
1.           Med henblik på indførelse af avlsdyr
og reproduktionsmateriale herfra i stambøger eller registrering af dem/det i
avlsregistre skal raceforeninger og avlsforetagender udstede zootekniske
certifikater, som:
a)      indeholder de oplysninger, der er fastsat
i bilag V
b)      er i overensstemmelse med de relevante
zootekniske standardcertifikater som fastlagt ved gennemførelsesretsakter
vedtaget i henhold til stk. 4.
2.           Raceforeninger og avlsforetagender,
der foretager individafprøvning og avlsværdivurdering i overensstemmelse med
deres avlsprogram som godkendt i henhold til artikel 8, stk. 1, eller artikel
9, skal angive følgende i de zootekniske certifikater, der udstedes for et
avlsdyr eller reproduktionsmateriale herfra:
a)      alle foreliggende resultater af
individafprøvninger
b)      opdaterede resultater af
avlsværdivurderingen
c)      eventuelle genetiske særegenheder og
genetiske defekter, der påvirker dyret selv og dets forældre og bedsteforældre,
i overensstemmelse med det godkendte avlsprogram.
3.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende de oplysninger, der er påkrævet i henhold til stk. 1, litra a), samt
om nødvendigt ændring af indholdet af zootekniske certifikater som omhandlet i
bilag V.
4.           Kommissionen fastlægger ved hjælp af
gennemførelsesretsakter zootekniske standardcertifikater for avlsdyr og sæd,
oocytter og embryoner herfra.
Disse gennemførelsesretsakter vedtages efter
undersøgelsesproceduren i artikel 72, stk. 2.
Artikel 34
Undtagelser fra bestemmelserne
om udstedelse, indhold og format af zootekniske certifikater til brug ved
samhandel inden for Unionen med avlsdyr og reproduktionsmateriale herfra
1.           Uanset artikel 33, stk. 1, kan den kompetente
myndighed tillade, at:
a)      zootekniske certifikater udstedes af
sædopsamlingsstationer og embryoopsamlings- eller produktionshold, der er
godkendt med hensyn til handel med det pågældende reproduktionsmateriale i
overensstemmelse med Unionens dyresundhedslovgivning
b)      de oplysninger, som det zootekniske
certifikat skal indeholde, er indeholdt i andre dokumenter, der ledsager
racerent avlskvæg og racerene avlssvin, ‑får eller ‑geder og
hybridavlssvin, forudsat at raceforeningen eller avlsforetagendet, der fører
stambogen eller avlsregisteret, bekræfter indholdet af de pågældende andre
dokumenter, jf. bilag V, del 1, punkt 2
c)      de oplysninger, som det zootekniske
certifikat skal indeholde, er indeholdt i identifikationsdokumentet, som
raceforeningen udsteder i overensstemmelse med EU-dyresundhedsbestemmelserne om
identifikation af dyr af hestefamilien.
2.           Uanset artikel 33, stk. 2, litra b),
kan avlsforeninger og avlsforetagender, såfremt resultaterne af
avlsværdivurderingen er offentligt tilgængelige på internettet, i det
zootekniske certifikat henvise til det websted, hvor resultaterne kan
konsulteres.
Kapitel VI
Zootekniske og genealogiske bestemmelser om handel med racerene avlsdyr af
andre arter
Artikel 35
Delegerede beføjelser og
gennemførelsesbeføjelser vedrørende de zootekniske og genealogiske bestemmelser
om handel med racerene avlsdyr som omhandlet i artikel 2, litra i), nr. iii),
og reproduktionsmateriale herfra
1.           Kommissionen
tillægges beføjelser til at vedtage delegerede retsakter i overensstemmelse med
artikel 71 vedrørende zootekniske og genealogiske bestemmelser om handel med
racerene avlsdyr som omhandlet i artikel 2, litra i), nr. iii), og
reproduktionsmateriale herfra, hvis dette er nødvendigt af hensyn til enten det
indre markeds funktion eller beskyttelsen af værdifulde genetiske ressourcer,
for så vidt angår:
a)      anerkendelse af raceforeninger 
b)      godkendelse af avlsprogrammer
c)      betingelserne for stambogsføring af de
pågældende racerene avlsdyr
d)      raceforeningers accept af de pågældende
racerene avlsdyr til avl, kunstig inseminering samt opsamling og anvendelse af
reproduktionsmateriale herfra
e)      metoderne til individafprøvning og
avlsværdivurdering af de pågældende racerene avlsdyr
f)       de oplysninger, der skal være indeholdt
i zootekniske certifikater, som skal ledsage de pågældende racerene avlsdyr.
2.           For så vidt som Kommissionen har
vedtaget delegerede retsakter i medfør af stk. 1, fastlægger den ved hjælp af
gennemførelsesretsakter zootekniske standardcertifikater som omhandlet i stk.
1, litra f), for racerene avlsdyr som omhandlet i artikel 2, litra i), nr.
iii), samt sæd, oocytter og embryoner herfra.
Disse gennemførelsesretsakter vedtages efter
undersøgelsesproceduren i artikel 72, stk. 2.
KAPITEL VII
Import fra tredjelande
Artikel 36
Avlsenheder
1.           Raceforeninger og avlsforetagender skal,
efter anmodning fra avleren, indføre eller registrere ethvert avlsdyr, der
importeres til Unionen, og afkom produceret fra reproduktionsmateriale, der
importeres til Unionen, i deres stambøger eller avlsregistre, hvis avlsdyrene
eller donorerne til reproduktionsmaterialet er indført i en stambog eller
registreret i et avlsregister hos en avlsenhed i et tredjeland, som:
a)      opfylder kriterierne for listeopførelse
af avlsenheder som fastsat i artikel 37
b)      er opført på en liste over avlsenheder,
som Kommissionen har fået meddelelse om fra oprindelsestredjelandet for
avlsdyrene eller reproduktionsmaterialet herfra.
2.           Kommissionen fører, ajourfører og
offentliggør lister over avlsenheder i tredjelande som omhandlet i stk. 1,
litra b).
Artikel 37
Kriterier for listeopførelse af
avlsenheder 
1.           Kommissionen opfører på den i
artikel 36, stk. 2, omhandlede liste kun avlsenheder, for hvilke den fra en
offentlig tjeneste i tredjelandet har fået forelagt dokumentation for, at
avlsenhederne, som tredjelandet ønsker optaget på listen, opfylder følgende
krav:
a)      De gennemfører avlsprogrammer, der er
ækvivalente med avlsprogrammer, som gennemføres af raceforeninger eller
avlsforetagender med den samme race eller krydsning, for så vidt angår:
i)       bestemmelserne om stambogsføring eller
registrering i avlsregistre af avlsdyr og reproduktionsmateriale herfra
ii)      bestemmelserne om accept af avlsdyr til
avlsbrug
iii)     bestemmelserne om anvendelse af
reproduktionsmateriale fra avlsdyr til afprøvning og avl
iv)     metoderne til individafprøvning og
avlsværdivurdering.
b)      De er underlagt tilsyn og kontrol fra en
offentlig tjeneste i tredjelandet, som har de fornødne beføjelser til at
håndhæve bestemmelser, der er ækvivalente med denne forordnings bestemmelser,
vedrørende:
i)       anerkendelse af raceforeninger og
avlsforetagender
ii)      godkendelse af deres avlsprogrammer
iii)     stambogsføring af racerene avlsdyr og
registrering af hybridavlssvin i avlsregistre
iv)     de metoder, de anvender til
individafprøvning og avlsværdivurdering.
2.           Kommissionen opfører på den i artikel 36,
stk. 2, omhandlede liste kun avlsenheder i tredjelande, for hvilke den fra den
i stk. 1 omhandlede offentlige tjeneste i tredjelandet har fået forelagt
dokumentation for, at avlsenhederne, som tredjelandet ønsker optaget på listen,
har vedtægter, der skal sikre, at:
a)      racerene avlsdyr, der er stambogsopført
af raceforeninger, uden forskelsbehandling indføres eller kan indføres i
stambøger for den samme race oprettet af avlsenheder i det pågældende
tredjeland 
b)      hybridavlssvin, der er registreret i et
avlsregister af avlsforetagender, uden forskelsbehandling registreres eller kan
registreres i avlsregistre over den samme krydsning, som er oprettet af
avlsenheder i det pågældende tredjeland
Artikel 38
Ækvivalensaftaler
1.           Kommissionen kan ved hjælp af
gennemførelsesretsakter anerkende, at foranstaltninger, der anvendes i et
tredjeland, er ækvivalente med dem, der er påkrævet i henhold til Unionens
zootekniske lovgivning, for så vidt angår:
a)      anerkendelse af og tilsyn med
raceforeninger og avlsforetagender i medfør af artikel 4 eller delegerede
retsakter vedtaget i henhold til artikel 35, stk. 1
b)      godkendelse af raceforeningers og
avlsforetagenders avlsprogrammer i medfør af artikel 8, stk. 1, eller
delegerede retsakter vedtaget i henhold til artikel 35, stk. 1
c)      indførelse af avlsdyr i stambøger og
avlsregistre i medfør af artikel 19 og 24 eller delegerede retsakter vedtaget i
henhold til artikel 35, stk. 1
d)      accept af avlsdyr til avl i medfør af
artikel 21 og 25 eller delegerede retsakter vedtaget i henhold til artikel 35,
stk. 1
e)      anvendelse af reproduktionsmateriale til
avl i medfør af artikel 23, stk. 1, eller delegerede retsakter vedtaget i
henhold til artikel 35, stk. 1
f)       anvendelse af sæd til afprøvning i
medfør af artikel 23, stk. 2, eller delegerede retsakter vedtaget i henhold til
artikel 35, stk. 1
g)      individafprøvning og avlsværdivurdering i
medfør af artikel 27 eller delegerede retsakter vedtaget i henhold til artikel
35, stk. 1.
Disse gennemførelsesretsakter vedtages efter
undersøgelsesproceduren i artikel 72, stk. 2.
2.           De i
stk. 1 omhandlede gennemførelsesretsakter vedtages på grundlag af:
a)      en grundig
undersøgelse af oplysninger og data, som det pågældende tredjeland har forelagt
i henhold til artikel 37, stk. 1
b)      hvor det er relevant, et
tilfredsstillende resultat af kontrol gennemført i henhold til artikel 67.
3.           De i stk. 1 omhandlede
gennemførelsesretsakter kan indeholde de specifikke vilkår for indførsel af
avlsdyr og reproduktionsmateriale herfra til Unionen fra det pågældende
tredjeland, idet de kan omfatte:
a)      arten og indholdet af de zootekniske
certifikater eller dokumenter, jf. kravene i bilag V, der skal ledsage
avlsdyrene eller reproduktionsmaterialet herfra
b)      særlige krav vedrørende indførsel til
Unionen af avlsdyrene eller reproduktionsmaterialet herfra og den offentlige
kontrol, der skal gennemføres ved indførslen til Unionen
c)      om nødvendigt procedurer for opstilling
og ændring af lister over avlsenheder i det pågældende tredjeland, hvorfra det
er tilladt at indføre avlsdyr og reproduktionsmateriale herfra til Unionen.
4.           Kommissionen ophæver ved hjælp af
gennemførelsesretsakter straks gennemførelsesretsakter som omhandlet i stk. 1,
hvis en eller flere af de betingelser for anerkendelse af garantiers
ækvivalens, der blev fastsat på vedtagelsestidspunktet, ikke længere er
opfyldt.
Disse gennemførelsesretsakter vedtages efter
undersøgelsesproceduren i artikel 72, stk. 2.
Artikel 39
Zootekniske betingelser for
import til Unionen af avlsdyr og reproduktionsmateriale herfra
1.           Avlere kan til Unionen importere
avlsdyr og reproduktionsmateriale herfra, som er indført i en stambog eller
registreret i et avlsregister af en avlsenhed, der er opført på den i henhold
til artikel 36, stk. 2, eller i henhold til artikel 7 fastlagte liste, hvis der
er fastslået ækvivalens i henhold til artikel 38, stk. 1, og som ledsages af et
zooteknisk certifikat som omhandlet i artikel 40 og opfylder følgende supplerende
betingelser:
a)      Avlsdyrene ledsages af dokumentation for,
at de skal indføres i en raceforenings stambog eller registreres i et
avlsforetagendes avlsregister.
b)      Sæden:
i)       er opsamlet fra avlsdyr, der er blevet
underkastet individafprøvning og avlsværdivurdering i overensstemmelse med
bilag III, hvis sådan afprøvning og vurdering er påkrævet i henhold til artikel
27, stk. 1, eller
ii)      importeres i mængder, der er nødvendige
for at kunne foretage individafprøvning og avlsværdivurdering i
overensstemmelse med artikel 23, stk. 2.
c)      Oocytterne og embryonerne er opsamlet
eller produceret fra avlsdyr, der er blevet underkastet individafprøvning og
avlsværdivurdering i overensstemmelse med bilag III, hvis sådan afprøvning og
vurdering er påkrævet i henhold til artikel 27, stk. 1.
2.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende zootekniske og genealogiske bestemmelser om import til Unionen af
avlsdyr og reproduktionsmateriale herfra for at tage hensyn til de særlige
zootekniske forhold i et avlsdyrs oprindelsestredjeland.
Artikel 40
Udstedelse, indhold og format af
zootekniske certifikater til brug ved import til Unionen af avlsdyr og
reproduktionsmateriale herfra
1.           Med henblik på stambogsføring af avlsdyr og
reproduktionsmateriale herfra eller registrering af dem/det i avlsregistre skal
zootekniske certifikater som omhandlet i artikel 39, stk. 1:
a)      udstedes af avlsenheden, som er
listeopført i overensstemmelse med artikel 36, stk. 2
b)      indeholde de oplysninger, der er fastsat
i bilag V
c)      udformes i overensstemmelse med det
zootekniske standardcertifikat som fastlagt ved en gennemførelsesretsakt
vedtaget i henhold til stk. 2.
2.           Kommissionen fastlægger ved hjælp af
gennemførelsesretsakter zootekniske standardcertifikater til brug ved import
til Unionen af avlsdyr og sæd, oocytter og embryoner herfra.
Disse gennemførelsesretsakter vedtages efter
undersøgelsesproceduren i artikel 72, stk. 2.
Artikel 41
Undtagelser fra bestemmelserne
om udstedelse, indhold og format af zootekniske certifikater til brug ved
import til Unionen af avlsdyr og reproduktionsmateriale herfra
1.           Uanset artikel 40, stk. 1, litra a),
kan reproduktionsmateriale ledsages af et zooteknisk certifikat, som er udstedt
på vegne af avlsenheden som omhandlet i artikel 40, stk. 1, litra a), af
sædopsamlingsstationer eller embryoopsamlings- eller produktionshold, der er
godkendt med hensyn til import til Unionen af det pågældende
reproduktionsmateriale i overensstemmelse med Unionens dyresundhedslovgivning.
2.           Uanset artikel 40, stk. 1, litra b),
kan de oplysninger, som det zootekniske certifikat skal indeholde, være 
a)      indeholdt i andre dokumenter, der
ledsager avlsdyret eller reproduktionsmaterialet herfra, forudsat at
avlsenheden, der fører stambogen eller avlsregisteret, har bekræftet indholdet
af disse dokumenter, jf. bilag V, del 1, punkt 2
b)      en henvisning til det websted, hvor de
pågældende resultater kan konsulteres, forudsat at resultaterne af
avlsværdivurderingen er offentligt tilgængelige på internettet.
Artikel 42
Zooteknisk kontrol af avlsdyr og
reproduktionsmateriale herfra, som importeres til Unionen
1.           Medlemsstaterne foretager zooteknisk
kontrol af sendinger af avlsdyr og reproduktionsmateriale herfra, som
importeres til Unionen fra tredjelande, på det grænsekontrolsted, hvor
dokumentkontrollen, identitetskontrollen og den fysiske kontrol foretages i
henhold til artikel 42 i forordning (EU) nr. [...] [COM/2013/0265 final -
2013/0140 (COD)].
2.           Ved anvendelsen af stk. 1 skal
importører af avlsdyr og reproduktionsmateriale herfra forevise det zootekniske
certifikat, der skal ledsage sendingen i henhold til artikel 39, stk. 1, for
den embedsmand, der foretager den i stk. 1 omhandlede dokumentkontrol,
identitetskontrol og fysiske kontrol.
Artikel 43
Betingelser for stambogsføring
af racerene avlsdyr, der importeres til Unionen
1.           Raceforeninger skal i deres stambogs
hovedafsnit indføre racerene avlsdyr, som:
a)      importeres til Unionen i overensstemmelse
med artikel 39, stk. 1, litra a)
b)      er født i en medlemsstat som et resultat af assisteret
reproduktion, hvor der er anvendt
i)       sæd, importeret i overensstemmelse med
artikel 39, stk. 1, litra b)
ii)      oocytter eller embryoner, importeret i
overensstemmelse med artikel 39, stk. 1, litra c).
2.           Raceforeninger kan i deres stambogs
hovedafsnit indføre racerene avlsdyr, der importeres til Unionen, og som
opfylder de normer, der er fastsat for den pågældende race i avlsprogrammet som
godkendt i henhold til artikel 8, stk. 1, eller artikel 9, forudsat at:
a)      avlsenheden opfylder kriterierne for
listeopførelse af avlsenheder som fastsat i artikel 37
b)      det godkendte avlsprogram indeholder
regler om indførelse af sådanne racerene avlsdyr i stambogens hovedafsnit
c)      de racerene avlsdyr ledsages af et
zooteknisk certifikat, som:
i)       er udstedt af avlsenheden som omhandlet
i litra a) 
ii)      indeholder de oplysninger, der er
fastsat i bilag V.
Artikel 44
Betingelser for registrering i
avlsregistre af hybridavlssvin, der importeres til Unionen
1.           Avlsforetagender skal i deres
avlsregistre registrere hybridavlssvin, som:
a)      importeres til Unionen i overensstemmelse
med artikel 39, stk. 1, litra a)
b)      er født i en medlemsstat som et resultat
af assisteret reproduktion, hvor der er anvendt
i)       sæd, importeret i overensstemmelse med
artikel 39, stk. 1, litra b)
ii)      oocytter eller embryoner, importeret i
overensstemmelse med artikel 39, stk. 1, litra c).
2.           Raceforeninger kan i deres avlsregistre
registrere hybridavlssvin, der importeres til Unionen, og som opfylder de
normer, der er fastsat for den pågældende krydsning i avlsprogrammet som
godkendt i henhold til artikel 8, stk. 1, eller artikel 9, forudsat at:
a)      avlsenheden, der er etableret i
tredjelandet, opfylder kravene i artikel 37
b)      det godkendte avlsprogram indeholder
regler om registrering af sådanne hybridavlssvin i avlsregisteret.
KAPITEL VIII
Zootekniske og genealogiske betingelser for import til Unionen af racerene
avlsdyr af andre arter
Artikel 45
Delegerede beføjelser og
gennemførelsesbeføjelser vedrørende de zootekniske og genealogiske bestemmelser
om import til Unionen af racerene avlsdyr som omhandlet i artikel 2, litra i),
nr. iii), og reproduktionsmateriale herfra
1.           Kommissionen
tillægges beføjelser til at vedtage delegerede retsakter i overensstemmelse med
artikel 71 vedrørende særlige bestemmelser om import til Unionen af racerene
avlsdyr som omhandlet i artikel 2, litra i), nr. iii), og
reproduktionsmateriale herfra, hvis dette er nødvendigt af hensyn til enten det
indre markeds funktion eller beskyttelsen af værdifulde genetiske ressourcer,
for så vidt angår:
a)      listeopførelse af avlsenheder
b)      betingelserne for indførelse af de
pågældende racerene dyr i stambøger oprettet af avlsenheder
c)      raceforeningers accept af de pågældende
racerene avlsdyr til avl, kunstig inseminering samt opsamling og anvendelse af
reproduktionsmateriale fra dyrene
d)      metoderne til individafprøvning og
avlsværdivurdering af de pågældende racerene dyr
e)      de væsentligste oplysninger, der skal
være indeholdt i det zootekniske certifikat, som skal ledsage de pågældende
racerene avlsdyr og reproduktionsmateriale herfra.
2.           For så vidt som Kommissionen har
vedtaget delegerede retsakter i medfør af stk. 1, fastlægger den ved hjælp af
gennemførelsesretsakter zootekniske standardcertifikater som omhandlet i stk.
1, litra f), for racerene avlsdyr som omhandlet i artikel 2, litra i), nr.
iii), samt sæd, oocytter og embryoner herfra.
Disse gennemførelsesretsakter vedtages efter
undersøgelsesproceduren i artikel 72, stk. 2.
KAPITEL IX
Offentlig kontrol og andre officielle aktiviteter, administrativ bistand,
samarbejde og håndhævelse i medlemsstaterne
Artikel 46
Almindelige bestemmelser om
offentlig kontrol
1.           Den kompetente myndighed gennemfører
regelmæssigt, på grundlag af en risikovurdering og med passende hyppighed,
offentlig kontrol af raceforeninger og avlsforetagender under hensyntagen til:
a)       konstaterede tilfælde af manglende overholdelse i tilknytning
til:
i)       avlsdyr og reproduktionsmateriale herfra
ii)      aktiviteter under raceforeningernes og
avlsforetagendernes kontrol
iii)     stedet, hvor avlernes, raceforeningernes
og avlsforetagendernes aktiviteter finder sted
b)      raceforeningernes og avlsforetagendernes
tidligere resultater for så vidt angår den offentlige kontrol af dem og deres
overholdelse af denne forordnings zootekniske og genealogiske bestemmelser
c)      pålideligheden og resultaterne af
egenkontrol, der er gennemført af raceforeningerne og avlsforetagenderne eller
af en tredjepart på deres anmodning med det formål at vurdere, om denne
forordnings zootekniske og genealogiske bestemmelser er overholdt
d)      alle oplysninger, der kan give formodning
om manglende overholdelse.
2.           Den kompetente myndighed gennemfører
offentlig kontrol regelmæssigt og med passende hyppighed for at identificere
mulige forsætlige overtrædelser af denne forordnings zootekniske og
genealogiske bestemmelser, under hensyntagen ikke blot til de i stk. 1 nævnte
kriterier, men også til oplysninger vedrørende sådanne mulige forsætlige
overtrædelser, der udveksles via mekanismerne for administrativ bistand, jf.
artikel 53, og alle andre oplysninger, der peger i retning af muligheden for
sådanne overtrædelser.
3.           Offentlig kontrol forud for handel
med visse avlsdyr og reproduktionsmateriale herfra i forbindelse med udstedelse
af de officielle certifikater eller officielle attesteringer, der kræves i
henhold til denne forordnings zootekniske og genealogiske bestemmelser som en
betingelse for handel med avlsdyrene eller reproduktionsmaterialet herfra,
gennemføres i overensstemmelse med:
a)      denne forordnings zootekniske og
genealogiske bestemmelser
b)      delegerede retsakter vedtaget af
Kommissionen i henhold til artikel 35 og 45.
4.           Offentlig kontrol gennemføres efter
forudgående orientering af avleren, raceforeningen eller avlsforetagendet,
medmindre der er tungtvejende grunde til at gennemføre kontrollen uanmeldt.
5.           Offentlig kontrol gennemføres så
vidt muligt på en måde, der minimerer avlerens, raceforeningens eller
avlsforetagendets byrde.
6.           Den kompetente myndighed gennemfører altid
den offentlige kontrol med samme omhu, uden hensyntagen til om avlsdyrene eller
reproduktionsmaterialet herfra:
a)      findes på EU-markedet, og uanset om de(t)
har oprindelse i den medlemsstat, hvor den offentlige kontrol gennemføres, eller
i en anden medlemsstat, eller
b)      føres ind i Unionen fra tredjelande.
Artikel 47
Gennemsigtighed i den offentlige
kontrol
1.           Den kompetente myndighed gennemfører
offentlig kontrol med en høj grad af gennemsigtighed og gør relevante
oplysninger om tilrettelæggelsen og gennemførelsen af den offentlige kontrol
offentligt tilgængelige.
Den sikrer regelmæssig og rettidig offentliggørelse af oplysninger om
den offentlige kontrol, den gennemfører, og offentliggør som minimum
oplysninger om:
a)      arten, antallet og resultatet af de
offentlige kontroller, den gennemfører
b)      den form for manglende overholdelse, den
har konstateret, og antallet af tilfælde heraf
c)      tilfælde, hvor den har truffet
foranstaltninger i henhold til artikel 61
d)      tilfælde, hvor den har gjort brug af
sanktioner som omhandlet i artikel 62.
2.           Kommissionen fastlægger, og
ajourfører om nødvendigt, ved hjælp af gennemførelsesretsakter det format,
hvori oplysninger som omhandlet i stk. 1 skal offentliggøres.
Disse gennemførelsesretsakter vedtages efter
undersøgelsesproceduren i artikel 72, stk. 2.
3.           Den kompetente myndighed kan
offentliggøre oplysninger om ratingen af individuelle raceforeninger og
avlsforetagender på grundlag af en vurdering af, hvorvidt de opfylder
ratingkriterierne, og på grundlag af resultaterne af den offentlige kontrol
eller på anden måde gøre disse oplysninger offentligt tilgængelige, forudsat at
følgende betingelser er opfyldt:
a)      Ratingkriterierne er objektive,
gennemsigtige og offentligt tilgængelige.
b)      Der er truffet relevante foranstaltninger
til at sikre konsekvens og gennemsigtighed i ratingprocessen.
Artikel 48
Dokumenteret kontrol og
kontrolverifikationsprocedurer
1.           Den kompetente myndighed gennemfører
offentlig kontrol i overensstemmelse med dokumenterede procedurer, som skal
omfatte detaljerede instrukser til det personale, der forestår den offentlige
kontrol.
2.           Den kompetente myndighed opererer
med interne procedurer, der skal sikre konsekvens og effektivitet i den
offentlige kontrol og de andre officielle aktiviteter, den gennemfører.
3.           Den kompetente myndighed:
a)      træffer korrigerende foranstaltninger i
alle de tilfælde, hvor der med de interne procedurer som omhandlet i stk. 2
identificeres manglende konsekvens og effektivitet i den offentlige kontrol og
andre officielle aktiviteter
b)      ajourfører de dokumenterede procedurer
som omhandlet i stk. 1, hvis det er relevant.
Artikel 49
Rapporter om offentlig kontrol
1.           Den kompetente myndighed udarbejder rapporter
om al offentlig kontrol, den gennemfører, idet disse skal indeholde:
a)      en beskrivelse af formålet med den
offentlige kontrol
b)      de anvendte kontrolmetoder
c)      resultaterne af den officielle kontrol
d)      foranstaltninger, som den kompetente
myndighed pålægger avleren, raceforeninger og avlsforetagender at træffe som
følge af den offentlige kontrol, hvis det er relevant.
2.           Den kompetente myndighed forelægger
avleren, raceforeningen eller avlsforetagendet, der er omfattet af en offentlig
kontrol, en kopi af den i stk. 1 omhandlede rapport.
Artikel 50
Metoder og teknikker til
gennemførelse af offentlig kontrol
1.           Den kompetente myndighed gennemfører
offentlig kontrol ved hjælp af kontrolmetoder og ‑teknikker, der omfatter
verifikation, inspektioner og audit, i det omfang det er relevant.
2.           Den kompetente myndighed gennemfører
offentlig kontrol af avlere, raceforeninger og avlsforetagender, som omfatter
følgende, i det omfang det er relevant:
a)      en undersøgelse af de kontrolsystemer,
som raceforeninger og avlsforetagender har indført, og af de resultater, der er
opnået med de pågældende kontrolsystemer
b)      en inspektion af:
i)       avleres, raceforeningers og
avlsforetagenders anlæg, kontorer og udstyr
ii)      avlsdyrene og reproduktionsmaterialet
herfra hos avlerne
iii)     mærkning, præsentation og reklame hos
avlere, raceforeninger og avlsforetagender
c)      en undersøgelse af dokumenter og andre
registrerede oplysninger, der kan være relevante for vurderingen af
overensstemmelsen med denne forordnings zootekniske og genealogiske
bestemmelser
d)      samtaler med raceforeningernes og avlsforetagendernes
medlemmer og personale
e)      andre aktiviteter, der er nødvendige for
at identificere tilfælde af manglende overholdelse.
Artikel 51
Avleres, raceforeningers og
avlsforetagenders forpligtelser
1.           Avlere, raceforeninger og
avlsforetagender skal give den kompetente myndigheds embedsmænd den nødvendige
adgang til følgende, i det omfang det er nødvendigt for gennemførelsen af
offentlig kontrol eller andre officielle aktiviteter:
a)      anlæg, kontorer og udstyr
b)      it-informationsstyringssystemer
c)      avlsdyr og reproduktionsmateriale herfra
d)      dokumenter og alle andre relevante
oplysninger.
2.           I forbindelse med offentlig kontrol
og andre officielle aktiviteter skal avlere, raceforeninger og avlsforetagender
bistå den kompetente myndigheds personale i udførelsen af deres opgaver.
3.           Kommissionen kan ved hjælp af
gennemførelsesretsakter fastsætte bestemmelser om:
a)      de nærmere regler for den kompetente
myndigheds embedsmænds adgang til de i stk. 1, litra b), omhandlede
it-informationsstyringssystemer
b)      ensartede regler vedrørende den bistand,
avlere, raceforeninger og avlsforetagender skal yde den kompetente myndighed,
jf. stk. 2.
Disse gennemførelsesretsakter vedtages efter
undersøgelsesproceduren i artikel 72, stk. 2.
Artikel 52
Delegering af beføjelser vedrørende
særlige bestemmelser om offentlig kontrol og om foranstaltninger, der skal
træffes af den kompetente myndighed med hensyn til avlsdyr og
reproduktionsmateriale herfra
1.           Kommissionen tillægges beføjelser
til at vedtage delegerede retsakter i overensstemmelse med artikel 71
vedrørende:
a)      gennemførelse af offentlig kontrol af
avlsdyr og reproduktionsmateriale herfra til verifikation af, at denne
forordnings zootekniske og genealogiske bestemmelser er overholdt
b)      de foranstaltninger, der skal træffes af
den kompetente myndighed på baggrund af resultaterne af den offentlige kontrol.
2.           De i stk. 1 omhandlede delegerede
retsakter skal indeholde nærmere bestemmelser om:
a)      den kompetente myndigheds specifikke
ansvarsområder og opgaver ud over dem, der er fastsat i artikel 46-50
b)      i hvilke tilfælde den kompetente
myndighed i forbindelse med konkrete tilfælde af manglende overholdelse skal
træffe en eller flere af de foranstaltninger, der er fastsat i
gennemførelsesretsakter vedtaget i henhold til artikel 66, stk. 1, eller
supplerende foranstaltninger ud over dem, der er fastlagt i samme artikel.
Artikel 53
Almindelige bestemmelser om
administrativ bistand og samarbejde
1.           Medlemsstaternes kompetente
myndigheder yder hinanden administrativ bistand for at sikre en korrekt
anvendelse af denne forordnings zootekniske og genealogiske bestemmelser i
tilfælde af manglende overholdelse, som konstateres i, omfatter og har
konsekvenser for mere end én medlemsstat.
2.           Administrativ bistand som omhandlet
i stk. 1 skal, i det omfang det er hensigtsmæssigt, omfatte deltagelse fra en
medlemsstats kompetente myndighed i offentlig kontrol på stedet, som den
kompetente myndighed i en anden medlemsstat gennemfører.
3.           Bestemmelserne i denne artikel finder
anvendelse med forbehold af nationale bestemmelser:
a)      om adgang til dokumenter, der er genstand
for eller har tilknytning til retssager
b)      som sigter mod at beskytte fysiske eller
juridiske personers kommercielle interesser.
4.           Al kommunikation mellem kompetente
myndigheder i henhold til artikel 54, 55 og 56 skal være skriftlig.
Artikel 54
Bistand efter anmodning
1.           Hvis den kompetente myndighed
("den anmodende kompetente myndighed") mener, at den har brug for
oplysninger fra en kompetent myndighed i en anden medlemsstat ("den
anmodede kompetente myndighed") for at kunne gennemføre eller effektivt
følge op på offentlig kontrol, indgiver den en begrundet anmodning til den
pågældende kompetente myndighed.
Den anmodede kompetente myndighed skal hurtigst
muligt:
a)      bekræfte, at den har modtaget den
begrundede anmodning, og oplyse, hvor lang tid den behøver for at kunne
fremlægge de ønskede oplysninger
b)      gennemføre den offentlige kontrol eller
de undersøgelser, der er nødvendige for at 
i)       forelægge den anmodende kompetente
myndighed alle nødvendige oplysninger samt de originale dokumenter eller
bekræftede kopier heraf
ii)      verificere, om nødvendigt på stedet, at
denne forordnings zootekniske og genealogiske bestemmelser er overholdt inden
for deres jurisdiktion.
2.           Den anmodende og den anmodede
kompetente myndighed kan aftale, at embedsmænd udpeget af førstnævnte skal være
til stede under den offentlige kontrol som omhandlet i stk. 1, andet afsnit,
litra b), nr. i).
I sådanne tilfælde gælder det, at den anmodende kompetente myndigheds
personale:
a)      til enhver tid skal kunne fremvise en
skriftlig fuldmagt med angivelse af deres identitet og deres officielle adkomst
til at medvirke i sagen
b)      skal have adgang til de samme
anlæg/lokaler og dokumenter som den anmodede kompetente myndigheds embedsmand,
med gennemførelsen af den offentlige kontrol som det eneste formål
c)      ikke på eget initiativ må udøve de
offentlige kontrolbeføjelser, der er tillagt embedsmænd fra den anmodede
kompetente myndighed.
Artikel 55
Bistand uden anmodning
1.           Hvis den kompetente myndighed bliver
opmærksom på et tilfælde af manglende overholdelse, og denne manglende
overholdelse kan have konsekvenser for en anden medlemsstat, videregiver den
hurtigst muligt på eget initiativ disse oplysninger til den kompetente myndighed
i den pågældende anden medlemsstat.
2.           Den underrettede kompetente myndighed, jf.
stk. 1:
a)      bekræfter straks, at den er blevet
underrettet
b)      oplyser senest ti dage efter modtagelsen
af underretningen:
i)       hvilke undersøgelser den agter at
gennemføre i tilknytning til tilfældet af manglende overholdelse som omhandlet
i stk. 1, eller
ii)      hvorfor den ikke mener, at undersøgelser
er nødvendige.
3.           Hvis den kompetente myndighed, der
er blevet underrettet i henhold til stk. 1, beslutter at gennemføre undersøgelser
i overensstemmelse med stk. 2, meddeler den straks den underrettende kompetente
myndighed resultaterne af disse undersøgelser og, hvis det er relevant, de
foranstaltninger, der måtte være truffet på grundlag heraf.
Artikel 56
Bistand i tilfælde af manglende
overholdelse
1.           Hvis den kompetente myndighed i
forbindelse med offentlig kontrol af avlsdyr og reproduktionsmateriale herfra
med oprindelse i en anden medlemsstat konstaterer, at de pågældende avlsdyr
eller reproduktionsmaterialet herfra ikke overholder denne forordnings
zootekniske og genealogiske bestemmelser, og at den manglende overholdelse
udgør en alvorlig overtrædelse af disse bestemmelser, underretter den straks
den kompetente myndighed i afsendelsesmedlemsstaten og i enhver anden medlemsstat,
der måtte være berørt, for at gøre det muligt for dem at iværksætte de fornødne
undersøgelser.
2.           Kompetente myndigheder, der er
blevet underrettet i henhold til stk. 1, skal hurtigst muligt:
a)      bekræfte, at de er blevet underrettet, og
oplyse, hvilke undersøgelser de agter at gennemføre i tilknytning til tilfældet
af manglende overholdelse som omhandlet i stk. 1
b)      undersøge sagen, træffe alle nødvendige
foranstaltninger og meddele den underrettende kompetente myndighed, hvilken
type undersøgelser og offentlig kontrol de har gennemført, samt hvilke
beslutninger der er truffet, og begrundelsen for disse beslutninger.
3.           Hvis den underrettende kompetente
myndighed som omhandlet i stk. 1 har grund til at tro, at de undersøgelser, der
er gennemført, eller de foranstaltninger, der er truffet af de underrettede
kompetente myndigheder i henhold til stk. 2, ikke i tilstrækkelig grad retter
op på det konstaterede tilfælde af manglende overholdelse, anmoder den de
underrettede kompetente myndigheder om at gennemføre supplerende offentlig
kontrol eller foranstaltninger.
I så fald:
a)      forsøger de to medlemsstaters kompetente
myndigheder at fastlægge en fælles tilgang med det formål på passende vis at
rette op på den manglende overholdelse som omhandlet i denne artikel, stk. 1,
herunder fælles offentlig kontrol på stedet i overensstemmelse med artikel 53,
stk. 2, og artikel 54, stk. 2
b)      orienterer de hurtigst muligt
Kommissionen, hvis de ikke kan nå til enighed om passende foranstaltninger.
4.           Hvis der i forbindelse med offentlig
kontrol af avlsdyr eller reproduktionsmateriale herfra med oprindelse i en
anden medlemsstat i gentagne tilfælde konstateres manglende overholdelse af de
i stk. 1 omhandlede bestemmelser, orienterer bestemmelsesmedlemsstatens
kompetente myndighed hurtigst muligt Kommissionen og de øvrige medlemsstaters
kompetente myndigheder herom.
Artikel 57
Oplysninger fra tredjelande om
manglende overholdelse
1.           Hvis en kompetent myndighed modtager
oplysninger fra et tredjeland om mulig manglende overholdelse af denne
forordnings zootekniske og genealogiske bestemmelser, meddeler den hurtigst
muligt disse oplysninger:
a)      til Kommissionen, hvis de er eller kan
være relevante på EU-plan
b)      til den kompetente myndighed i andre
berørte medlemsstater.
2.           Oplysninger, der er kommet frem i
forbindelse med offentlig kontrol og undersøgelser, som gennemføres i henhold
til denne forordning, kan meddeles til det i stk. 1 omhandlede tredjeland,
forudsat at:
a)      de kompetente myndigheder, der fremkom
med oplysningerne, giver deres samtykke hertil
b)      det pågældende tredjeland har forpligtet
sig til at yde den bistand, der er nødvendig for at indsamle bevismateriale om
praksis, som ikke er eller ikke synes at være i overensstemmelse med
EU-bestemmelser
c)      de relevante EU-bestemmelser og nationale
bestemmelser om videregivelse af personoplysninger til tredjelande er
overholdt.
Artikel 58
Koordineret bistand og
opfølgning fra Kommissionens side
1.           Kommissionen koordinerer straks de
foranstaltninger, der gennemføres af den kompetente myndighed i henhold til
dette kapitel, hvis:
a)      oplysninger, som Kommissionen ligger inde
med, lader formode, at aktiviteter, der udgør ikke synes at udgøre manglende
overholdelse:
i)       forgrener sig eller kan forgrene sig til
mere end én medlemsstat eller
ii)      muligvis finder sted i mere end én
medlemsstat 
b)      de kompetente myndigheder i de berørte
medlemsstater ikke kan nå til enighed om passende foranstaltninger til at rette
op på den manglende overholdelse.
2.           I de tilfælde, der er omhandlet i
stk. 1, kan Kommissionen:
a)      i samarbejde med den berørte medlemsstat
sende et inspektionshold for at gennemføre offentlig kontrol på stedet
b)      anmode om, at den kompetente myndighed i
afsendelsesmedlemsstaten og, hvis det er relevant, i andre berørte medlemsstater
skærper den offentlige kontrol i fornødent omfang og rapporterer til den,
hvilke foranstaltninger de har truffet
c)      forelægge den i artikel 72, stk. 1,
omhandlede komité oplysninger om de pågældende tilfælde sammen med et forslag
til foranstaltninger til afhjælpning af de i stk. 1, litra a), omhandlede
tilfælde af manglende overholdelse.
Artikel 59
Generelt princip for
finansiering af offentlig kontrol
1.           Medlemsstaterne sikrer, at der er
adgang til tilstrækkelige finansielle ressourcer til at stille det fornødne
personale og andre fornødne ressourcer til rådighed for den kompetente
myndighed, så den kan gennemføre offentlig kontrol og andre officielle
aktiviteter.
2.           Medlemsstaterne kan opkræve gebyrer
til dækning af udgifter til offentlig kontrol, som de gennemfører.
Artikel 60
De kompetente myndigheders
generelle forpligtelser for så vidt angår håndhævelsesforanstaltninger
1.           Når de handler i henhold til dette
kapitel, prioriterer de kompetente myndigheder foranstaltninger, der træffes
for at eliminere manglende overholdelse eller for at begrænse konsekvenserne
heraf for handelen med avlsdyr og reproduktionsmateriale herfra mest muligt.
2.           I tilfælde af mistanke om manglende
overholdelse gennemfører de kompetente myndigheder en undersøgelse for at be- eller
afkræfte mistanken.
3.           Den i stk. 2 omhandlede undersøgelse
skal, i det omfang det er nødvendigt af hensyn til dens formål, omfatte
gennemførelse af skærpet offentlig kontrol af avlsdyr og reproduktionsmateriale
herfra samt af avlere, raceforeninger og avlsforetagender i et passende
tidsrum.
Artikel 61
Undersøgelser og
foranstaltninger i tilfælde af konstateret manglende overholdelse
1.           Hvis der er konstateret manglende
overholdelse, skal de kompetente myndigheder:
a)      gennemføre de yderligere undersøgelser,
der måtte være nødvendige for at fastslå årsagen til og omfanget af den
manglende overholdelse og for at fastlægge avleres, raceforeningers og
avlsforetagenders forpligtelser
b)      træffe passende foranstaltninger til at
sikre, at avlere, raceforeninger og avlsforetagender retter op på den manglende
overholdelse, og forebygge yderligere forekomster af den.
Når de kompetente myndigheder træffer beslutning
om, hvilke foranstaltninger der skal træffes, tager de hensyn til, hvilken form
for manglende overholdelse der er tale om, og til avlerens, raceforeningens
eller avlsforetagendets tidligere resultater for så vidt angår overholdelse.
2.           Når de kompetente myndigheder handler i
henhold til stk. 1, skal de, i det omfang det er relevant:
a)      udsætte stambogsføringen af racerene
avlsdyr eller registreringen i avlsregistre af hybridavlssvin
b)      påbyde, at statussen ændres for dyr eller
reproduktionsmateriale herfra som bestemt til avl i overensstemmelse med denne
forordning, eller at avlere forelægges korrigerende oplysninger
c)      begrænse eller forbyde handel med eller
import til Unionen eller eksport til tredjelande af dyr og
reproduktionsmateriale som avlsdyr eller reproduktionsmateriale defineret i
artikel 2 eller forbyde eller påbyde deres tilbagesendelse til afsendelsesmedlemsstaten
d)      påbyde, at avleren, raceforeningen eller
avlsforetagendet øger hyppigheden af egenkontrol
e)      påbyde, at visse af avlerens,
raceforeningens eller avlsforetagendets aktiviteter skal være omfattet af øget
eller systematisk offentlig kontrol
f)       påbyde, at alle eller en del af
avlerens, raceforeningens eller avlsforetagendets aktiviteter og, hvis det er
relevant, de internetsteder, denne/dette driver eller anvender, indstilles i et
passende tidsrum, og suspendere godkendelsen af et avlsprogram, der gennemføres
af en raceforening eller et avlsforetagende, såfremt den/det pågældende
raceforening/avlsforetagende gentagne gange, konstant eller normalt ikke
opfylder kravene i avlsprogrammet som godkendt i henhold til artikel 8, stk. 1,
eller artikel 9
g)      påbyde, at anerkendelsen af
raceforeningen eller avlsforetagendet, som er givet i henhold til artikel 4,
stk. 2, tilbagekaldes, hvis den/det pågældende raceforenings/avlsforetagendes
administrative praksis lader formode, at den/det gentagne gange, konstant eller
normalt ikke opfylder kravene i artikel 4, stk. 2, litra c)
h)      træffe enhver anden foranstaltning, som
de kompetente myndigheder anser for hensigtsmæssig, for at sikre overholdelsen
af denne forordnings zootekniske og genealogiske bestemmelser.
3.           De kompetente myndigheder giver
den/det pågældende raceforening/avlsforetagende eller dennes/dettes
repræsentant:
a)      skriftlig meddelelse om deres beslutning
vedrørende de forholdsregler eller foranstaltninger, der skal træffes i henhold
til stk. 1 og 2, sammen med en begrundelse for beslutningen, og
b)      oplysninger om mulighederne for at klage
over sådanne beslutninger samt om gældende klageprocedurer og -frister.
4.           Alle udgifter i forbindelse med
anvendelsen af denne artikel afholdes af den/det ansvarlige avler, raceforening
eller avlsforetagende.
Artikel 62
Sanktioner
Medlemsstaterne fastsætter bestemmelser om
sanktioner for overtrædelse af denne forordning og træffer alle nødvendige
foranstaltninger til at sikre, at de gennemføres. Sanktionerne skal være
effektive, forholdsmæssige og have afskrækkende virkning.
Medlemsstaterne giver senest den dato, der er
anført i artikel 74, stk. 2, Kommissionen meddelelse om disse bestemmelser og
meddeler straks senere ændringer af betydning for bestemmelserne.
KAPITEL X
Kommissionens kontrol
Afdeling 1
Kommissionens kontrol i medlemsstaterne
Artikel 63
Kommissionens kontrol i
medlemsstaterne
1.           Kommissionens eksperter gennemfører
kontrol i den enkelte medlemsstat for at:
a)      verificere den almindelige anvendelse af
denne forordnings zootekniske og genealogiske bestemmelser
b)      verificere, at de i artikel 46 omhandlede
nationale kontrolsystemer og de kompetente myndigheder, der betjener dem,
fungerer, som de skal
c)      undersøge og indsamle oplysninger:
i)       om offentlig kontrol og
håndhævelsespraksis
ii)      om vigtige eller tilbagevendende
problemer med anvendelsen eller håndhævelsen af denne forordnings zootekniske
og genealogiske bestemmelser
iii)     vedrørende nye problemer eller nye
tiltag i medlemsstaterne.
2.           Kommissionens kontrol, jf. stk. 1,
tilrettelægges i samarbejde med medlemsstaternes kompetente myndigheder og kan
omfatte verifikation på stedet i samarbejde med personalet hos den kompetente
myndighed, der gennemfører offentlig kontrol.
3.           Eksperter fra medlemsstaterne kan
bistå Kommissionens eksperter.
Nationale eksperter, der ledsager Kommissionens
eksperter, har samme ret til indsigt som Kommissionens eksperter.
Artikel 64
Rapporter om Kommissionens
kontrol i medlemsstaterne
1.           Kommissionen:
a)      udarbejder og sender en kopi af sit
udkast til rapport om resultaterne af kontrol, som Kommissionen gennemfører i
henhold til artikel 63, stk. 1, til den medlemsstat, hvori kontrollen er
gennemført, så den kan fremsætte sine bemærkninger
b)      udarbejder den endelige rapport om
resultaterne af Kommissionens kontrol under hensyntagen til bemærkningerne fra
medlemsstaten, jf. litra a)
c)      gør den endelige rapport og
bemærkningerne fra medlemsstaten, jf. litra a) og b), offentligt tilgængelige.
2.           Kommissionen kan, hvis det er relevant,
i sin endelige rapport, jf. stk. 1, litra b), anbefale korrigerende eller
forebyggende foranstaltninger fra medlemsstaternes side for at rette op på
specifikke eller systemiske mangler, som er konstateret i forbindelse med
Kommissionens kontrol gennemført i henhold til artikel 63, stk. 1.
Artikel 65
Medlemsstaternes forpligtelser i
forbindelse med Kommissionens kontrol
1.           Med henblik på at bistå Kommissionen
i forbindelse med dennes kontrol, jf. artikel 63, stk. 1, skal medlemsstaterne:
a)      yde og levere den fornødne assistance,
dokumentation og anden teknisk støtte, som Kommissionens eksperter udbeder sig
for at kunne gennemføre Kommissionens kontrol på effektiv vis
b)      sikre, at Kommissionens eksperter har
adgang til alle anlæg/lokaler eller dele af anlæg/lokaler samt til alle
oplysninger, herunder IT-systemer, som det er nødvendigt at have adgang til for
at kunne gennemføre Kommissionens kontrol.
2.           Medlemsstaterne træffer de relevante
foranstaltninger til opfølgning af henstillingerne i den endelige rapport som
omhandlet i artikel 64, stk. 1, litra b), med henblik på at sikre overholdelsen
af denne forordnings zootekniske og genealogiske bestemmelser.
Artikel 66
Alvorlige fejl i en medlemsstats
kontrolsystem
1.           Hvis Kommissionen har dokumentation
for en alvorlig fejl i en medlemsstats kontrolsystem, og den pågældende fejl
kan føre til en omfattende overtrædelse af denne forordnings zootekniske og
genealogiske bestemmelser, vedtager den ved hjælp af gennemførelsesretsakter en
eller flere af følgende foranstaltninger, som anvendes, indtil der er rettet op
på den pågældende fejl:
a)      forbud mod handel med de avlsdyr eller
det reproduktionsmateriale herfra, som den pågældende fejl i det offentlige
kontrolsystem berører
b)      påbud om særlige betingelser ud over dem,
der er fastsat i kapitel II, for anerkendelse af raceforeninger og
avlsforetagender, godkendelse af avlsprogrammer eller handel med avlsdyr og
reproduktionsmateriale herfra
c)      andre hensigtsmæssige midlertidige
foranstaltninger.
Disse gennemførelsesretsakter vedtages efter
undersøgelsesproceduren i artikel 72, stk. 2.
2.           De i stk. 1 omhandlede
foranstaltninger vedtages først, når det ikke er lykkedes den pågældende
medlemsstat at rette op på situationen, efter at Kommissionen har anmodet
herom, inden for den frist, Kommissionen har fastsat.
Afdeling 2
Kommissionens kontrol i tredjelande
Artikel 67
Kommissionens kontrol i
tredjelande
1.           Kommissionens
eksperter kan gennemføre Kommissionens kontrol i tredjelande med henblik på at:
a)      verificere, at de zootekniske og
genealogiske bestemmelser om avlsdyr og reproduktionsmateriale herfra i det
pågældende tredjelands lovgivning giver garantier, som er ækvivalente med dem,
der gælder i Unionen i henhold til denne forordning
b)      verificere, at det kontrolsystem, der er
etableret i det pågældende tredjeland, kan sikre, at sendinger af avlsdyr og
reproduktionsmateriale herfra, som eksporteres til Unionen, opfylder de
relevante krav i kapitel VII i denne forordning
c)      indsamle oplysninger med henblik på at
klarlægge årsagerne til tilbagevendende tilfælde, hvor avlsdyr og
reproduktionsmateriale herfra, der importeres til Unionen, ikke opfylder
zootekniske og genealogiske krav vedrørende import til Unionen, selv om det - uretmæssigt
- er attesteret, at kravene er overholdt.
2.           Med Kommissionens kontrol, jf. stk.
1, tages der navnlig hensyn til:
a)      tredjelandets zootekniske og genealogiske
lovgivning om avlsdyr og reproduktionsmateriale herfra
b)      tredjelandets kompetente myndigheds
opbygning/struktur, beføjelser og uafhængighed, det tilsyn, myndigheden er
omfattet af, og dens muligheder for effektivt at håndhæve den i litra a)
omhandlede lovgivning
c)      uddannelsen af personalet i gennemførelse
af offentlig kontrol
d)      de ressourcer, tredjelandets kompetente
myndighed har til rådighed
e)      tilstedeværelsen og den faktiske
gennemførelse af dokumenterede kontrolprocedurer og kontrolsystemer baseret på
prioriteringer
f)       omfanget og den faktiske gennemførelse
af offentlig kontrol af avlsdyr og reproduktionsmateriale herfra fra andre
tredjelande
g)      de garantier, som tredjelandet kan give
med hensyn til opfyldelse af eller ækvivalens med de krav, der er fastsat i
denne forordnings zootekniske og genealogiske bestemmelser.
Artikel 68
Hyppigheden og tilrettelæggelse
af Kommissionens kontrol i tredjelande
1.           Hyppigheden af Kommissionens kontrol i
tredjelande fastlægges ud fra:
a)      denne forordnings zootekniske og
genealogiske bestemmelser
b)      mængden og arten af avlsdyr og
reproduktionsmateriale herfra, der indføres til Unionen fra tredjelandet
c)      resultaterne af den kontrol, Kommissionen
allerede har gennemført
d)      resultaterne af offentlig kontrol af
avlsdyr og reproduktionsmateriale herfra, som indføres til Unionen fra
tredjelandet, og af enhver anden form for offentlig kontrol, som medlemsstaternes
kompetente myndigheder har gennemført.
2.           Med henblik på at befordre en
effektiv gennemførelse af Kommissionens kontrol, jf. stk. 1, kan Kommissionen,
inden den gennemfører sådan kontrol, anmode det pågældende tredjeland om at
forelægge:
a)      de i artikel 37, stk. 1, litra b), nævnte
oplysninger
b)      hvis det er relevant, det skriftlige spor
af den offentlige kontrol i det pågældende tredjeland.
3.           Kommissionen kan udpege eksperter
fra medlemsstaterne til at bistå sine egne eksperter i forbindelse med den i
stk. 1 omhandlede kontrol.
Artikel 69
Rapporter fra Kommissionen om
den kontrol, dens eksperter gennemfører i tredjelande
1.           Hvis Kommissionens kontrol er
gennemført i henhold artikel 67, stk. 1, skal Kommissionen:
a)      udarbejde og sende en kopi af sit udkast
til rapport om resultaterne af Kommissionens kontrol til det tredjeland, hvori
kontrollen er gennemført, så det kan fremsætte sine bemærkninger
b)      udarbejde den endelige rapport om
resultaterne af den kontrol, Kommissionens eksperter har gennemført i
tredjelandet, under hensyntagen til bemærkningerne fra det tredjeland, hvori
kontrollen blev gennemført
c)      gøre den endelige rapport og
bemærkningerne fra det tredjeland, hvori kontrollen blev gennemført, offentligt
tilgængelige.
2.           Kommissionen kan, hvis det er
relevant, i sin endelige rapport, jf. stk. 1, anbefale korrigerende eller
forebyggende foranstaltninger fra det pågældende tredjelands side for at rette
op på specifikke eller systemiske mangler, som dens eksperter har konstateret i
forbindelse med Kommissionens kontrol gennemført i henhold til artikel 67, stk.
1.
Artikel 70
Fastlæggelse af
særforanstaltninger vedrørende import til Unionen af avlsdyr og
reproduktionsmateriale herfra
1.           Hvis der er dokumentation for, at
omfattende, alvorlig manglende overholdelse af denne forordnings zootekniske og
genealogiske bestemmelser muligvis finder sted, vedtager Kommissionen ved hjælp
af gennemførelsesretsakter de særforanstaltninger, der er nødvendige for at
bringe den manglende overholdelse til ophør.
Disse gennemførelsesretsakter vedtages efter
undersøgelsesproceduren i artikel 72, stk. 2.
2.           Særforanstaltninger som omhandlet i
stk. 1 skal identificere avlsdyr og reproduktionsmateriale herfra ved angivelse
af deres koder i den kombinerede nomenklatur, og foranstaltningerne kan
omfatte:
a)      forbud begrundet i zootekniske forhold
mod import til Unionen af avlsdyr og reproduktionsmateriale herfra med
oprindelse i eller afsendt fra tredjelande, som den i stk. 1 omhandlede
manglende overholdelse vedrører
b)      krav om, at avlsdyr og reproduktionsmateriale som omhandlet i
stk. 1 med oprindelse i eller afsendt fra tredjelande, som den i stk. 1
omhandlede manglende overholdelse vedrører:
i)       underkastes særlig kontrol forud for
afsendelsen eller ved indførslen til Unionen
ii)      ledsages af et officielt certifikat
eller anden dokumentation, som attesterer, at avlsdyrene eller
reproduktionsmaterialet herfra opfylder kravene i kapitel VII i denne
forordning eller i delegerede retsakts vedtaget i henhold til artikel 45, stk.
1
c)      krav om, at dokumentation som omhandlet i
litra b), nr. ii), fremlægges i et bestemt format
d)      andre foranstaltninger, der er nødvendige
for at rette op på den i stk. 1 omhandlede manglende overholdelse.
3.           Ved vedtagelsen af de i stk. 2
omhandlede særforanstaltninger tages der hensyn til:
a)      de oplysninger, der indsamles i henhold
til artikel 67, stk. 2
b)      eventuelle andre oplysninger fra de
tredjelande, som den i stk. 1 omhandlede manglende overholdelse berører
c)      om nødvendigt resultaterne af Kommissionens
kontrol, jf. artikel 67, stk. 1.
4.           Kommissionen overvåger situationen
og ændrer eller ophæver efter proceduren i artikel 72, stk. 2, de
foranstaltninger, der er vedtaget, i overensstemmelse med udviklingen i
situationen.
KAPITEL XI
Delegering og gennemførelse
Artikel 71
Udøvelse af de delegerede
beføjelser
1.           Beføjelsen til at vedtage delegerede
retsakter tillægges Kommissionen på de i denne artikel fastlagte betingelser.
2.           Beføjelsen til at vedtage delegerede
retsakter, jf. artikel 4, stk. 3, artikel 8, stk. 3, artikel 17, stk. 4,
artikel 19, stk. 4, artikel 20, stk. 2, artikel 21, stk. 2, artikel 23, stk. 4,
artikel 24, stk. 2, artikel 28, stk. 1, artikel 32, stk. 2, artikel 33, stk. 3,
artikel 35, stk. 1, artikel 39, stk. 2, artikel 45, stk. 1, og artikel 52, stk.
1, tillægges Kommissionen for en ubegrænset periode fra datoen for denne
forordnings ikrafttræden. 
3.           Den i artikel 4, stk. 3, artikel 8,
stk. 3, artikel 17, stk. 4, artikel 19, stk. 4, artikel 20, stk. 2, artikel 21,
stk. 2, artikel 23, stk. 4, artikel 24, stk. 2, artikel 28, stk. 1, artikel 32,
stk. 2, artikel 33, stk. 3, artikel 35, stk. 1, artikel 39, stk. 2, artikel 45,
stk. 1, og artikel 52, stk. 1, kan til enhver tid tilbagekaldes af
Europa-Parlamentet eller Rådet. En afgørelse om tilbagekaldelse bringer
delegationen af de beføjelser, der er angivet i den pågældende afgørelse, til
ophør. Den får virkning dagen efter offentliggørelsen af afgørelsen i Den
Europæiske Unions Tidende eller på et senere tidspunkt, der angives i afgørelsen.
Den berører ikke gyldigheden af delegerede retsakter, der allerede er i kraft.
4.           Så snart Kommissionen vedtager en
delegeret retsakt, giver den samtidigt Europa-Parlamentet og Rådet meddelelse
herom.
5.           En delegeret retsakt vedtaget i
henhold til artikel 4, stk. 3, artikel 8, stk. 3, artikel 17, stk. 4, artikel
19, stk. 4, artikel 20, stk. 2, artikel 21, stk. 2, artikel 23, stk. 4, artikel
24, stk. 2, artikel 28, stk. 1, artikel 32, stk. 2, artikel 33, stk. 3, artikel
35, stk. 1, artikel 39, stk. 2, artikel 45, stk. 1, og artikel 52, stk. 1,
træder kun i kraft, hvis hverken Europa-Parlamentet eller Rådet har gjort
indsigelse inden for en frist på to måneder fra meddelelsen af den pågældende
retsakt til Europa-Parlamentet og Rådet, eller hvis Europa-Parlamentet og Rådet
inden udløbet af denne frist begge har informeret Kommissionen om, at de ikke
agter at gøre indsigelse. Fristen forlænges med to måneder på
Europa-Parlamentets eller Rådets initiativ.
Artikel 72
Udvalgsprocedure
1.           Kommissionen bistås af Den Stående
Zootekniske Komité nedsat ved Rådets afgørelse 77/505/EØF. Denne komité er et
udvalg som omhandlet i forordning (EU) nr. 182/2011.
2.           Når der henvises til dette stykke,
anvendes artikel 5 i forordning (EU) nr. 182/2011.
Når komitéens udtalelse indhentes efter en
skriftlig procedure, afsluttes proceduren uden noget resultat, hvis formanden
for komitéen træffer beslutning herom, eller et simpelt flertal af komitéens
medlemmer anmoder herom inden fristen for afgivelse af udtalelsen.
3.           Når der henvises til dette stykke,
anvendes artikel 8 i forordning (EU) nr. 182/2011 sammenholdt med artikel 5 i
samme forordning.
KAPITEL XII
Afsluttende bestemmelser
Artikel 73
Ophævelse
1.           Rådets direktiv 87/328/EØF,
88/661/EØF, 89/361/EØF, 90/118/EØF, 90/119/EØF, 90/427/EØF, 91/174/EØF,
94/28/EF og 2009/157/EF samt Rådets beslutning 96/463/EF ophæves.
2.           Henvisninger til de ophævede
direktiver og til den ophævede beslutning 96/463/EF gælder som henvisninger til
nærværende forordning og læses efter sammenligningstabellen i bilag VII.
Artikel 74
Ikrafttræden og anvendelse
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Den anvendes fra den [01/mm/åååå] [date to
be inserted: please insert the first day of the eighteen month following the
date referred to in the first paragraph.]
Denne forordning er bindende i alle
enkeltheder og gælder umiddelbart i hver medlemsstat.
Udfærdiget i Bruxelles, den […].
På Europa-Parlamentets vegne                                                           På
Rådets vegne         
Formand                                                                                              Formand
BILAG I
Raceforeninger og avlsforetagender,
der opretter eller fører stambøger eller avlsregistre, jf. kapitel II
Del 1
Generelle krav vedrørende anerkendelse af raceforeninger og avlsforetagender,
jf. artikel 4, stk. 2
For at blive anerkendt i henhold til artikel
4, stk. 2, skal en raceforening, der opretter eller fører en stambog, eller et
avlsforetagende, der opretter eller fører et avlsregister:
1.           have status som juridisk person i
henhold til de gældende bestemmelser i den medlemsstat, hvor anmodningen om
anerkendelse fremsættes
2.           være juridisk og økonomisk
uafhængig(t) af den kompetente myndighed.
3.           fremlægge dokumentation for den
kompetente myndighed, som godtgør, at den/det:
a)      har et tilstrækkeligt antal
velkvalificerede medarbejdere samt hensigtsmæssige faciliteter og udstyr til
effektivt at gennemføre dens/dets avlsprogram, som skal godkendes i henhold til
artikel 8, stk. 1, og, hvis det er relevant, artikel 9
b)      kan gennemføre eller gennemfører den
kontrol, der er nødvendig for afstamningsregistrering af de avlsdyr, der er
omfattet af dens/dets avlsprogram, som skal godkendes i henhold til artikel 8,
stk. 1, og, hvis det er relevant, artikel 9
c)      kan få eller allerede har en
tilstrækkeligt stor population af avlsdyr og et tilstrækkeligt antal avlere
inden for det geografiske aktivitetsområde, hvor avlsprogrammet, som skal
godkendes i henhold til artikel 8, stk. 1, og, hvis det er relevant, artikel 9,
gennemføres med henblik på forbedring af racen eller krydsningen eller racens
bevarelse
d)      er i stand til at frembringe og udnytte
de husdyrydelsesdata for avlsdyr, som er nødvendige for at kunne gennemføre
dens/dets avlsprogram, som skal godkendes i henhold til artikel 8, stk. 1, og,
hvis det er relevant, artikel 9
e)      i tilfælde, hvor raceforeningen eller
avlsforetagendet kræver medlemskab for avlerne, har vedtaget vedtægter, der
sikrer:
i)       ligebehandling af avlere, der er
medlemmer eller ansøger om medlemskab, og som holder deres avlsdyr på bedrifter
i det geografiske område, hvor det godkendte avlsprogram gennemføres
ii)      visse tjenesteydelser - efter anmodning
- til avlere, der er medlemmer, og som flytter deres avlsdyr til bedrifter, der
ligger uden for det geografiske område, hvor det godkendte avlsprogram
gennemføres
f)       har vedtaget procedureregler for
bilæggelse af tvister med avlere, som opstår i forbindelse med
individafprøvning og avlsværdivurdering af avlsdyr, klassificering efter
meritter og accept af avlsdyr til avl samt opsamling og anvendelse af
reproduktionsmateriale.
Del 2
Generelle krav vedrørende godkendelse af avlsprogrammer, der gennemføres af
raceforeninger og avlsforetagender, jf. artikel 8, stk. 1, og artikel 9
1.           En
raceforening eller et avlsforetagende skal, for at få godkendt sit avlsprogram,
fremlægge oplysninger om følgende for den kompetente myndighed, jf. artikel 8,
stk. 1, og artikel 9:
a)      navn på og nærmere detaljer om de særlige
karakteristika ved den race eller, hvis der er tale om hybridavlssvin, den
krydsning, der er omfattet af stambogen eller avlsregisteret, med henblik på at
undgå forveksling med lignende avlsdyr, som er indført eller registreret i
andre eksisterende stambøger eller avlsregistre
b)      systemet til identifikation af
individuelle avlsdyr, som sikrer, at avlsdyr først indføres i en stambog eller
et avlsregister, når de som minimum er identificeret i overensstemmelse med
EU-dyresundhedsbestemmelserne om identifikation og registrering af dyr af den
pågældende art
c)      systemet til afstamningsregistrering af
racerene avlsdyr, der enten er indført i eller er registreret og kan indføres i
stambøger, eller af hybridavlssvin, der er registreret i avlsregistre
d)      målene med avlsprogrammet og detaljerede
evalueringskriterier for udvælgelse af avlsdyr, som i tilfælde af oprettelse af
en stambog for en ny race skal omfatte oplysninger om de nærmere
omstændigheder, der dannede grundlag for oprettelsen af den nye race
e)      systemerne til frembringelse,
registrering, formidling og udnyttelse af resultaterne af individafprøvning og,
hvis det er påkrævet i henhold til artikel 27, til gennemførelse af en
avlsværdivurdering til estimering af avlsdyrs genetiske værdi med henblik på
forbedring, udvælgelse eller bevarelse af racen eller forbedring af krydsningen
f)       nærmere regler for inddeling af
stambogens hovedafsnit i klasser, såfremt der gælder forskellige kriterier
eller procedurer for klassificering af racerene avlsdyr indført i stambogen i
overensstemmelse med deres meritter
g)      om nødvendigt systemer til stambogsføring
af forældre og bedsteforældre, der allerede er indført i en anden stambog.
2.           Raceforeninger
og avlsforetagender skal på en gennemsigtig måde og rettidigt underrette den
kompetente myndighed, deres medlemmer og avlerne som omhandlet i artikel 10,
stk. 2, om enhver ændring i de i punkt 1 nævnte oplysninger.
Del 3
Specifikke krav vedrørende raceforeninger, der opretter eller fører avlsbøger
for racerene avlsdyr af hestefamilien
1.           Følgende
særlige krav gælder, ud over dem, der er fastsat i del 2, punkt 1, for racerene
avlsdyr af hestefamilien:
a)       En raceforening kan over for den kompetente myndighed gøre
gældende, at den stambog, den har oprettet, er den oprindelige stambog for den
race, der er omfattet af dens avlsprogram, forudsat at raceforeningen:
i)       har en historik for at have fastsat de i
del 2, punkt 1, omhandlede regler og har gjort dem offentligt tilgængelige
ii)      dokumenterer, at der på tidspunktet for
indgivelse af ansøgningen, jf. artikel 4, stk. 1, ikke er kendskab til nogen
raceforening, der er anerkendt i den samme eller en anden medlemsstat eller i
et tredjeland og har oprettet en stambog for den samme race og har fastsat og
offentliggjort de i del 2, punkt 1, omhandlede regler
iii)     arbejder tæt sammen med de i litra b)
omhandlede raceforeninger, især med hensyn til de generelle krav i del 2, punkt
2
iv)     om nødvendigt har fastsat
ikke-diskriminerende regler for egen forretningsskik med hensyn til stambøger
oprettet for den samme race af avlsenheder, der ikke er listeopført i henhold
til artikel 37, stk. 2.
b)      En raceforening kan over for den
kompetente myndighed erklære, at den stambog, den har oprettet, er en
datterstambog for den race, der er omfattet af dens avlsprogram, forudsat at
den:
i)       i sit eget avlsprogram har indarbejdet
de regler, der er fastsat af den i litra a) omhandlede raceforening, som fører
den oprindelige stambog for den samme race
ii)      har gjort oplysningerne vedrørende
anvendelsen af de i nr. i) omhandlede regler og kilden til oplysningerne
offentligt tilgængelige
iii)     opererer med de fornødne mekanismer til
og forpligter sig til i god tid at tilpasse reglerne for foreningens
avlsprogram som godkendt i henhold til artikel 8, stk. 1, eller artikel 9 til
ændringer i disse regler, der foretages af den i litra a) omhandlede
raceforening, som fører den oprindelige stambog for racen.
2.           Der gælder følgende undtagelser for racerene
avlsdyr af hestefamilien:
a)      Uanset del 1, punkt 3, litra e), nr. i),
gælder følgende - hvis der for en og samme race på Unionens område, jf. bilag
VI, findes flere raceforeninger, der fører stambøger for den pågældende race,
og deres avlsprogrammer som godkendt i henhold til artikel 8, stk. 1, dækker
hele dette område - for de i del 1, punkt 3, litra e), nr. i), omhandlede
vedtægter, som fastsættes af de pågældende raceforeninger:
i)       Vedtægterne kan foreskrive, at racerene
avlsdyr af hestefamilien af den pågældende race skal være født i en bestemt del
af Unionens område for at kunne indføres i stambogen for den pågældende race på
grundlag af fødselsattesten.
ii)      Vedtægterne skal sikre, at den i nr. i)
omhandlede begrænsning ikke gælder for stambogsføring af den pågældende race
til reproduktionsformål.
b)      Uanset denne del, punkt 1, litra a),
anerkender en medlemsstats kompetente myndighed - såfremt de i del 2, punkt 1,
litra d), omhandlede regler alene er fastsat af en international organisation,
som opererer på globalt plan, og der ikke er nogen raceforening i en
medlemsstat eller nogen avlsenhed i et tredjeland, der fører den oprindelige
stambog for den pågældende race - raceforeninger, der fører en datterstambog
for racen, hvis de i del 2, punkt 1, litra d), omhandlede regler, som
fastsættes af den pågældende internationale organisation:
i)       af den pågældende raceforening stilles
til rådighed for den kompetente myndighed, jf. artikel 4, stk. 2, med henblik
på verifikation
ii)      indarbejdes i avlsprogrammet som
godkendt i henhold til artikel 8, stk. 1, der gennemføres af den pågældende
raceforening.
c)      Uanset denne del, punkt 1, litra b), kan
en raceforening, der fører en datterstambog, oprette supplerende klasser efter
meritter, hvis de racerene avlsdyr af hestefamilien, der er indført i klasser i
hovedafsnittet i den oprindelige stambog for racen, kan indføres i de
tilsvarende klasser i datterstambogens hovedafsnit.
BILAG II
INDførELSE I STAMBØGER og registrering i
avlsregistre, jf. kapitel IV
Del 1
Stambogsføring af racerene avlsdyr
Kapitel I
Hovedafsnittet
1.           Efter afsøgning fra avleren skal en
raceforening, jf. artikel 19, stk. 1, indføre ethvert racerent avlsdyr, der
opfylder følgende betingelser, i sin stambogs hovedafsnit eller registrere det
med henblik på indførelse heri:
a)      Det opfylder forældreskabskriterierne i:
i)       artikel 2, litra i), nr. i), hvis der er
tale om racerent avlskvæg (Bos taurus og Bubalus bubalis),
racerene avlssvin (Sus scrofa), racerene avlsfår (Ovis aries)
eller racerene avlsgeder (Capra hircus)
ii)      artikel 2, litra i), nr. ii), hvis der
er tale om racerene avlsdyr af hestefamilien (Equus caballus og Equus
asinus)
ii)      delegerede retsakter vedtaget i medfør
af artikel 35, stk. 1, og artikel 45, stk. 1, hvis der er tale om racerene
avlsdyr af andre arter som omhandlet i artikel 2, litra i), nr. iii).
b)      Dets afstamning er fastlagt i
overensstemmelse med stambogens regler og med avlsprogrammet som godkendt i
henhold til artikel 8, stk. 1, eller artikel 9.
c)      Det er identificeret efter fødslen i
overensstemmelse med EU-dyresundhedsbestemmelserne for den pågældende art samt
de regler, der er fastsat i avlsprogrammet som godkendt i henhold til artikel
8, stk. 1, eller artikel 9, som for racerene avlsdyr af hestefamilien skal
omfatte krav om identifikation som føl i moderens nærværelse og om som minimum
et certifikat herom.
d)      Det ledsages, hvis det er påkrævet, af et
zooteknisk certifikat udstedt i henhold til artikel 33, stk. 1.
2.           Uanset punkt 1, litra a), nr. ii),
kan en raceforening, der gennemfører et krydsningsprogram med racerene avlsdyr
af hestefamilien, i sin stambogs hovedafsnit indføre et racerent avlsdyr af
hestefamilien, der er indført i hovedafsnittet i en stambog for en anden race,
hvis der i avlsprogrammet som godkendt i henhold til artikel 8, stk. 1, eller
artikel 9 henvises til den pågældende anden race og kriterierne for indførelse
af disse racerene avlsdyr.
3.           En raceforening, der i sin stambog
indfører et racerent avlsdyr af hestefamilien, som allerede er indført i en
stambog oprettet af en raceforening i en anden medlemsstat, skal indføre det
pågældende racerene avlsdyr under dets unikke individnummer og, medmindre de
pågældende to raceforeninger har aftalt andet, under samme navn, med angivelse
af fødselslandets kode i overensstemmelse med internationale aftaler vedrørende
den pågældende race.
Kapitel II
Undtagelsesbestemmelser for nyoprettede stambøger for racerene avlsdyr
1.           Hvis en raceforening anerkendes i
henhold til artikel 4, stk. 2, med hensyn til oprettelse af en stambog for en
race, for hvilken der ikke findes en stambog i nogen af medlemsstaterne, kan
den kompetente myndighed som undtagelse fra kapitel I, punkt 1, litra a),
tillade, at racerene avlsdyr eller efterkommere af racerene avlsdyr af andre
racer indføres direkte i den pågældende nyoprettede stambogs hovedafsnit,
forudsat at:
a)      der i avlsprogrammet, som skal godkendes
i henhold til artikel 8, stk. 1, og artikel 9, er fastsat en oprettelsesperiode
for den nye stambog af en passende længde med hensyn til afstanden mellem
generationer af den pågældende art
b)      der henvises til en eventuel allerede
eksisterende stambog, hvori de racerene avlsdyr eller deres forældre blev
indført første gang efter fødslen, sammen med den pågældende stambogs
oprindelige registreringsnummer
c)      avlsdyrene indføres i hovedafsnittet og,
hvis det er relevant, i de relevante klasser i overensstemmelse med de regler,
der er fastsat i avlsprogrammet, som skal godkendes i overensstemmelse med
artikel 8, stk. 1, og artikel 9.
2.           Ved udløbet af den i punkt 1, litra
a), omhandlede oprettelsesperiode gennemfører den kompetente myndighed
offentlig kontrol som omhandlet i artikel 50.
Kapitel III
Supplerende afsnit
1.           En raceforening, der fører en
stambog, kan beslutte, at kvæg, svin, får, geder eller dyr af hestefamilien,
der ikke opfylder betingelserne i kapitel I, punkt 1, kan indføres i et
supplerende afsnit af den pågældende stambog oprettet i henhold til artikel 20,
stk. 1, såfremt det pågældende dyr opfylder følgende betingelser:
a)      Det er identificeret i overensstemmelse
med EU-dyresundhedsbestemmelserne for den pågældende art og de regler,
raceforeningen har fastsat for den pågældende stambog.
b)      Det vurderes af raceforeningen at have
den pågældende races karakteristika, jf. bilag I, del 2, punkt 1, litra a).
c)      Det har en mindsteydelse som fastlagt i
de regler, raceforeningen har fastsat for den pågældende stambog vedrørende de
egenskaber, avlsdyr af den pågældende art, der indføres i hovedafsnittet, skal testes
for, jf. bilag III.
2.           Raceforeningen kan anvende
forskellige krav til overensstemmelse med racens karakteristika, jf. punkt 1,
litra b), eller ydelsen, jf. punkt 1, litra c), afhængigt af om dyret:
a)      tilhører den pågældende race, selv om
dets oprindelse er ukendt, eller
b)      hidrører fra et krydsningsprogram, der er
godkendt af raceforeningen.
3.           Raceforeninger må ikke afvise at indføre et
hundyr af kvæg, svin, får eller geder, der betragtes som racerent, i
hovedafsnittet i den stambog, de har oprettet, jf. kapitel I, såfremt følgende
betingelser er opfyldt:
a)      Dets mor og mormor er indført i et
supplerende afsnit i en stambog for den samme race, jf. punkt 1.
b)      Dets far og dets to bedstefædre er
indført i hovedafsnittet i en stambog for den samme race.
4.           Raceforeninger, der har oprettet
stambøger for racerene avlsdyr af hestefamilien, skal i deres avlsprogram som
godkendt i henhold til artikel 8, stk. 1, og artikel 9 fastsætte betingelser
for indførelse i hovedafsnittet af avlshanner og avlshunner, der er indskrevet
i det supplerende afsnit. 
For racerene avlshundyr af hestefamilien må disse
betingelser ikke være strengere end betingelserne i dette kapitel, punkt 3,
litra a) og b).
Del 2
Registrering af hybridavlssvin i avlsregistre
1.           Efter ansøgning fra en avler skal et
avlsforetagende, der er anerkendt i henhold til artikel 4, stk. 2, i sit
avlsregister registrere ethvert hybridavlssvin af den samme krydsning:
a)      som er identificeret efter fødslen i
overensstemmelse med EU-dyresundhedsbestemmelserne for den pågældende art og
reglerne for det pågældende avlsregister 
b)      for hvilket forældreskabet er fastlagt i
overensstemmelse med reglerne for det avlsregister, dyret skal registreres i
c)      som, hvis det er påkrævet, ledsages af et
zooteknisk certifikat udstedt i henhold til artikel 33, stk. 1.
2.           Avlsforetagender må ikke afvise i
deres avlsregistre at registrere hybridavlssvin, der er registreret i henhold
til punkt 1 i et avlsregister, som er oprettet for den samme krydsning af et
avlsforetagende, der er anerkendt i henhold til artikel 4, stk. 2, i den samme
eller en anden medlemsstat.
BILAG III
INDIVIDAFPRØVNING OG AVLSVÆRDIVURDERING, JF.
KAPITEL V
Del 1
Kvæg
Kapitel I
Individafprøvning
Raceforeninger skal foretage
individafprøvninger for at fastslå racerent avlskvægs genetiske værdi ved hjælp
af en af de i dette kapitel beskrevne metoder eller en kombination heraf.
Individafprøvning
skal foretages i overensstemmelse med de regler og standarder, der er fastsat
af det relevante EU-referencecenter, jf. artikel 31, stk. 1, i samarbejde med
Den Internationale Kontrolforeningsorganisation (ICAR).
Afsnit
1
Kødproduktionsegenskaber
1.           For individafprøvning af et avlsdyr
eller dets afkom ("afprøvningsdyr") på en teststation skal følgende
oplyses:
a)      afprøvningsmetoden og antallet af
afprøvede dyr
b)      afprøvningsprotokollen, med angivelse af
følgende:
i)       vilkårene for indsættelse af
afprøvningsdyrene på teststationen
ii)      resultaterne af tidligere afprøvninger
af afprøvningsdyrene, herunder eventuelle individafprøvninger på bedriften
iii)     navnet på ejeren af afprøvningsdyrene
iv)     maksimumsalderen på de afprøvningsdyr,
der er indsat på teststationen, samt aldersspændet blandt jævnaldrende dyr på
teststationen, som afprøvningsdyrene sammenlignes med
v)      akklimatisationstiden og
afprøvningsperiodens længde på teststationen
vi)     foderplan og fodringssystem, der er
anvendt under afprøvningen
c)      egenskaber, der skal registreres under
afprøvningen; skal omfatte tilvækst og muskeludvikling (kødsætning) og kan om
muligt omfatte andre egenskaber såsom foderomsætning og slagtekropegenskaber.
2.           Afprøvning i marken (på bedriften)
Den udpegede institution, jf. artikel 29, stk. 1,
skal oplyse, hvilken afprøvningsmetode og hvilken metode til validering af
prøveresultater der er anvendt.
De egenskaber, der skal registreres under
afprøvningen, skal omfatte levende vægt og kan om muligt omfatte andre
egenskaber såsom kødsætning.
3.           Afprøvning i form af registrering på
bedrifter samt salgs- og slagtesteder
Hvis oplysningerne foreligger, skal raceforeningen
registrere levende og slagtet vægt, salgspriser, slagtekroppens bygningsklasse
i henhold til EU- handelsklasseskemaerne for slagtekroppe, jf. artikel 42 i
Rådets forordning (EF) nr. 1234/2007, kødkvalitet og andre
kødproduktionsegenskaber.
Afsnit
2
Mælkeproduktionsegenskaber
Raceforeninger skal registrere
mælkeproduktionsdata i overensstemmelse med de regler og standarder, der er
fastsat af det relevante EU-referencecenter, jf. artikel 31, stk. 1, i
samarbejde med ICAR.
Afsnit
3
Ikke-produktionsegenskaber
1.           Hvis en raceforening lader
avlsværdivurderingen omfatte frugtbarhed, kælvningsevne og levetid, skal disse
egenskaber bedømmes på grundlag af ikke-omløberprocent eller andre data om
befrugtning, kælvningsdata samt længden af den produktive alder og
udsætningsalder.
2.           Kun hvis de relevante data
frembringes på grundlag af et registreringssystem, der er godkendt af den
udpegede institution, jf. artikel 29, stk. 1, kan det overvejes at lade
avlsværdivurderingen omfatte temperament, eksteriørbedømmelsesdata og
modstandsdygtighed over for sygdom.
Kapitel II
Avlsværdivurdering
1.           Avlsværdivurdering af avlsdyr
foretages af den udpegede institution, jf. artikel 29, stk. 1, og skal omfatte
følgende produktionsegenskaber i overensstemmelse med udvælgelsesmålene i
avlsprogrammet som godkendt i henhold til artikel 8, stk. 1, og artikel 9:
a)      mælkeproduktionsegenskaber for avlsdyr af
malkerace
b)      kødproduktionsegenskaber for avlsdyr af
kødrace
c)      mælke- og kødproduktionsegenskaber for
toformålsracer.
2.           Avlsværdivurderingen skal omfatte
ikke-produktionsegenskaber, jf. kapitel I, afsnit 3, for racer, for hvilke
disse egenskaber registreres af raceforeninger i overensstemmelse med deres
avlsprogram som godkendt i henhold til artikel 8, stk. 1, og artikel 9.
Et avlsdyrs avlsværdi beregnes på grundlag af
resultaterne af individafprøvningen af dyret eller af dets slægtninge, og
avlsværdien kan gøres yderligere pålidelig ved anvendelse af genominformation
eller baseres på en anden metode, der er valideret af EU-referencecenteret som
omhandlet i artikel 31, stk. 1.
3.           De statistiske metoder, der anvendes
ved avlsværdivurdering, skal være i overensstemmelse med de regler og
standarder, der er fastsat af det relevante EU-referencecenter, jf. artikel 31,
stk. 1, i samarbejde med ICAR, og sikre en avlsværdivurdering, der ikke er
påvirket af de væsentligste miljøfaktorer eller datastrukturen.
Avlsværdivurderingens pålidelighed måles som
determinationskoefficienten i overensstemmelse med de regler og standarder, der
er fastsat af det relevante EU-referencecenter, jf. artikel 31, stk. 1, i
samarbejde med ICAR. Ved offentliggørelse af vurderingsresultaterne skal
pålideligheden såvel som vurderingsdatoen oplyses.
4.           Genetiske særegenheder og genetiske
defekter hos et avlsdyr som defineret af raceforeningen offentliggøres.
5.           Tyre bestemt til kunstig
inseminering, med undtagelse af tyre, der tilhører udryddelsestruede racer,
skal underkastes en avlsværdivurdering for så vidt angår de obligatoriske
egenskaber som beskrevet i punkt 6 eller 7. Avlsværdierne offentliggøres af
raceforeningen.
Andre foreliggende avlsværdidata for tyre bestemt
til kunstig inseminering skal ligeledes offentliggøres af raceforeningen.
6.           Avlsværdivurdering af tyre bestemt
til kunstig inseminering for så vidt angår mælkeproduktionsegenskaber skal
omfatte:
a)      mælkeydelse samt indholdet af smørfedt og
protein
b)      andre foreliggende og relevante
produktions- og ikke-produktionsegenskaber.
Minimumspålideligheden af avlsværdivurderingen af
tyre af malkerace bestemt til kunstig inseminering skal være mindst 0,5 for
egenskaberne mælkeydelse samt smørfedt- og proteinindhold, i overensstemmelse
med de regler og standarder, der er fastsat af det relevante
EU-referencecenter, jf. artikel 31, stk. 1, i samarbejde med ICAR for vurdering
af de væsentligste produktionsegenskaber, under hensyntagen til samtlige
oplysninger om afkom og søskende.
Genomisk vurderede ungtyre, for hvilke der ikke
foreligger prøveresultater for afkom, betragtes som egnede til kunstig
inseminering, hvis genomvurderingen af dem er valideret i overensstemmelse med
de regler og standarder, der er fastsat af det relevante EU-referencecenter,
jf. artikel 31, stk. 1, i samarbejde med ICAR.
7.           Avlsværdivurdering af tyre bestemt
til kunstig inseminering for så vidt angår kødproduktionsegenskaber foretages
på grundlag af en af følgende afprøvningsmetoder:
a)      individafprøvning på en station
b)      afprøvning af afkom eller søskende på en
teststation eller i specialiserede enheder
c)      afprøvning af afkom eller søskende på
bedriften; skal foretages på en sådan måde, at afkommet er fordelt på de
indskrevne besætninger, således at der kan foretages en korrekt sammenligning
af tyrene
d)      afprøvning af afkom eller søskende ved
indsamling af data på bedrifter, auktioner eller slagtesteder på en sådan måde,
at der kan foretages en korrekt sammenligning af tyrene
e)      genomvurdering eller enhver anden metode,
eventuelt en kombination af disse metoder, som er valideret i overensstemmelse
med de regler og standarder, der er fastsat af det relevante
EU-referencecenter, jf. artikel 31, stk. 1, i samarbejde med ICAR.
Hvis slagtet vægt og eventuelt
kødkvalitetsegenskaber, tilvækstegenskaber og kælvningsevne registreres, skal
disse egenskaber såvel som alle andre relevante egenskaber indgå i
avlsværdivurderingen af tyren.
Minimumspålideligheden af avlsværdivurderingen af
tyre af kvægrace bestemt til kunstig inseminering skal være mindst 0,5 for
egenskaberne tilvækst og muskeludvikling (kødsætning), i overensstemmelse med
de regler og standarder, der er fastsat af det relevante EU-referencecenter,
jf. artikel 31, stk. 1, i samarbejde med ICAR for vurdering af de væsentligste
produktionsegenskaber.
Hvis genomavlsværdierne beregnes, skal disse
værdier valideres for de pågældende egenskaber i overensstemmelse med de regler
og standarder, der er fastsat af det relevante EU-referencecenter, jf. artikel
31, stk. 1, i samarbejde med ICAR.
Valideringen af værdierne skal fornys
regelmæssigt, og når som helst der sker større ændringer i enten genomvurderingen
eller den konventionelle vurdering eller i referencepopulationen.
Del
2
Svin
Kapitel I
Individafprøvning
1.           Individafprøvning på en teststation
For individafprøvning af et avlsdyr eller dets
afkom ("afprøvningsdyr") på en teststation skal følgende oplyses:
a)      navnet på raceforeningen,
avlsforetagendet eller den kompetente myndighed, der har ansvaret for
teststationen
b)      afprøvningsmetoden og antallet af
afprøvede dyr
c)      afprøvningsprotokollen, med angivelse af
følgende:
i)       vilkårene for indsættelse af
afprøvningsdyrene på teststationen
ii)      maksimumsalderen på de afprøvningsdyr,
der er indsat på teststationen, samt aldersspændet for jævnaldrende dyr på
teststationen, som afprøvningsdyrene sammenlignes med
iii)     afprøvningsperiodens længde på teststationen
iv)     foderplan og fodringssystem, der er
anvendt under afprøvningen
v)      navnet på ejeren af afprøvningsdyrene i
forbindelse med individafprøvning
d)      de registrerede egenskaber, som skal
omfatte levende vægt, foderomsætning og udtryk for kropssammensætning og kan
omfatte andre relevante data
e)      den anvendte metode til vurdering af de
genetiske meritter, der skal udtrykkes som en avlsværdi eller som en
sammenligning med jævnaldrende dyr for hver egenskab, skal være videnskabeligt
acceptabel i henhold til anerkendte zootekniske principper.
2.           Individafprøvning på en bedrift
Hvis individafprøvning foretages på en bedrift,
skal raceforeningen eller avlsforetagendet sikre, at det ved afprøvningens
afslutning er muligt at beregne en avlsværdi på grundlag af anerkendte
zootekniske principper, under hensyntagen til EU-handelsklasseskemaerne for
slagtekroppe, jf. artikel 42 i Rådets forordning (EF) nr. 1234/2007.
Kapitel II
Avlsværdivurdering
1.           Afprøvning
af afkom eller søskende
a)      Avlsdyrets genetiske meritter beregnes ud
fra produktionsegenskaberne hos et passende antal dyr, som er afkom af eller
søskende til dyret: 
i)       Afprøvningsmetoden skal være beskrevet
detaljeret, eller der skal være henvist til den.
ii)      Afkom eller søskende må ikke behandles
selektivt.
iii)     Tre typer afprøvninger af afkom eller
søskende anerkendes:
–              
central afprøvning på en station for afprøvning af
afkom eller søskende 
–              
planlagt afprøvning af afkom eller søskende på en
bedrift, forudsat at de(t) pågældende afkom eller søskende er blevet fordelt på
besætninger, således at der har kunnet foretages en korrekt sammenligning af
avlsdyrene
–              
oplysninger indsamlet om identificerede
slagtekroppe af afkom eller søskende.
b)      Afkom eller søskende skal udvælges
uvildigt. Der gøres brug af alle relevante oplysninger ved vurderingen af
avlsdyrenes avlsværdi. Faktorer, der ikke vedrører de genetiske meritter,
elimineres efter passende procedurer, når avlsværdien beregnes.
c)      De registrerede egenskaber, såsom
tilvækst, foderomsætning, slagtekroppens kvalitet, reproduktionskarakteristika,
frugtbarhed, frodighed og levedygtighed hos afkom eller søskende eller andre
relevante oplysninger, anføres.
d)      Den anvendte metode til vurdering af de
genetiske meritter skal være videnskabeligt acceptabel i henhold til anerkendte
zootekniske principper.
2.           Afprøvning af dyr, der er
jævnaldrende med hybridavlssvin
Hvis data om husdyrs ydelse eller genetiske værdi
er indeholdt i et zooteknisk certifikat, der ledsager hybridavlssvin eller
reproduktionsmateriale herfra, gælder betingelserne for afkom eller søskende i
punkt 1, litra a), b), c) og d), med de nødvendige ændringer, for jævnaldrende
dyr af hybride linjer af hybridavlssvin.
Del 3
Får og geder
Kapitel I
Individafprøvning
1.           Individafprøvning
på en station
a)      Den anvendte metode til vurdering af de
genetiske meritter skal være videnskabeligt acceptabel i henhold til anerkendte
zootekniske principper. De afprøvede avlsdyrs genetiske meritter skal udtrykkes
som en avlsværdi eller som en sammenligning med jævnaldrende dyr for hver
egenskab.
b)      Følgende angives tydeligt:
i)       vilkårene for indsættelse på stationen
ii)      unge avlsdyrs maksimumsalder eller
maksimumsvægt ved afprøvningens begyndelse samt antal dyr
iii)     afprøvningsperiodens længde på stationen
eller slutvægt
iv)     foderplan og fodringssystem, der er
anvendt under afprøvningen.
2.           Individafprøvning på en bedrift
Hvis individafprøvning foretages på en bedrift,
skal raceforeningen sikre, at det ved afprøvningens afslutning er muligt at
beregne en avlsværdi på grundlag af anerkendte zootekniske principper, under
hensyntagen til EU-handelsklasseskemaerne for slagtekroppe, jf. artikel 42 i
Rådets forordning (EF) nr. 1234/2007.
3.           Registrering af mælkeproduktionsdata
og vurdering af hundyrs genetiske meritter for så vidt angår mælkeproduktionsegenskaber
foretages som følger:
a)      De egenskaber, der registreres i
overensstemmelse med de principper, der er fastlagt af ICAR, såsom
mælkeproduktion, mælkens sammensætning eller andre relevante data, skal
oplyses.
b)      Registrerede mælkeproduktionsdata, der
anvendes til beregning af hundyrs genetiske meritter, skal: 
i)       vedrøre en periode, der er i
overensstemmelse med den af ICAR fastlagte norm for registrering af malkedyrs
produktivitet
ii)      justeres for alle væsentlige
miljøpåvirkninger.
Kapitel II
Avlsværdivurdering
1.           Et avlsdyrs genetiske meritter
beregnes ud fra kvaliteterne hos et passende antal dyr, som er afkom af eller
eventuelt søskende til dyret:
a)      For så vidt angår
kødproduktionsegenskaber:
i)       Afprøvningsmetoden skal være beskrevet
detaljeret, eller der skal være henvist til den.
ii)      Afkom eller søskende skal behandles ens.
iii)     Tre typer afprøvninger af afkom eller søskende anerkendes:
–              
central afprøvning på en station for afprøvning af
afkom eller søskende
–              
planlagt afprøvning af afkom eller søskende på en
bedrift, forudsat at de(t) pågældende afkom eller søskende er blevet fordelt på
besætninger, således at der har kunnet foretages en korrekt sammenligning af
avlsdyrene
–              
oplysninger indsamlet om identificerede
slagtekroppe af afkom eller søskende.
b)      For så vidt angår mælkeproduktionsegenskaber:
i)       Afprøvningens udformning angives.
ii)      Hundyrene må ikke behandles selektivt.
iii)     Mælkeproduktionen og mælkens
sammensætning medtages i beregningen af de genetiske meritter.
c)      Afkom eller søskende skal udvælges
uvildigt. Der gøres brug af alle relevante oplysninger ved vurderingen af
avlsdyrenes avlsværdi. Faktorer, der ikke vedrører de genetiske meritter,
elimineres efter passende procedurer, når avlsværdien beregnes.
d)      De registrerede egenskaber, såsom
tilvækst, foderomsætning, slagtekroppens kvalitet, under hensyntagen til
EU-handelsklasseskemaerne for slagtekroppe, jf. Rådets forordning (EF) nr.
1234/2007, mælkeproduktion, mælkens sammensætning, uldproduktionens kvalitet,
reproduktionskarakteristika, frugtbarhed, frodighed og levedygtighed hos afkom
og/eller søskende eller andre relevante oplysninger, anføres.
e)      Den anvendte metode til vurdering af de
genetiske meritter skal være videnskabeligt acceptabel i henhold til anerkendte
zootekniske principper.
BILAG IV
EU-referencecentre
1.           EU-referencecentre udpeget i henhold
til artikel 31, stk. 1, skal have:
a)      velkvalificerede medarbejdere med den
nødvendige uddannelse i individafprøvning og avlsværdivurdering af racerene
avlsdyr
b)      en passende administrativ infrastruktur
c)      instrueret sit personale i at respektere
visse emners, resultaters eller meddelelsers fortrolige karakter 
d)      personale med et tilstrækkeligt kendskab
til forskningsaktiviteter på nationalt og internationalt plan samt på EU-plan
e)      det udstyr og de instrumenter, der er
nødvendige for at kunne varetage de i punkt 2 omhandlede opgaver og funktioner.
2.           EU-referencecentre udpeget i henhold
til artikel 31, stk. 1, har følgende opgaver og funktioner:
a)      at orientere medlemsstaterne om metoder
til individafprøvning og avlsværdivurdering af racerene avlsdyr på basis af:
i)       regelmæssig modtagelse og gennemgang af
resultaterne af individafprøvninger og avlsværdivurderinger foretaget af
raceforeninger og de oplysninger, disse var baseret på
ii)      sammenligning af de forskellige metoder
til individafprøvning og avlsværdivurdering af racerene avlsdyr
b)      efter anmodning fra Kommissionen eller en
medlemsstat at yde bistand:
i)       med henblik på harmonisering af de
forskellige metoder til individafprøvning og avlsværdivurdering af racerene
avlsdyr, navnlig at anbefale beregningsmetoder
ii)      med etablering af en platform til
sammenligning af resultaterne af de forskellige metoder til individafprøvning
og avlsværdivurdering af racerene avlsdyr i medlemsstaterne, især via:
–              
udvikling af kontrolprotokoller til
individafprøvning og avlsværdivurdering af racerene avlsdyr, der gennemføres i
medlemsstaterne, med henblik på at forbedre resultaternes sammenlignelighed og
avlsprogrammernes effektivitet
–              
gennemførelse af en international vurdering af
husdyr på grundlag af kombinerede resultater af individafprøvninger og
avlsværdivurderinger af racerene avlsdyr gennemført i medlemsstaterne
–              
formidling af de enkelte resultater af de
internationale vurderinger
–              
offentliggørelse af omregningsformler samt alt
arbejde vedrørende avlsværdi i tilknytning hertil
iii)     med levering af data om
avlsværdivurdering af racerene avlsdyr og uddannelse til støtte for den
udpegede institution, jf. artikel 29, stk. 1, der deltager i internationale
sammenligninger af resultaterne af avlsværdivurderinger
iv)     med at gøre det lettere at løse nye
problemer i medlemsstaterne i forbindelse med avlsværdivurdering af racerene
avlsdyr
v)      med efter anmodning fra Kommissionen at
yde teknisk ekspertrådgivning til Den Stående Zootekniske Komité.
BILAG V
Oplysninger, som DE zootekniske certifikater
skal indeholde, jf. kapitel VI og VII
Del 1
Generelle krav
1.           Hvis resultaterne af
avlsværdivurderingen af et avlsdyr er offentligt tilgængelige på internettet,
er det tilstrækkeligt i de zootekniske certifikater som omhandlet i del 2 og 3
at henvise til det websted, hvor der er adgang til resultaterne.
2.           Hvis de oplysninger, som det
zootekniske certifikat skal indeholde i henhold til dette bilag, del 2, kapitel
I og II, eller del 3, kapitel I og II, er indeholdt i andre dokumenter, der
ledsager avlsdyret eller reproduktionsmaterialet herfra, skal raceforeningen
eller avlsforetagendet:
a)      bekræfte indholdet af det pågældende
dokument med en erklæring om, at dokumentet indeholder de oplysninger, der
kræves i henhold til gennemførelsesretsakten, som er vedtaget i henhold til
artikel 33, stk. 4
b)      vedlægge erklæringen en udtømmende liste
over relevante bilag.
3.           Af overskriften på det zootekniske
certifikat skal det fremgå:
a)      hvilken taksonomisk art der er tale om,
hvis der er tale om levende avlsdyr eller sæd, oocytter eller embryoner herfra
b)      om sendingen er bestemt til samhandel
inden for Unionen eller import til Unionen.
Del 2
Zootekniske certifikater for racerene avlsdyr og sæd, æg og embryoner herfra
Kapitel
I
Zootekniske certifikater for racerene avlsdyr
1.           Zootekniske certifikater for
racerene avlsdyr skal indeholde følgende oplysninger:
a)      navnet på den udstedende raceforening
eller, hvis der er tale om import til Unionen, avlsenheden
b)      stambogens navn 
c)      race
d)      køn 
e)      nummeret, under hvilket dyret er indført
i stambogen ("stambogsnummer")
f)       systemet til identifikation af det
racerene avlsdyr
g)      identifikationsnummeret, som det racerene
avlsdyr er tildelt enten i henhold til EU-dyresundhedsbestemmelserne om
identifikation af dyr af den art, det zootekniske certifikat er udstedt for,
eller, hvis der er tale om import til Unionen, i henhold til national
lovgivning
h)      det racerene avlsdyrs fødselsdato
i)       avlerens navn, adresse og e-mailadresse
j)       ejerens navn og adresse
k)      afstamning:
 Fader || Farfar || Farmor 
 Stambogsnr. || Stambogsnr. || Stambogsnr. 
 Moder || Morfar || Mormor 
 Stambogsnr. || Stambogsnr. || Stambogsnr. 
l)       alle foreliggende resultater af
individafprøvninger og opdaterede resultater af avlsværdivurderingen, herunder
genetiske særegenheder og genetiske defekter, for dyret selv og for dets
forældre og bedsteforældre, jf. avlsprogrammet som godkendt i henhold til
artikel 8, stk. 1, eller artikel 9, for den pågældende kategori og det
pågældende racerene avlsdyr
m)     for drægtige hundyr: inseminerings- eller
parringsdatoen og identifikation af det befrugtende handyr
n)      underskriverens navn og stilling, dato og
sted for certifikatets udstedelse og underskrift af den person, der er
bemyndiget af den udstedende raceforening eller, hvis der er tale om import til
Unionen, avlsenheden.
2.           Uanset punkt 1 i dette kapitel kan
det zootekniske certifikat til brug ved handel med racerene avlsdyr af
hestefamilien være identifikationsdokumentet i overensstemmelse med Unionens
dyresundhedslovgivning, forudsat at:
a)      det som minimum, ud over de oplysninger,
der kræves i henhold til Unionens dyre- og folkesundhedslovgivning, indeholder
de oplysninger, der er angivet i punkt 1, litra a)-k) og litra n)
b)      det er udstedt af en raceforening, som af
den kompetente myndighed har fået delegeret opgaven med at udstede
identifikationsdokumentet
c)      de oplysninger om identiteten af racerene
avlsdyr af hestefamilien og om udstedelse af identifikationsdokumenter er
tilgængelige for de kompetente veterinærmyndigheder i en central database, der
er oprettet i overensstemmelse med Unionens dyresundhedslovgivning.
Kapitel II
Zootekniske certifikater for sæd fra racerene avlsdyr
Zootekniske certifikater for sæd skal
indeholde følgende oplysninger:
a)           alle de oplysninger, der er
omhandlet i dette bilag, kapitel I, vedrørende det racerene avlsdyr, hvorfra
sæden stammer, samt dets blodgruppe eller prøveresultater, der giver
tilsvarende videnskabelige garantier for dyrets identitet og forældreskab i
medfør af gennemførelsesretsakter vedtaget i henhold til artikel 22, stk. 2
b)           oplysninger til identifikation af
sæden, sædopsamlingsdatoen samt navn og adresse på sædopsamlingsstationen eller
sædbanken og på modtageren
c)           for sæd, der er bestemt til officiel
afprøvning af racerene avlsdyr, navn og adresse på raceforeningen eller
institutionen, der er udpeget i henhold til artikel 29, stk. 1, med ansvar for
at foretage individafprøvningen i henhold til artikel 27
d)           underskriverens navn og stilling,
dato og sted for det zootekniske certifikats udstedelse og underskrift af den
person, der er bemyndiget af den udstedende raceforening eller, hvis der er
tale om import til Unionen, avlsenheden.
Kapitel
III
Zootekniske certifikater for oocytter fra racerene avlsdyr
Zootekniske certifikater for oocytter fra
racerene avlsdyr skal indeholde følgende oplysninger:
a)           alle de i kapitel I nævnte
oplysninger vedrørende hundonordyret, hvorfra oocytterne stammer, samt dets
blodgruppe eller prøveresultater, der giver tilsvarende videnskabelige
garantier for dyrets identitet og forældreskab
b)           oplysninger til identifikation af
oocytterne, datoen for opsamling af dem samt navn og adresse på
embryoopsamlings- eller produktionsholdet og på modtageren
c)           hvis der er mere end én oocyt i et
strå: tydelig angivelse af antallet af oocytter, som alle skal være opsamlet
fra det samme racerene avlsdyr
d)           underskriverens navn og stilling,
dato og sted for det zootekniske certifikats udstedelse og underskrift af den
person, der er bemyndiget af den udstedende raceforening eller, hvis der er
tale om import til Unionen, avlsenheden.
Kapitel
IV
Zootekniske certifikater for embryoner fra racerene avlsdyr
Zootekniske certifikater for embryoner skal
indeholde følgende oplysninger:
a)           alle de i kapitel I nævnte
oplysninger vedrørende hundonordyret og det befrugtende handyr samt begges
blodgruppe eller prøveresultater, der giver tilsvarende videnskabelige
garantier for dyrenes identitet og forældreskab
b)           oplysninger til identifikation af
embryonerne, datoen for opsamling eller produktion af dem samt navn og adresse
på embryoopsamlings- eller produktionsholdet og på modtageren
c)           hvis der er mere end ét embryon i et
strå: tydelig angivelse af antallet af embryoner, som alle skal være af samme
forældre
d)           underskriverens navn og stilling,
dato og sted for det zootekniske certifikats udstedelse og underskrift af den
person, der er bemyndiget af den udstedende raceforening eller, hvis der er
tale om import til Unionen, avlsenheden.
Del
3
Zootekniske certifikater for hybridavlssvin og sæd, æg og embryoner herfra
Kapitel
I
Zootekniske certifikater for hybridavlssvin
Zootekniske certifikater for hybridavlssvin
skal indeholde følgende oplysninger:
a)           navnet på det udstedende
avlsforetagende eller, hvis der er tale om import til Unionen, avlsenheden
b)           avlsregisterets navn 
c)           genotypen eller linjen
d)           køn 
e)           registreringsnummeret i
avlsregisteret
f)            systemet til identifikation af
dyret
g)           identifikationsnummeret, som hybridavlssvinet
er tildelt enten i henhold til EU-dyresundhedsbestemmelserne om identifikation
af svin eller, hvis der er tale om import til Unionen, i henhold til national
lovgivning
h)           dyrets fødselsdato
i)            avlerens navn og adresse
j)            ejerens navn og adresse
k)           underskriverens navn og stilling,
dato og sted for det zootekniske certifikats udstedelse og underskrift af den
person, der er bemyndiget af det udstedende avlsforetagende eller, hvis der er
tale om import til Unionen, avlsenheden.
Kapitel
II
Zootekniske certifikater for sæd fra hybridavlssvin
Zootekniske certifikater for sæd fra
hybridavlssvin skal indeholde følgende oplysninger:
a)           alle de i kapitel I nævnte
oplysninger vedrørende det hybridavlssvin, sæden stammer fra
b)           oplysninger til identifikation af
sæden, sædopsamlingsdatoen samt navn og adresse på sædopsamlingsstationen og
modtageren
c)           underskriverens navn og stilling,
dato og sted for det zootekniske certifikats udstedelse og underskrift af den
person, der er bemyndiget af det udstedende avlsforetagende eller, hvis der er
tale om import til Unionen, avlsenheden.
Kapitel III
Zootekniske certifikater for oocytter fra hybridavlssvin
Zootekniske certifikater for oocytter fra
hybridavlssvin skal indeholde følgende oplysninger:
a)           alle de i kapitel I nævnte
oplysninger vedrørende det hybridavlssvin, oocytterne stammer fra
b)           oplysninger til identifikation af
oocytterne, datoen for opsamling af dem samt navn og adresse på
embryoopsamlings- eller produktionsholdet og på modtageren
c)           underskriverens navn og stilling,
dato og sted for det zootekniske certifikats udstedelse og underskrift af den
person, der er bemyndiget af det udstedende avlsforetagende eller, hvis der er
tale om import til Unionen, avlsenheden.
Kapitel
IV
Zootekniske certifikater for embryoner fra hybridavlssvin
Zootekniske certifikater for embryoner
opsamlet eller produceret fra hybridavlssvin skal indeholde følgende
oplysninger:
a)           alle de i kapitel I nævnte
oplysninger om donorsoen og den orne, der er anvendt til befrugtningen
b)           datoen for opsamling af embryonerne
eller oocytterne, navn og adresse på embryoopsamlings- eller produktionsholdet
og på modtageren samt oplysninger til identifikation af sæden, der er anvendt
til kunstig inseminering eller befrugtning af oocytterne
c)           hvis der er mere end ét embryon i et
strå: en tydelig angivelse af antallet af embryoner, som alle skal være af
samme forældre
d)           underskriverens navn og stilling,
dato og sted for det zootekniske certifikats udstedelse og underskrift af den
person, der er bemyndiget af det udstedende avlsforetagende eller, hvis der er
tale om import til Unionen, avlsenheden.
BILAG VI
OMRÅDER
OMHANDLET I ARTIKEL 2, LITRA u)
1.           Kongeriget Belgiens område
2.           Republikken Bulgariens område
3.           Den Tjekkiske Republiks område
4.           Kongeriget Danmarks område med
undtagelse af Færøerne og Grønland
5.           Forbundsrepublikken Tysklands område
6.           Republikken Estlands område
7.           Irlands område
8.           Den Hellenske Republiks område
9.           Kongeriget Spaniens område med
undtagelse af Ceuta og Melilla
10.         Den Franske Republiks område
11.         Republikken Kroatiens område
12.         Den Italienske Republiks område
13.         Republikken Cyperns område
14.         Republikken Letlands område
15.         Republikken Litauens område
16.         Storhertugdømmet Luxembourgs område
17.         Ungarns område
18.         Republikken Maltas område
19.         Kongeriget Nederlandenes område i
Europa
20.         Republikken Østrigs område
21.         Republikken Polens område
22.         Den Portugisiske Republiks område
23.         Rumæniens område
24.         Republikken Sloveniens område
25.         Den Slovakiske Republiks område
26.         Republikken Finlands område
27.         Kongeriget Sveriges område
28.         Det Forenede Kongerige Storbritannien
og Nordirlands område
BILAG VII
Sammenligningstabel
 Retsakt || Bestemmelser || Tilsvarende bestemmelser i nærværende forordning 
 Rådets direktiv 2009/157/EF (tidl. 77/504/EØF) (kvæg) || Artikel 1 || Artikel 2 
 Artikel 2, litra a), b) og e) || Artikel 3, stk. 1 
 Artikel 2, litra c) || Artikel 8, stk. 1 
 Artikel 2, litra d) || Artikel 4, stk. 2 
 Artikel 3 || Artikel 19, stk. 1 
 Artikel 4, stk. 1 || Artikel 7, stk. 1 
 Artikel 4, stk. 2 || Artikel 7, stk. 5 
 Artikel 5 || Artikel 33, stk. 1, og bilag II, del 1, kapitel I, punkt 1, litra d) 
 Artikel 6 || Artikel 28, stk. 1, artikel 4, stk. 3, artikel 8, stk. 3, artikel 17, stk. 4, artikel 19, stk. 4, artikel 20, stk. 2, og artikel 24, stk. 2 
 Artikel 7, stk. 1 || Artikel 72, stk. 1 
 Artikel 7, stk. 2 || Artikel 72, stk. 2 
 Artikel 8 || Ikke relevant 
 Artikel 9 || Ikke relevant 
 Artikel 10 || Ikke relevant 
 Artikel 11 || Ikke relevant 
 Rådets direktiv 87/328/EØF (godkendelse til avl) || Artikel 1 || Artikel 21 
 Artikel 2, stk. 1 || Artikel 23, stk. 1 og 2 
 Artikel 2, stk. 2 || Artikel 12, artikel 13 og artikel 28, stk. 2 
 Artikel 2, stk. 3 || - 
 Artikel 3 || Artikel 22 
 Artikel 4 || Artikel 23, stk. 3 
 Artikel 5 || Artikel 31, stk. 1 
 Artikel 6 || Ikke relevant 
 Artikel 7 || Ikke relevant 
 Rådets beslutning 96/463/EF (Interbull) || Artikel 1, stk. 2 || Artikel 32, stk. 1 
 Artikel 2 || - 
 Bilag II || Bilag IV 
 Rådets direktiv 88/661/EØF (svin) || Artikel 1 || Artikel 2 
 Artikel 2, stk. 1 || Artikel 3, stk. 1, artikel 4, stk. 2, og artikel 8, stk. 1 
 Artikel 2, stk. 2 || Artikel 1, stk. 3 
 Artikel 3 || Artikel 21, stk. 2 
 Artikel 4, stk. 1 || Artikel 19, stk. 1 
 Artikel 4, stk. 2 || Artikel 18, stk. 1 
 Artikel 4a, stk. 1 || Artikel 7, stk. 1 
 Artikel 4a, stk. 2 || Artikel 7, stk. 5 
 Artikel 5 || Artikel 33, stk. 1, og bilag II, del 1, kapitel I, punkt 1, litra d) 
 Artikel 6, stk. 1 || Artikel 28, stk. 1, artikel 8, stk. 3, artikel 17, stk. 4, artikel 19, stk. 4, artikel 4, stk. 3, og artikel 33, stk. 3 
 Artikel 6, stk. 2 || Ikke relevant 
 Artikel 7, stk. 1 || Artikel 3, artikel 8, stk. 1, og artikel 4, stk. 2 
 Artikel 7, stk. 2 || Artikel 1, stk. 3 
 Artikel 7a || Artikel 7, stk. 1 
 Artikel 8 || Artikel 25, stk. 2 
 Artikel 9 || Artikel 33, stk. 1, og bilag II, del 2, punkt 1, litra c) 
 Artikel 10, stk. 1 || Artikel 28, stk. 1, artikel 8, stk. 3, artikel 17, stk. 4, artikel 19, stk. 4, artikel 4, stk. 3, og artikel 33, stk. 3 
 Artikel 10, stk. 2 || Ikke relevant 
 Artikel 11, stk. 1 || Artikel 72, stk. 1 
 Artikel 11, stk. 2 || Artikel 72, stk. 2 
 Artikel 11, stk. 3 || Artikel 72, stk. 2 
 Artikel 12 || Artikel 1, stk. 3 
 Artikel 13 || Ikke relevant 
 Artikel 14 || Ikke relevant 
 Rådets direktiv 90/118/EØF (godkendelse til avl - raceren) || Artikel 1 || Artikel 21, stk. 1 
 Artikel 2, stk. 1 || Artikel 23, stk. 1 og 2 
 Artikel 2, stk. 2 || Artikel 12, artikel 13 og artikel 28, stk. 2 
 Artikel 2, stk. 3 || Artikel 14 og artikel 28, stk. 2 
 Artikel 3 || Artikel 23, stk. 3 
 Artikel 4 || Artikel 72, stk. 1 
 Artikel 5 || Ikke relevant 
 Artikel 6 || Ikke relevant 
 Rådets direktiv 90/119/EØF (godkendelse til avl - hybrid) || Artikel 1 || Artikel 25, stk. 1, og artikel 26, stk. 1 og 2 
 Artikel 2 || Artikel 23, stk. 3 
 Artikel 3 || Ikke relevant 
 Artikel 4 || Ikke relevant 
 Rådets direktiv 89/361/EØF (svin og får) || Artikel 1, stk. 1 || Artikel 1, stk. 1 
 Artikel 1, stk. 2 || Artikel 1, stk. 3 
 Artikel 2 || Artikel 2 
 Artikel 3, stk. 1 || Artikel 3, stk. 1, og artikel 4, stk. 2 
 Artikel 3, stk. 2 || Artikel 1, stk. 3 
 Artikel 4 || Artikel 4, stk. 3, artikel 19, stk. 4, artikel 28, stk. 1, og artikel 21, stk. 2 
 Artikel 5 || Artikel 7, stk. 1 
 Artikel 6 || Artikel 33, stk. 1, og bilag II, del 1, kapitel I, punkt 1, litra d) 
 Artikel 7 || Artikel 1, stk. 3 
 Artikel 8 || Artikel 72, stk. 1 
 Artikel 9 || Ikke relevant 
 Artikel 10 || Ikke relevant 
 Rådets direktiv 90/427/EØF (dyr af hestefamilien) || Artikel 1 || Artikel 1, stk. 1 
 Artikel 2 || Artikel 2 
 Artikel 3, stk. 1 || Artikel 3, stk. 1 
 Artikel 3, stk. 2 || Artikel 1, stk. 3 
 Artikel 4, stk. 1, litra a) || Bilag I, del 1 og del 3, punkt 1, litra a) 
 Artikel 4, stk. 1, litra b) || Bilag II, del 1, kapitel I, punkt 1, litra c) 
 Artikel 4, stk. 2 || Artikel 4, stk. 3, artikel 19, stk. 4, artikel 33, artikel 34, stk. 1, litra c), artikel 14 og bilag II, del 1, kapitel I, punkt 1, litra c) 
 Artikel 5 || Artikel 7, stk. 1 
 Artikel 6 || Bilag II, del 1, kapitel I, punkt 3 
 Artikel 7 || Artikel 28, stk. 1, og artikel 21, stk. 2 
 Artikel 8, stk. 1 || Bilag II, del 1, kapitel I, punkt 1, litra c) 
 Artikel 8, stk. 2 || Artikel 33, stk. 1 
 Artikel 9 || Artikel 1, stk. 3 
 Artikel 10 || Artikel 72, stk. 1 
 Artikel 11 || Ikke relevant 
 Artikel 12 || Ikke relevant 
 Bilag || Ikke relevant 
 Rådets direktiv 91/174/EØF (alle) || Artikel 1 || Artikel 2 
 Artikel 2 || Artikel 3, artikel 35, stk. 1, og artikel 45, stk. 1 
 Artikel 3 || Ikke relevant 
 Artikel 4 || Ikke relevant 
 Artikel 5 || Ikke relevant 
 Artikel 6 || Ikke relevant 
 Artikel 7 || Ikke relevant 
 Artikel 8 || Ikke relevant 
 Rådets direktiv 94/28/EF (import) || Artikel 1 || Artikel 1 
 Artikel 2 || Artikel 2 
 Artikel 3 || Artikel 37 
 Artikel 4 || Artikel 39, stk. 1, litra a), og artikel 40, stk. 1 
 Artikel 5 || Artikel 39, stk. 1, litra b), og artikel 40, stk. 1 
 Artikel 6 || Artikel 39, stk. 1, litra c), og artikel 40, stk. 1 
 Artikel 7 || Artikel 39, stk. 1, litra c), og artikel 40, stk. 1 
 Artikel 8 || Artikel 39, stk. 2 
 Artikel 9, stk. 1 og 2 || Artikel 42 
 Artikel 9, stk. 3 || - 
 Artikel 10 || Artikel 67 og 70 
 Artikel 11 || Ikke relevant 
 Artikel 12 || Artikel 72, stk. 1 
 Artikel 13 || Ikke relevant 
 Artikel 14 || Ikke relevant 
 Artikel 15 || Ikke relevant 
[1]               EUT C [...] af [...], s. [...].
[2]               EUT C [...] af [...], s. [...].
[3]               EUT C [...] af [...], s. [...].
[4]               EFT L 382 af 31.12.1988, s. 36.
[5]               EFT L 153 af 6.6.1989, s. 30.
[6]               EFT L 224 af 18.8.1990, s. 55.
[7]               EFT L 85 af 5.4.1991, s. 37.
[8]               EFT L 178 af 12.7.1994, s. 66.
[9]               EUT L 323 af 10.12.2009, s. 1.
[10]             EFT L 167 af 26.6.1987, s. 54.
[11]             EFT L 71 af 17.3.1990, s. 34.
[12]             EFT L 71 af 17.3.1990, s. 36.
[13]             EFT L 206 af 12.8.1977, s. 11.
[14]             EUT L 299 af 16.11.2007, s. 1.
[15]             EUT L 155 af 18.6.2009, s. 30.
[16]             EFT L 192 af 2.8.1996, s. 19.
[17]             EFT L 256 af 7.9.1987, s. 1.
[18]             EFT L 268 af 24.9.1991, s. 56.
[19]             EFT L 24 af 30.1.1998, s. 9.
[20]             COM(2013) 0265 final - 2013/0140 (COD).
[21]             EUT L 165 af 30.4.2004, s. 1.
[22]             EFT L 224 af 18.8.1990, s. 29.
[23]             EUT L 55 af 28.2.2011, s. 13.
[24]             EFT L 125 af 12.5.1984, s. 58.
[25]             EFT L 237 af 5.9.1984, s. 11.
[26]             EUT L 169 af 22.6.2006, s. 56.
[27]             EFT L 247 af 23.8.1989, s. 19.
[28]             EFT L 247 af 23.8.1989, s. 21.
[29]             EFT L 247 af 23.8.1989, s. 31.
[30]             EFT L 247 af 23.8.1989, s. 33.
[31]             EFT L 247 af 23.8.1989, s. 43.
[32]             EFT L 145 af 8.6.1990, s. 30.
[33]             EFT L 145 af 8.6.1990, s. 32.
[34]             EFT L 145 af 8.6.1990, s. 35.
[35]             EFT L 145 af 8.6.1990, s. 38.
[36]             EFT L 192 af 11.7.1992, s. 63.
[37]             EFT L 19 af 25.1.1996, s. 39.
[38]             EFT L 192 af 11.7.1992, s. 66.
[39]             EFT L 247 af 23.8.1989, s. 22.
[40]             EFT L 247 af 23.8.1989, s. 34.
[41]             EFT L 145 af 8.6.1990, s. 39.
[42]             EFT L 19 af 25.1.1996, s. 41.
[43]             EUT L 125 af 18.5.2005, s. 15.
[44]             EUT L 149 af 7.6.2008, s. 3.
[45]             EFT L 210 af 20.8.1996, s. 47.
[46]             http://www.ueln.net/.